
din armată ca locotenent-colonel în trupele de rezervişti din Armata SUA, unde a 
servit ca ofiţer de tancuri timp de optsprezece ani în trupele de rezervişti din 
Divizia 2 Infanterie şi Divizia 4 Infanterie, şi ca ofiţer de informaţii în Divizia 29 
Infanterie Uşoară. 

Howard Gerrard a studiat la Şcoala de Artă Wallasey şi este de peste douăzeci 
de ani redactor şi ilustrator independent. A obţinut Premiul Societăţii 
Companiilor Aerospatiale Britanice şi Trofeul Wilkinson Sword; a ilustrat mai 
multe cărţi pentru Editura Osprey, printre care Nagashino 1575 şi Iutlanda 1916. 
In prezent, locuieşte şi lucrează în Kent, Marea Britanie. 

Editura Osprey a fost fondată în 1968 pentru a publica Aircam Aviation, prima 
ei colecţie gândită de Dick Ward, ilustrator de renume în domeniul aviaţiei. 
Prima carte a apărut în 1969. De-a lungul anilor, numărul seriilor şi al colecţiilor 
a crescut considerabil, cărţile Osprey impunând un stil propriu, care combina un 
text de autoritate, scris de istorici militari, cu ilustraţii sugestive şi fotografii de 
epocă, alb-negru şi color. Astăzi, Osprey este lider de piaţă în ce priveşte 
abordarea istoriei militare ilustrate. 

Acest volum este dedicat sublocotenentului Mark ]. Procopio, din Batalionul 3, 
Regimentul 172 Infanterie, căzut la datorie în Ar-Ramadi la 2 noiembrie 2005. 

Pozitionarea strategica a trupelor pe Frontul de Est 30 septembrie 1941 


Originile campaniei 

Cu toate ca au existat multe semnale care indicau iminenta unei agresiuni, 
invadarea Uniunii Sovietice de catre Hitler, pe 22 iunie 1941, a gasit Armata 
Rosie nepregatita de razboi. Trei grupuri de armata germane - Nord, Centru si 
Sud - au penetrat cu usurinta lini-ile sovietice de aparare de la granita si au 
avansat rapid în Uniunea Sovietică. In aer, Luftwaffe deţinea supremaţia, după 
ce provocase pagube importante Forţelor Aeriene Sovietice. In timp ce Grupul de 
Armate Nord cucerise fostele state baltice, iar Grupul de Armate Sud înainta 
încet spre Kiev, Grupul de Armate Centru a primit iniţial misiunea de a securiza 
coridorul Minsk-Orsa-Smolensk-Vitebsk, care avea să permită înaintarea 
ulterioară spre Moscova. Hitler şi Marele Stat Major German (OKH) speraseră că 
prin seria aceasta de lovituri vor distruge rapid puterea militară sovietică în 
1941, urmând ca, în 1942, să nu mai fie nevoie decât de mici operaţiuni de 
„igienizare“. 

Grupul de Armate Centru, sub comanda feldmaresalului von Bock, a repurtat 
un succes uriaş în prima săptămână de campanie, reuşind să încercuiască grosul 
armatelor din Frontul de Vest sovie-tic, în pungile Biatystok-Minsk. În doar şapte 
zile, Grupul 2 Panzer comandat de Guderian şi Grupul 3 Panzer comandat de 
Hoth avan-saseră 325 de kilometri şi făcuseră joncţiunea lângă Minsk, pentru a 
forma aceste pungi. Cu toate că a rezistat încă zece zile de lupte intense, Frontul 
de Vest al sovieticilor a pierdut două treimi din efective, inclusiv peste 300 000 
de oameni care au fost luaţi prizo-nieri şi 2 500 de tancuri, în primele două 
săptămâni de campanie. Generalul Pavlov, comandantul Frontului de Vest, a fost 
rechemat la Moscova, unde a fost executat. 

În timp ce germanii erau ocupați cu anihilarea pungii de la Minsk, pe 1 iulie 
1941 Stalin i-a ordonat mareşalului Timoşenko să preia comanda a ceea ce mai 
rămăsese din Frontul de Vest şi să stabi-lească o nouă linie defensivă pentru 
apărarea oraşului Smolensk. Timoşenko nu avea la dispoziţie decât câteva zile 
pentru a petici un nou front din resturile armatelor de graniţă si din rezervistii 
convocați în grabă de Stavka. La începutul lui iulie, când von Bock a reluat 


înaintarea Grupului de Armate Centru, a folosit aceeaşi formula câştigătoare a 
dublei învăluiri şi, din nou, Grupul Panzer al lui Hoth a reuşit să treacă de 
principala linie de apărare sovie-tică, făcând aproape joncţiunea cu tancurile lui 
Guderian, masate nu departe de Smolensk, pe 15 iulie 1941. Pentru a doua oară 
într-o singură lună, grosul armatei Frontului de Vest era practic încercuit. Dar, 
de această dată, germanii au întâmpinat dificultăţi mai mari la încercuirea finală, 
realizată prin unirea celor două grupuri de pan-zere, pe de o parte datorită 
rezistenţei sovieticilor, pe de altă parte din cauza abordării unor tactici care 
intrau în conflict. Guderian nu a mai dat importanţă închiderii cercului, 
preferând să continue să avanseze spre est; pe 17 iulie, panzerele lui Guderian 
au securizat podul de pe Desna, în dreptul localităţii Ielnia, care se afla la numai 
300 de kilometri de Moscova. Timoşenko a putut să lanseze un con-traatac, pe 23 
iulie, şi a reuşit să străpungă cordonul slab realizat de germani în jurul 
Smolenskului, fapt care a permis ieşirea din încer-cuire a numeroase trupe 
sovietice. Furios, von Bock i-a ordonat lui Guderian să oprească înaintarea spre 
est şi să închidă punga, dar acest lucru nu s-a realizat decât la 27 iulie, când, în 
sfârşit, panze-rele din subordinea lui Guderian şi Hoth au făcut joncţiunea, iar 
lup-tele din pungă au continuat până pe 5 august. Pierderile Frontului de Vest al 
sovieticilor s-au ridicat, la Smolensk, la 310 000 de prizo-nieri si 3 200 de 
tancuri; trupele lui Timoşenko au pierdut 81% din efective în două luni de luptă. 

Până la mijlocul lui iulie, Grupul de Armate Centru spărsese în două rânduri 
neîndemânatica defensivă sovietică, iar câteva unităţi germane se aflau deja la 
300 de kilometri de Moscova. Totuşi, con-traatacurile sovieticilor au devenit mai 
serioase pe flancul de sud al Grupului de Armate Centru, iar înaintarea celor 
două unităţi de armată germană a fost încetinită. In acelaşi timp, situaţia 
proviziilor era disperată pentru Grupul de Armate Centru, care avea nevoie de 
un respiro pentru pregăti-rea unor operaţiuni viitoare. Pe 19 iulie 1941, Hitler a 
emis con-troversata Directivă 33 a Fuhre-rului, prin care transfera efortul de pe 
centru pe flancuri, cu sco-pul de a le întări. Directiva trasa drept prioritate 
distrugerea tru-pelor sovietice din jurul Kievului şi al Leningradului, iar Grupul 
de Armate Centru era obligat să detaşeze temporar ambele grupuri de panzere 
pentru a veni în sprijinul vecinilor. Crezând că Frontul de Vest este nepregătit 
pentru luptă după bătălia de la Smolensk, Hitler a ordonat forţelor reduse ale lui 
von Bock să continue „să avanseze spre Moscova, cu formaţiuni de infanterie“. 
Panzerele lui Hoth şi o armată de infanterie aveau să sprijine atacurile Grupului 
de Armate Nord, în timp ce panzerele lui Guderian şi Armata II a lui Weichs 
urmau să încercuiască oraşul Kiev. Practic, numai Armata IV, con-dusă de von 
Kluge, mai rămânea să opereze în centru, şi toate resur-sele sale trebuiau să se 
concentreze pe păstrarea capului de pod de la Ielnia. Pe 30 iulie 1941, Directiva 
34 a Fuhrerului a permis Grupului de Armate Centru să treacă temporar în 
defensivă. 

Mulţi istorici au condamnat aspru diversiunea lui Hitler de la Kiev, dar decizia 
era bună din punct de vedere militar. Armatele sovietice din jurul Kievului erau 
cele mai puternice dintre forţele 

Un Gefreiter german aruncă o grenadă de mână M1939 într-un sat din Rusia. 
Experienţa de luptă, pregătirea impecabilă şi o doctrină eficientă le ofereau 
soldaţilor din Wehrmacht un avantaj uriaş în fata soldaţilor înrolați în grabă de 


sovietici in 1941. 

la dispozitia lui Stalin in 1941, iar acest lucru nu putea fi tre-cut cu vederea; 
daca von Bock ar fi continuat inaintarea spre Moscova, inainte sa fie cucerit 
Kievul, cele 44 de divizii sovietice ale Frontului de Sud-Vest ar fi fost folosite 
aproape sigur pentru un contraatac de proportii pe flancul lui Guderian. Fara 
interventia panzerelor lui Guderian, Grupul de Armate Sud ar fi fost oprit in 
afara Kievului, situatie care ar fi echivalat cu o infrangere. Mai mult, strategia de 
campanie a lui Hitler avea prioritati fundamental rea-liste: mai intai, distrugerea 
armatelor sovietice; in al doilea rand, ocuparea zonelor economice cheie; si, in al 
treilea rand, cucerirea unor obiective de prestigiu, precum Moscova sau 
Leningrad. Diver-siunea panzerelor lui Guderian a avut ca rezultat cea mai mare 
dublă învăluire din istoria militară, sovieticii pierzând 616 000 de soldaţi în 
operaţiunea de la Kiev. Frontul de Sud-Vest sovietic a suferit pierderi grave, iar 
Grupul de Armate Sud a reuşit să pătrundă adânc în Ucraina şi Crimeea. Oricum 
ar fi interpretat acest lucru, a fost incontestabil cel mai mare succes al 
campaniei şi înfrângerea cea mai greu de recuperat de către sovietici. 

In timp ce Grupul de Armate Centru se afla temporar in defen-sivă, sovieticii 
s-au folosit de acest răgaz ca să reconstruiască un nou Front de Vest pentru 
apărarea Moscovei. In loc să-şi protejeze pretioasele rezerve, Stalin le-a irosit 
prosteşte, lansându-se într-o serie de ofensive premature. Generalul Jukov a 
primit comanda rezervelor Stavka şi ordinul de a lansa un mare contraatac lângă 
Smolensk, cu scopul de a zdrobi Grupul de Armate Centru deja slă-bit. De pe 28 
august până pe 8 septembrie 1941, Frontul de Vest sovietic a lansat o serie de 
atacuri stângace, care nu au reuşit să străpungă defensiva germană, dar au 
provocat pierderi serioase sovieticilor. Singurul succes important a fost 
recucerirea capului de pod de la Ielnia, pe care germanii l-au abandonat pe 6 
septem-brie 1941, după ce au suferit pierderi grele. Contraatacul lui Jukov de la 
lelnia a fost prima victorie tactică a sovieticilor, dar ofen-siva sovietică 
prematură slăbise foarte mult Frontul de Vest, care era încă în reconstrucţie. Mai 
spre sud, Stavka a ordonat nou for-matului Front Briansk, aflat sub comanda lui 
Eremenko, să atace Grupul 2 Panzer al lui Guderian; Stalin a ordonat ca 
„Guderian şi tot grupul lui să fie făcuţi praf“. Contraofensiva lui Eremenko, 
desfăşurată între 2 şi 6 septembrie 1941, a fost un dezastru care a dus la 
pierderi de 100 000 de soldaţi şi nici un câştig. Într-adevăr, contaatacurile 
premature ale lui Stalin, de la sfârşitul verii, au fost o greşeală imensă, care a 
slăbit serios centrul apărării sovietice. 

Până la începutul lui septembrie 1941, atunci când luptele de la Kiev se 
apropiau de un punct culminant, Hitler era relativ satisfăcut de felul în care 
decurgea Operaţiunea Barbarossa, mai puţin de eşecul Grupului de Armate 
Nord, care nu reuşise să cuce-rească Leningradul. Se părea că o mare parte din 
forţele terestre şi aeriene sovietice fuseseră distruse, în timp ce zone importante 
din punct de vedere economic erau sub stăpânirea germană. Prin urmare, Hitler 
a decis să schimbe tactica, plasând cea mai mare parte a frontului în poziţie 
defensivă, pentru că Ucraina şi Kievul erau cucerite, iar Leningradul putea să 
cedeze în faţa unui asediu pe timp de iarnă. Moscova, care pentru Hitler nu era 
prea impor-tantă, putea fi cucerită mai apoi, în primăvara lui 1942, de către o 
armată germană revitalizată. Hitler nu era deloc obsedat de subiec-tul Moscova 


si, de data aceasta, si-a permis sa se lase convins. Mai multi generali germani, 
printre care von Bock, Kesselring, Guderian si Hoth, au reusit sa il convinga pe 
Hitler ca Moscova avea sa fie un obiectiv usor de capturat, dat fiind pierderile 
grele suferite de armata sovietica. Dupa ce, initial, Hitler sperase ca va ingenun- 
chea URSS in 1941 cu o lovitura nimicitoare, acum ajunsese sa faca planuri 
pentru operatiuni de amploare in 1942, constient fiind ca, in greaua iarna 
ruseasca ce batea la usa, nu se mai punea pro-blema reluarii ofensivei germane. 
Hitler era dispus sa ia in conside-rare, dupa căderea Kievului, o pauză 
operaţională, dar von Bock şi ceilalţi profesionişti din armată l-au convins că 
puteau cuceri uşor Moscova şi că merita să îşi asume riscul. 

Cronologie 

4 august Conferinţa lui Hitler la Grupul de Armate Centru: von Bock, 
Guderian şi Hoth fac presiuni asupra lui Hitler să avan-seze spre Moscova. Hitler 
afirmă că Leningrad, Ucraina şi Crimeea sunt principalele obiective. 

5 august Se încheie bătălia din punga de la Smolensk. 

21 august Directiva 34 a Fuhrerului ordonă concentrarea efortului principal 
în sud; Moscova este obiectiv secundar. 

30 august Jukov lansează contra-atacul pentru recucerirea capului de pod 
lelnia. 

6 septembrie Directiva 35 a Fuhrerului transformă Moscova în obiectiv. 
Grupul de Armate Centru retrage Armata IV de la capul de pod Ielnia. 

30 septembrie Grupul 2 Panzer al lui Guderian începe Operaţiunea Taifun prin 
atacarea Frontului Briansk al sovieticilor. 

2 octombrie Grupurile 3 si 4 Panzer lansează principalul atac al Operațiunii 
Taifun. 

3 octombrie Stavka trimite Divizia 5 Aeropurtate la Oriol, dar oraşul este 
cucerit de Grupul 2 Panzer. 

Armata III Panzer cucereşte podul de peste Nipru, la Holm. 

4-5 octombrie Armata IV a lui von Kluge nimiceşte trupele sovietice lângă 
lelnia. 

5 octombrie Grupurile Panzer sunt redenumite Armatele Panzer. Stavka 
permite Frontului de Vest să se retragă spre Viazma. 

6 octombrie Contraatac rusesc în apropierea oraşului Mtensk. Armata II 
Panzer capturează oraşul Briansk. 

7 octombrie Germanii cuceresc Viazma, prinzând în încercuire unităţi din 
patru armate sovietice. 

8-9 octombrie Trei armate sovie-tice sunt izolate lângă Briansk. 

9 octombrie Divizia SS Reich cucereşte oraşul Gjatsk (ulterior Gagarin). 

10 octombrie Jukov preia comanda Frontului de Vest. Armata II Panzer 
cucereşte oraşul Mtensk. 

12 octombrie Rezistenţa organizată din punga Briansk ia sfârşit. Corpul XIII 
german capturează oraşul Kaluga. 

13 octombrie Armata III Panzer cucereşte oraşul Rjev. 

14 octombrie Armata III Panzer cucereşte oraşul Kalinin. 

15-17 octombrie Bătălia de la Borodino. 

15 octombrie Guvernul sovietic începe evacuarea Moscovei. 

18 octombrie Germanii cuceresc oraşul Mojaisk. 


19-29 octombrie Konev lanseaza un contraatac asupra trupelor germane la 
Kalinin. 

22-23 octombrie Armata II Panzer a lui Guderian traverseaza raul Zusa la 
Mtensk. 

27 octombrie Cade Volokolamsk. 

28-29 octombrie Prima tentativa a lui Guderian de a lua cu asalt orasul Tula 
eşuează. 

3-13 noiembrie Armata III sovietică atacă flancul drept al lui Guderian la 
Tieploie. 

15-18 noiembrie Armatele III şi IV Panzer încep faza a doua a Operațiunii 
Taifun. 

23 noiembrie Armata III Panzer capturează oraşul Klin. 

24 noiembrie Armata II Panzer începe ofensiva finală. 

27 noiembrie Istra cade în mâinile Armatei IV Panzer. 

27 noiembrie Armata III Panzer traversează canalul Moscova-Volga la 
Iahroma. 

30 noiembrie Divizia 2 Panzer cucereste Krasnaia Poliana. 

1 decembrie Armata IV germana reuseste sa faca o bresa pe raul Nara, dar 
ofensiva este oprita in mai putin de 48 de ore. 

2-4 decembrie Ultima tentativa alui Guderian de a incercui orasul Tula 
eşuează. N 

4-5 decembrie Operațiunea Taifun este suspendată. Incepe un ger năprasnic. 

5 decembrie Frontul Kalinin al lui Konev începe Contraofensiva de Iarnă. 

6 decembrie Frontul de Vest al lui Jukov lansează o contraofensivă importantă 
împotriva a trei armate de panzere. 

10 decembrie Corpul de Armată XXXIV german este încercuit lângă Livnii de 
către armatele sovietice din Frontul de Sud-Vest al lui Timoşenko. 

11 decembrie Sovieticii recuceresc Istra şi Solnecinogorsk. 

15 decembrie Armata III Panzer abandonează oraşul Klin. 


Planuri ale combatantilor 

Planuri germane 

Hitler şi conducerea OKW au avut puncte de vedere diferite față de 
importanța relativă a Moscovei ca obiectiv, chiar din momentul în care au 
început să pună la punct Operațiunea Barbarossa. Hitler era ambivalent în 
privința Moscovei, preferând să distrugă armata terestră a sovieticilor înainte de 
a-şi angaja forțele în atingerea unor obiective de prestigiu, dar ofițerii OKW 
susțineau cu tărie că o cuce-rire a capitalei sovietice ar fi un obiectiv important. 
Initial, planul Barbarossa a fost un compromis facut de Hitler cu OKW si preve- 
dea că „o capturare a acestui oraş [Moscova] ar fi o victorie decisivă atât din 
punct de vedere politic, cât si din punct de vedere econo-mic; mai mult de atât, 
ea va duce la neutralizarea celui mai impor-tant nod feroviar din Rusia“. Cu toate 
acestea, Hitler a ordonat ca Moscova să fie cucerită numai după ce va fi distrus 
grosul arma-tei sovieticilor şi după ce va fi ocupat Leningradul. După începerea 
Operațiunii Barbarossa, atenţia lui Hitler s-a concentrat exclusiv pe distrugerea 
forțelor sovietice, armată cu armată, iar Moscova nu se afla pe lista lui de 
priorități. 


Totusi, in Anexa la Directiva 34 a Fuhrerului, emisa pe 12 august 1941, 
feldmaresalul Wilhelm Keitel, seful OKW, a reusit sa intro-duca si Moscova ca 
obiectiv prioritar viitor, afirmand: 

Dupa ce va fi eliminat complet pericolul unui atac de pe flancuri, iar grupurile 
de panzere vor avea spatiu de manevra, ele vor porni la un atac... pe un front 
larg impotriva numeroaselor trupe ale inamicului concentrate in apararea 
Moscovei. Obiectivul acestei ofensive este cap-turarea întregului centru 
economic şi de comunicaţii al inamicului din regiunea Moscovei, înainte de 
venirea iernii, în acest fel lipsindu-l de posi-bilitatea de a-şi reface forţele armate 
şi distrugându-i funcţionarea apa-ratului de control al statului. 

Generalul-colonel Franz Halder (şef al OKH), von Bock şi Guderian au 
încercat sa redirectioneze acţiunea militară germană înapoi spre centru, departe 
de frontul de sud. Iritat, Hitler a răspuns ambelor state majore cu un ordin emis 
pe 21 august 1941: 

Părerile exprimate de OKH pe 18 august referitor la viitorul operaţiunilor din 
est nu coincid cu intenţiile mele. Ordon: cele mai 

Hitler s-a întâlnit cu von Bock la Cartierul General al Grupului de Armate 
Centru, pe 4 august 1941. Deşi von Bock insista să înceapă imediat înaintarea 
spre Moscova, Hitler a decis că resursele economice din Ucraina reprezentau o 
prioritate strategică mai importantă. 

importante misiuni până la venirea iernii sunt capturarea Crimeei şi a zonei 
industriale şi miniere Don, împiedicarea ruşilor să obţină petrol din Caucaz şi, în 
nord, încercuirea Leningradului şi joncţiunea cu finlandezii, mai degrabă decât 
cucerirea Moscovei. 

Două săptămâni mai târziu, tabloul strategic s-a modificat dato-rită succeselor 
repurtate de germani în sud şi în nord, la care s-au adăugat şi contraatacurile 
dezastruoase de pe centru ale sovietici-lor. Hitler, indus în eroare de estimările 
greşite şi prea optimiste ale serviciilor de spionaj germane, a concluzionat că 
întreg fron-tul sovietic era grav afectat şi că nu era nevoie decât de o lovitură 
mai serioasă ca să îl facă să se prăbuşească complet. În Directiva 35 a Fuhrerului 
din 6 septembrie, Hitler afirma că victoriile germane de pe flancuri creaseră 
„premisele pentru iniţierea unei operaţiuni decisive împotriva grupului de 
armate al lui Timoşenko, cel care conducea operaţiunile ofensive nereuşite pe 
frontul Grupului de Armate Centru. Acesta trebuie distrus definitiv înainte de 
sosi-rea iernii“. Totuşi, este important să remarcăm că Hitler a ordo-nat 
distrugerea Frontului de Vest sovietic, nu capturarea Moscovei. Într-adevăr, 
directiva afirmă că „după distrugerea grosului forţelor lui Timoşenko, în această 
operaţiune decisivă de încercuire şi de dis-trugere, Grupul de Armate Centru va 
începe urmărirea trupelor ina-mice de-a lungul axei Moscova“, dar ordinul 
preciza doar păstrarea contactului cu grupurile de armate din împrejurimi, nu şi 
neapărat cucerirea capitalei. Hitler a dat indicaţii ca Grupul de Armate Centru să 
distrugă forţele lui Timoşenko printr-un inel dublu de încercu-ire la est de 
Smolensk, dar în legătură cu operaţiunile de urmărire rămânea nehotărât. 

Ofițerii de la OKH şi din conducerea Grupului de Armate Centru au respectat 
indicaţiile lui Hitler şi au pus la punct planul operaţional pentru Operaţiunea 
Taifun, una dintre cele mai mari operaţiuni ofensive germane ale războiului. 
Iniţial, von Bock a sperat să înceapă atacurile din Operaţiunea Taifun la mijlocul 


lunii septembrie, dar intarzierile produse de relocarea grupurilor de panzere, 
vremea plo-ioasa si problemele de logistica au facut ca startul operatiunii sa fie 
amanat de mai multe ori. Desi directiva lui Hitler ordonase ca la incer-cuirea 
armatelor sovietice de la Viazma sa participe doar Grupurile 3 si 4 Panzer, von 
Bock a decis, din proprie iniţiativă, ca şi vlăguitul Grup 2 Panzer al lui Guderian 
să se adauge acestei operaţiuni, ca să realizeze o altă încercuire la Briansk şi să 
distrugă complet frontul central sovietic. Panzerele lui Guderian, poziţionate cel 
mai departe de Moscova, au primit permisiunea să atace pe 30 septembrie 1941, 
dar atacul principal al germanilor trebuia să înceapă la 2 octom-brie. La 
începutul Operațiunii Taifun, metoda concretă de cucerire a Moscovei nu era 
specificată, dar se avea în vedere fie o încercuire prin flancuri, cu cele două 
grupuri de panzere, fie un atac rapid şi surprinzător în centru. 

Germanii masasera pentru Operaţiunea Taifun şase armate, cu un total de 15 
divizii de panzere, opt divizii motorizate şi 47 de divizii de infanterie. Pentru 
prima dată în campania din Uniunea Sovietică, germanii se bucurau de 
superioritate, atât cantitativă, cât şi calitativă; Grupul de Armate Centru îi 
depăşea ca număr de soldaţi pe sovietici în proporţie de 1,5 la 1, 1,7 la 1 ca 
număr de tan-curi, 1,8 la 1 ca piese de artilerie şi 2,1 la 1 ca forţă aeriană. Nu 
este mai putin adevărat că Operaţiunea Taifun presupunea mari riscuri, întrucât 
germanii nu aveau resurse logistice pentru un alt even-tual atac, iar vremea 
ostilă avea să afecteze, în curând, mobilitatea operaţională. Într-adevăr, Grupul 
de Armate Centru era obligat să obţină o victorie rapidă, altfel nu avea nici o 
şansă. 

Planuri sovietice 

De fapt, neînțelegerile dintre Hitler şi conducerea OKH în privinţa 
importanţei Moscovei au fost în avantajul germanilor, întrucât spio-najul rus a 
obţinut informaţii despre intenţiile germanilor prin surse care nu au putut fi 
descoperite nici până azi. 

Spionajul rus a fost foarte eficient, dar a indus în eroare, din moment ce a 
descoperit doar intenţiile OKH, nu şi pe ale lui Hitler. Astfel, după bătălia de la 
Smolensk, când OKH voia să forţeze înaintarea spre Moscova, Stalin a fost 
informat că oraşul este obiectivul principal al germanilor şi a întărit anemicul 
Front de Vest. Diversiunea lui Hitler spre Kiev i-a luat prin surprindere pe 
sovietici, iar Stalin a început să pună la îndo-ială capacitatea spionajului sovietic, 
preferând să se bazeze, în continuare, numai pe intuiţia lui dictatorială. 
După bătălia de la Kiev, Stalin a presupus că ger-manii nu vor mai încerca să ia 
cu asalt Moscova în această perioadă a anului, aşa că a decis să trimită cea mai 
mare parte a rezervelor Stavka pentru a consolida sud-vestul şi Leningradul, 
slăbind secto-rul central, relativ liniştit. 

Apărarea sovietică în jurul Moscovei era formată din Frontul de Vest (Konev), 
Frontul de Rezervă (Budionnii) şi Frontul Briansk (Eremenko). În perioada 
august-septembrie, practic toate aceste fronturi au fost angajate în 
contraofensive, Stavka ordonând intra-rea în defensivă a Frontului de Vest abia 
pe 10 septembrie. Chiar dacă Stavka a ordonat o defensivă în profunzime, cu 
resurse mobile puter-nice, acest lucru era imposibil din cauza pierderilor grave 
suferite în recentele contraatacuri inutile. Chiar şi fără pierderile importante de 
artilerie grea suferite în bătălia de la Smolensk, lipsa mijloacelor de transport 


motorizate, a artileriei si a rezervistilor instruiți limita sever opţiunile 
sovieticilor. Pe Frontul Briansk, Eremenko a cerut permisiunea de a conduce o 
defensiva mobila, dar solicitarea i-a fost refuzata de Saposnikov, deoarece Stalin 
nu mai era dispus să piardă timp, in condiţiile in care avangarda germană 
pătrundea tot mai adânc în Uniunea Sovietică. Într-adevăr, armata sovietică era 
orien-tată atât de ofensiv în 1941, încât petrecea mai mult timp punând 

Mareşalul Boris Şapoşnikov, şeful Marelui Stat Major Sovietic. În timpul 
Operațiunii Taifun, Şapoşnikov a jucat un rol foarte important la recrutarea 
întăririlor depe vasta întindere a Uniunii Sovietice şi tot el a plănuit 
Contraofensiva de Iarnă. 

David GlantzDispunerea trupelor pe axa Moscova30 septembrie 1941 la punct 
atacuri strategice decât operaţiuni defensive. 

Dispunerea sovietică pe axa Moscova era stângace, cu două din-tre cele şase 
armate ale Frontului de Rezervă aşezate pe linia dintre Frontul de Vest şi Frontul 
Briansk. Serviciile de contrainformaţii germane detectaseră liniile frontului în 
imediata lor apropiere, aşa că au poziţionat Grupul 4 Panzer încât să poată 
profita de spaţiul liber dintre Frontul de Rezervă şi Frontul Briansk. Prea multe 
trupe sovietice fuseseră amplasate imediat în spatele frontului, pregă-tite pentru 
viitoarea ofensivă, ceea ce însemna şi că o bună parte din artileria relativ imobilă 
putea să fie pierdută în eventualitatea unei retrageri viitoare. Grupul de 
cavalerie al lui Dovator, singura unitate de rezervă mobilă importantă de pe 
Frontul de Vest, fusese desfăşurat, cu totul nepotrivit, chiar în spatele frontului, 
într-o poziţie din care i-ar fi fost foarte greu sa se repozitioneze dacă 
ameninţarea germană ar fi apărut în altă parte. 

La mijlocul lui iulie 1941, Stavka a ordonat construirea unor linii defensive în 
jurul Moscovei, formate din tranşee antitanc, mine şi buncăre de lemn sau 
ciment. Linia exterioară se afla la vest de Viazma, unde se stabilizase frontul 
după bătălia de la Smolensk. Linia interi-oară avea în centru Mojaisk, chiar pe 
direcţia Moscovei, cu alte zone fortificate în jurul oraşelor Volokolamsk, 
Maloiaroslavet si Kaluga. Deşi sovieticii mobilizaseră la construirea liniilor 
defensive un mare număr de civili pentru a-i ajuta pe genişti, aceste proiecte nu 
erau gata nici pe jumătate când a început Operaţiunea Taifun. Cele patru zone 
fortificate principale aveau 296 de buncăre de beton, 538 de buncăre de pământ 
sau de lemn şi 170 de kilometri de tranşee anti-tanc, dar foarte puţini soldaţi 
care să se ocupe de apărare. 

După ce a anticipat greşit două mişcări ale germanilor - invazia şi decizia de a 
schimba direcţia spre Kiev -, ambele costându-i scump pe sovietici, Stalin a pus 
capac greşelilor aproape fatale din 1941 cu presupunerea eronată că germanii 
nu vor ataca Moscova la incepu-tul iernii. Serviciile secrete nu au detectat 
regruparea forţelor ger-mane sub conducerea Grupului de Armate Centru şi au 
considerat că principalul front va rămâne în sud. Când s-a declanşat Operaţiunea 
Taifun, Stavka pregătea alte ofensive de toamnă împotriva Grupului de Armate 
Centru, fără să preconizeze o apărare disperată a capitalei. 


Comandanți 
Comandanți germani 
Ofițerii germani care au condus Operaţiunea Taifun făceau parte dintr-un 


grup de comandanti extrem de bine pregatiti profesional si cu multa experienta. 
Totusi, nu erau toti multumiti de noua doc-trina a blitzkrieg, iar multi nu 
simpatizau regimul nazist. In plus, o buna parte dintre ofiţerii superiori germani 
erau prea în vârstă ca să poată face faţă solicitărilor fizice şi mentale presupuse 
de un răz-boi de lungă durată şi de maximă intensitate. 

Feldmareşalul Fedor von Bock fusese comandant al Grupului de Armate 
Centru din iunie 1941. Von Bock, în vârstă de 60 de ani, era unul dintre cei mai 
experimentați comandanţi de formaţiuni mari din Wehrmacht, în 1941, după ce 
comandase Grupul de Armate Nord în Polonia, în 1939, şi Grupul de Armate B în 
Belgia şi Olanda, în 1940. Era un comandant conservator, dornic să se adapteze 
la doctrina blitzkrieg, dar care nu aprecia deloc strategiile de război nonliniare şi 
neconvenţionale. Şi, mai ales, von Bock nu avea habar de ce erau nevoite să 
îndure trupele lui din cauza vremii potrivnice; la un moment dat, inspectându-şi 
un post de comandă aflat în avan-garda regimentului, a fost surprins să 
descopere că „ofiţerii ope-rează în nişte tranşee construite în manieră primitivă“. 
Von Bock se afla mai tot timpul la cartierul lui general bine echipat, amenajat 
într-un tren staționat lângă Smolensk - noroiul şi zăpada erau pentru el 
chestiuni mai mult teoretice. Von Bock era şi un comandant arogant, care nu 
avea relaţii prea bune cu comandanții din subor-dine, dar care era excesiv de 
tolerant cu actele de insubordonare ale lui von Kluge şi Guderian. Odată ce 
Operaţiunea Taifun a început să se desfăşoare, von Bock a fost cel care a insistat 
în menţinerea stra-tegiei ofensive, ca nu cumva să rateze obiectivul. 

Generalul-colonel Heinz Guderian era comandantul Grupu-lui 2 Panzer, numit 
în noiembrie 1940. Guderian era, la bază, ofiţer de transporturi, iar pasiunea lui 
pentru tehnologie îl făcuse să fie interesat de mecanizate. Guderian a fost 
inovatorul care a conceput şi a construit trupele de blindate germane şi a 
comandat una din-tre primele divizii de panzere în 1935. In 1939-1940, Corpul 
XIX de Armată condus de Guderian a fost vârf de lance în victoriile din Polonia şi 
Franţa. La începutul Operațiunii Barbarossa, lui Guderian i s-a încredinţat 
comanda Grupului 2 Panzer, care a obţinut victorii importante la Minsk, 
Smolensk şi Kiev, în primele trei luni de cam-panie. La începutul Operațiunii 
Taifun, Guderian, care avea 53 de ani, era cel mai experimentat comandant de 
blindate din lume, dar mental era epuizat şi foarte nemulţumit de comandanții pe 
care îi avea. Guderian era un subordonat dificil - de multe ori ignora ordinele lui 
von Bock, când nu era de acord cu ele -, iar cu von Kluge abia schimba două 
vorbe. 

Generalul-colonel Erich Hoepner era comandant al Grupului 4 Panzer din 15 
februarie 1941. Era de formaţie ofiţer de cavalerie, care devenise expert în 
panzere. La începutul războiului, Hoepner a fost comandantul Corpului XVI de 
Armată în Polonia şi Franţa. În Operaţiunea Barbarossa, Hoep-ner a condus 
Grupul 4 Panzer în ofensiva împotriva Leningra-dului. Hoepner era un lider de 
panzere energic şi agresiv, dar un 

Generalul-colonel Heinz Guderian, comandantul Grupului 2 Panzer. Deşi 
condusese la victorie avangarda de panzere a germanilor în Polonia, în Franţa şi 
în primele zile ale Operațiunii Barbarossa, la debutul Operațiunii Taifun era 
epuizat şi irascibil. 

Generalul-colonel Hans Georg Reinhardt a preluat comanda Armatei III 
Panzer pe 5 octombrie 1941. Era unul dintre cei mai experimentati comandanti 
de panzere din Wehrmacht la debutul Operatiunii Taifun. 

NARA 

subordonat dificil. La inceputul razboiu-lui stiuse - daca nu cumva fusese si 
impli-cat - de conspiratia impotriva lui Hitler, iar opiniile antinaziste au facut din 
el cel mai bun tap ispasitor atunci cand Operatiunea Taifun a esuat. 

Generalul-colonel Hans Georg Rein-hardt a preluat comanda Armatei III 
Panzer de la generalul-colonel Hermann Hoth pe 5 octombrie 1941. Rein-hardt 
comandase Divizia 4 Panzer in campania poloneza din 1939, divizia lui suferind 
mari pierderi la periferia Varsoviei. Ulterior, Reinhardt a comandat Corpul XLI de 
Armată in Franţa, în 1940, in Iugoslavia, în 1941, în ofensiva împotriva 
Leningradului, în 1941. 

Feldmaresalul Gunther von Kluge era comandantul Arma-tei IV inca de la 
începutul războiului, din 1939, şi a fost în frun-tea ei în Polonia, Franţa şi la 
invazia URSS. Von Kluge, care avea 58 de ani, era un profesionist strălucit, dar 
nu se înţelegea deloc cu colegii lui, în special cu Guderian. Din punct de vedere 
operaţional, von Kluge era un comandant de modă veche, căruia nu îi plăcea să 
avanseze înainte de a fi terminat definitiv cu toate pungile inamice şi cu 
problemele de logistică. Eşecul lui von Kluge de a ataca pe râul Nara, în 
noiembrie 1941, cu restul Grupului de Armate Centru a pecetluit soarta 
Operațiunii Taifun. Von Kluge nu a fost loial nici fata de von Bock si a fost 
implicat in conspiratia care urmarea ras-turnarea lui Hitler. 

Generalul-colonel Adolf Strauss a fost comandantul Arma-tei IX din 29 mai 
1940. Comandase Corpul II de Armata in Polonia, in 1939. Strauss, in varsta de 
62 de ani, avea o stare precara a sanatatii dupa trei luni de campanie activa in 
cadrul Operatiunii Barbarossa. Strauss nu a reusit sa inteleaga cat de important 
era ca infanteria lui sa tina pasul cu panzerele varf de lance si avea tendinta sa 
isi foloseasca trupele in actiuni punctuale, fara sa parti-cipe la efortul general. 

Generalul-colonel Maximilian von Weichs a fost coman-dantul Armatei II din 
octombrie 1939. Von Weichs era cavalerist bavarez şi ofiţer de stat major. Weichs 
îl admira pe Hitler pentru ca refăcuse armata germană, iar, în 1935, i se dăduse 
comanda proaspat infiintatei Divizii 1 Panzer. In timpul campaniei poloneze, von 
Weichs a comandat Corpul XIII, dar nu a fost implicat decat in actiuni de 
„igienizare“ în timpul campaniei din Franţa, in 1940. În Iugoslavia, Armata II a 
lui von Weichs a avut rolul principal în campanie şi, din această cauză, a ajuns în 
URSS abia după demararea Operațiunii Barbarossa. In timpul Operațiunii Taifun, 
von Weichs, 

Feldmareşalul Gunther von Kluge, comandantul Armatei IV. Von Kluge avea 
capacitatea de a planifica strategic şi de a executa bătălii eficiente, dar perioada 
lui de inactivitate din noiembrie 1941, de pe râul Nara, a pecetluit soarta 
Operațiunii Taifun. 

care avea 60 de ani, era aproape incapacitat de boală. Neobisnuit a fost si 
faptul că von Weichs a reuşit să îşi păstreze poziția şi stima in fata lui Hitler pana 
la sfârşitul războiului. 


Cei mai multi comandanti germani ai corpurilor de panzere aveau in jur de 55 
de ani si proveneau din cavalerie. Generalul baron Leo Geyr von 
Schweppenburg, comandant al Corpului XXIV Panzer începând cu februarie 
1940, fusese comandant al Diviziei 3 Panzer în Polonia. Generalul Georg 
Stumme, comandant al Corpului XL Panzer din februarie 1940, condusese Divizia 
2 Artilerie Uşoară în Polonia, în 1939. Generalul Joachim Lemelsen, coman-dant 
al Corpului XLVII Panzer din noiembrie 1940, comandase anterior Divizia 29 
Motorizate în Polonia şi Divizia 5 Panzer în Franţa, în 1940. Unul dintre cei mai 
neconventionali comandanţi de trupe era generalul-colonel Walther Model, care 
a preluat comanda Corpului XLI Panzer cu doar două zile înainte de începe-rea 
Operațiunii Taifun. Model era infanterist, fusese ofiţer de stat major în timpul 
campaniilor din Polonia şi Franţa şi nu primise comanda vreunei unităţi 
importante până în noiembrie 1940, când i s-a încredinţat Divizia 3 Panzer. 
Model era o alegere neobişnuită ca ofiţer superior în Wehrmacht deoarece era 
membru de partid şi extrem de devotat lui Hitler. Model nu se simţea deloc stin- 
gherit de pregătirea lui profesio-nală; ideologia nazistă şi ambiția îl făceau sa 
creadă că imposibilul 

Generalul-colonel Maximilian von Weichs, comandantul Armatei II. Weichs a 
condus Armata II în luptă timp de doi ani, dar, în timpul Operațiunii Taifun, el 
avea 60 de ani şi o sănătate şubredă. 

poate fi atins prin muncă susţinută şi fanatism - ceea ce îl făcea un lider 
foarte atractiv pentru Hitler. Model a fost unul dintre puţinii generali germani 
care îşi vor propulsa cariera odată cu Operaţiunea Taifun şi a devenit prototipul 
comandantului german din ultima parte a războiului de mai târziu. 

Vârfurile de lance germane erau conduse de o nouă generaţie de comandanţi 
agresivi, care îşi vor demonstra calităţile pe Frontul de Est şi care vor fi avansați 
rapid. Colonelul Heinrich Eberbach, comandantul Brigăzii 5 Panzer din cadrul 
Diviziei 4 Panzer, conducea vârful de lance al lui Guderian. Colonelul Hasso von 
Manteuffel, comandantul Regimentului 6 Puscasi din cadrul Diviziei 7 Panzer, era 
in fruntea avangardei lui Reinhardt. 

Comandanti sovietici 

Ofiterii superiori sovietici angajati in apararea Moscovei erau, in general, mai 
putin experimentati decat omologii lor germani, dar erau si mai tineri cu cinci- 
zece ani decat acestia, fiind mai capabili sa faca fata unei campanii intense de 
trei luni, cat a durat Operatiunea Taifun. O alta diferenta era ca ofiterii de 
cavalerie erau predominanti in functiile de conducere. Spre deosebire de ofiterii 
din Wehrmacht, ofiterii sovietici erau verificati din punct de vedere politic, din 
moment ce epurarile din anii 1930 imprimasera supravietuitorilor o frica 
profundă fata de atitudini potrivnice regimului. 

Maresalul Boris Saposnikov, şeful Marelui Stat Major sovie-tic, era fost ofiţer 
din armata ţaristă, educat la Academia Statului Major General înainte de Primul 
Război Mondial, şi avansase în funcţia de comandant de regiment de grenadieri 
până în 1917. La Revoluţia din Octombrie, Saposnikov a jucat un rol esenţial ca 
ofiţer de stat major care a ajutat la planificarea celor mai multe operaţiuni ale 
Armatei Roşii, după care a avut un rol important în reorganizarea postbelică. 
Şapoşnikov era un ofiţer priceput, iar statul lui major s-a ocupat de concentrarea 


trupelor pentru apararea capitalei in timpul Operatiunii Taifun, dar si de 
planificarea contraofensivei. 

Generalul Gheorghi Jukov a preluat comanda Frontului de Vest pe 10 octom- 
brie 1941, dupa ce Konev a fost eliberat din functie. Jukov, care avea 44 de ani, 
se înrolase în armata ţaristă in 1915. În tim-pul Războiului Civil Rus, el s-a 
alăturat Armatei Roşii şi a ajuns să comande un regiment de cavalerie. Jukov a 
scăpat ca prin minune de epurările staliniste şi a devenit o figură importantă 
dupa ce i-a înfrânt pe japonezi la Nomonhan, în 1939. La începutul Operațiunii 
Barbarossa, Jukov era director în Stavka şi a încercat să îl convingă pe Stalin să 
se retragă din Kiev, în iulie 1941, dar a fost eliberat din funcţie pe 30 iulie şi 
trimis la comanda Frontului de Rezervă. În august 1941, Jukov a mers pe Frontul 
de Vest ca reprezentant al Stavka, unde a ordo-nat câteva contraatacuri 
împotriva avangar-dei germane în apropiere de Smolensk, care au avut parţial 
succes; în schimb, contraatacul 

Generalul Gheorghi Jukov a preluat condu-cerea Frontului de Vest pe 10 
octombrie 1941. Era un comandant curajos şi agresiv, care nu se pierdea cu firea 
în situaţii de criză, dar avea tendinţa dea risca viata trupelor în atacuri 
neglijente şi frizând amatorismul pentru a satisface cererile lui Stalin 
de rezultate imediate. 

David Glantz 

Generalul-colonel Ivan Konev, comandant al Frontului de Vest sovietic la 
debutul Operațiunii Taifun. Când şi-a pierdut aproape toţi comandanții, Stalin l-a 
eliberat din funcţie şi a ordonat să fie executat, dar Jukov a reuşit să îl facă să se 
răzgân-dească şi să îl reinstaleze pe Konev comandant, de data aceasta al noului 
Front Kalinin. 

lui de la Ielnia, din septembrie 1941, a fost un succes plătit scump. Pe 10 
septembrie, Jukov a primit misiunea să organizeze apărarea Leningradului. Jukov 
a jucat rolul pompierului în armata sovietică - fiind mutat de la o situaţie de criză 
la alta -, dar reputaţia lui de „general care nu a pierdut niciodată nici o bătălie“ 
este doar produ-sul propagandei comuniste. Jukov era un comandant operativ 
agre-siv, care nu era intimidat de pierderile suferite, dar atacurile lui erau 
adesea prost coordonate şi, în general, avea tendinţa să îşi risipească rezervele 
în numeroase atacuri mici de divizie, în loc să îşi comaseze forţele pentru 
obţinerea unei victorii importante. Jukov era ade-sea foarte brutal cu 
subordonații săi, dar, la rândul lui, se temea de mania lui Stalin în cazul ca ar fi 
suferit o înfrângere. 

Generalul-locotenent Ivan Konev a preluat comanda Frontu-lui de Vest pe 12 
septembrie 1941. Konev se înrolase în armata ţaristă, iar, mai târziu, a trecut în 
rândurile Armatei Roşii, având parte de foarte puţină acţiune în perioada 1916- 
1919. A absolvit Academia Militară Frunze în 1926 şi a servit în Extremul Orient, 
în perioada 1937-1941. La începutul Operațiunii Barbarossa, Konev comanda 
Armata 19 aflată pe Frontul de Vest şi a luptat la Vitebsk. Stalin l-a considerat 
responsabil de încercuirile de la Viazma-Briansk şi Jukov a fost cel care l-a salvat 


de la executie. Pe 17 octom-brie, lui Konev i s-a dat comanda noului Front 
Kalinin. Konev era un comandant operativ agresiv, căruia îi plăceau luptele cu 
operaţiuni planificate, cu forţe importante de blindate şi artilerie, dar, în 1941, 
a trebuit să se descurce cu trupe insuficiente şi nepregătite, care nu erau deloc 
potrivite pentru metodele lui. 

Generalul-locotenent Andrei Eremenko a fost comandan-tul de 49 de ani al 
Frontului Briansk din 16 august 1941. Ca şi Jukov şi alţi comandanţi, Eremenko 
făcuse parte iniţial din armata ţaristă şi, mai târziu, intrase în Armata Roşie, la 
cavalerie. A fost comandantul corpurilor de cavalerie în timpul ocupaţiei estu-lui 
Poloniei, în 1939, şi, la începutul Operațiunii Barbarossa, era comandant de 
armată pe fronturile Extremului Orient. Eremenko a fost convocat imediat la 
Moscova şi a contribuit la refacerea Frontului de Vest în iulie 1941. 

Generalul-maior Konstantin Rokossovski a fost comandantul Armatei 16 
sovietice. În timpul Operațiunii Taifun, armata lui Rokossovski a dus greul în faza 
finală de înaintare a germanilor spre Moscova, iar relaţia lui cu Jukov s-a 
deteriorat când a îndrăznit să pună la îndoială tactica acestuia de a rămâne 
pe loc cu orice preţ. 

NARA 

Generalul-locotenent Ivan Boldin, comandant al Armatei 50. Boldin a reuşit să 
scape cu oamenii lui din punga de la Minsk, în iulie 1941, şi din punga de la 
Viazma, în octombrie 1941. Defensiva îndârjită a lui Boldin la Tula şi 
contraatacurile susţinute împotriva flancului stâng al lui Guderian au stăvilit 
mişcarea germană de învăluire, prin sud, în strategia pentru cucerirea Moscovei. 

David Glantz 

Generalul-maior Konstantin Rokos-sovski a fost comandantul Armatei 16 de la 
sfârşitul lui septembrie 1941. Ca şi Jukov şi Eremenko, Rokossovski se înrolase în 
armata ţaristă, după care, în timpul Războiului Civil Rus, schimbase tabăra, 
intrând în rândurile cavaleriştilor din Armata Roşie. A fost arestat în timpul 
epurărilor din 1937 şi a stat 31 de luni la închi-soare. În cele din urmă a fost 
reabilitat şi i s-a dat comanda Corpului 9 Mecanizate, doar parţial organizat, în 
octombrie 1940. La începu-tul Operațiunii Barbarossa, Rokossovski şi-a condus 
trupele într-un contraatac nereuşit în apropiere de Rovno, în Ucraina, pe 25 
iunie. Apoi, pe 14 iulie, a fost transferat în regiunea Smolensk, ca să preia 
comanda unor corpuri create ad-hoc. A ajuns, în cele din urmă, unul dintre cei 
mai buni generali de front sovietici, dar în 1941 încă mai învăţa cum să comande 
forte mari. În timpul Operațiunii Taifun, relaţia apropiată cu Jukov a avut 
de suferit 

deoarece nu s-a supus ordinelor repetate ale acestuia de a rămâne pe loc cu 
armata lui. 

Generalul-locotenent Ivan Boldin a fost comandant-adjunct pe Frontul de Vest 
din iunie până în octombrie 1941, iar, pe 22 noiembrie, i s-a încredinţat 


conducerea Armatei 50 la Tula. In 1939, Boldin comanda un grup de cavalerie 
mecanizata, de dimensiunile unei armate, care a participat la invazia Poloniei. 
In calitate de comandant-adjunct pe Frontul de Vest, a condus un contraatac 
inutil la vest de Minsk si a reusit sa scape din punga cu 1 600 de soldati. Boldin 
nu era un militar prea talentat, dar, in defensiva, dadea dovada de tenacitate. 

Generalul-maior Dmitri Danilovici Leliuşenko a fost comandant al Corpului 1 
Garda de la 1 la 10 octombrie 1941, corp care fusese infiintat la Mtensk pentru a 
opri înaintarea trupelor lui Guderian. Leliuşenko a comandat Armata 5, care se 
formase în sco-pul păstrării Liniei Mojaisk, între 11 şi 16 octombrie, până ce a 
fost grav rănit în bătălia de la Borodino. Pe 17 noiembrie, Leliuşenko s-a întors la 
comanda Armatei 30, care lupta cu disperare pen-tru apărarea oraşului Klin. 
Leliuşenko a fost unul dintre cei mai importanţi comandanţi operativi sovietici în 
timpul Operațiunii Taifun şi a dat peste cap planurile germanilor în trei situaţii 
critice. Leliuşenko şi-a început cariera în cavaleria Armatei Roşii, în timpul 
Războiului Civil Rus, şi a comandat o brigadă de tancuri la invazia Poloniei, în 
1939. El a fost şi unul dintre puţinii ofiţeri care şi-au câştigat renumele în 
războiul ruso-finlandez, unde a reuşit să stră-pungă Linia Mannerheim. La 
începutul Operațiunii Barbarossa, 

Generalul-maior Dmitri Leliuşenko a fost cel mai eficient comandant strategic 
al sovieticilor în timpul Operațiunii Taifun. A avut un rol esenţial în dejucarea 
planurilor germane de la Mtensk şi Borodino şi tot el a respins Armata III Panzer 
comandată de Reinhardt, în bătălia de la colina Klin. 

David Glantz 

Corpul 21 Mecanizate al lui Leliuşenko a fost decimat şi nu a reuşit să 
oprească înaintarea trupelor lui von Manstein prin statele baltice. La sfârşitul 
anului 1941, Leliuşenko era cel mai bun coman-dant operativ de blindate din 
armata sovietică. 

În ciuda unor înfrângeri în lanţ în vara lui 1941, Armata Roşie a mai avut 
câteva stele în curs de afirmare, la nivel de brigadă. Colonelul Mihail Efimovici 
Katukov era, probabil, cel mai bun comandant tactician de blindate din armata 
sovietică la sfârşitul lui 1941. Katukov servise în cavaleria Armatei Roşii, apoi, în 
1932, tre-cuse la noile corpuri de tancuri. El a condus Divizia 20 Tancuri în 
Ucraina, la începutul Operațiunii Barbarossa, dar, după ce aceasta unitate a fost 
distrusă, a fost trimis la Stalingrad ca să preia comanda Brigăzii 4 Tancuri, care 
avea în dotare tancuri 1-34. Katukov a reuşit să înveţe din metodele germane şi a 
ajuns să îşi instruiască oamenii din unitate după standarde profesionale 
superioare celor mai multe unităţi sovietice în 1941. Brigada 4 Tancuri a lui 
Katukov a fost cea mai bună formaţiune sovietică de blindate implicată în 
Operaţiunea Taifun. Colonelul Pavel Alekseievici Rotmistrov era un ofiţer de 
blindate priceput şi un intelectual militar, care a condus Brigada 8 Tancuri în 
bătălia din jurul oraşului Kalinin. 

Parti combatante 

Fortele germane 

În septembrie 1941, armata germană se afla la apogeul puterii ei militare, 
avea trupe bine instruite şi cu experienţă de luptă, con-duse de profesionişti 
competenţi. În timp ce soldaţii şi comandanții lor începuseră să aprecieze 
tenacitatea adversarilor sovietici în bătălia de la Smolensk, şirul de victorii 
impresionante a consolidat convingerea Wehrmachtului că germanii sunt evident 
superiori. Operaţiunea Taifun era construită în jurul corpurilor de panzere, care 
combinau trupe de blindate, infanterie motorizată, artilerie motorizată, trupe 
motorizate de cercetaşi şi de recunoaştere într-o serie de formaţiuni interarme 
cu potential letal. Pierderile în luptă şi defectiunile tehnice epuizasera diviziile 
panzer după trei luni de război permanent în URSS, dar diviziile lui Guderian 
aveau încă mai bine de 50% din tancurile şi echipamentul cu care începu-seră 
Operaţiunea Taifun, în timp ce diviziile lui Reinhardt îşi păs-traseră aproape 80% 
din forţa iniţială. Două divizii panzer - 2 şi 5 - abia sosiseră pe front, după ce se 
reechipaseră în Franţa, şi înce-puseră Operaţiunea Taifun la capacitate maximă 
în privinţa echi-pamentului şi a trupelor. Aceste divizii au fost detaşate pe lângă 
Armata IV Panzer. Totuşi, multe tancuri germane aveau mare nevoie de reparaţii 
capitale din cauza motoarelor sau a transmisii-lor uzate. Hitler ordonase ca 
producţia de motoare de tancuri să se axeze pe fabricarea unor vehicule noi şi să 
se renunţe la fabricarea de piese de schimb pentru cele existente, aşa că Grupul 
de Armate Centru a primit numai 350 de motoare de tanc înainte de începutul 
Operațiunii Taifun, pentru a repara câteva vehicule. 

Până în a treia lună a Operațiunii Barbarossa, diviziile de infan-terie ale 
Ostheer erau epuizate după o serie de marşuri nesfârşite 

şi de bătălii de suprimare a pungilor. Cele mai multe divizii mai aveau încă 
75-80% din soldaţi, dar pierderile materiale erau des-tul de mici. Deşi încă 
dotată cu tunul antitanc depăşit Pak 36 de 37 mm, infanteriei germane a început 
să i se distribuie noul Pak 38 de 50 mm, evident îmbunătăţit. De asemenea, 
germanii introduse-seră experimental şi tunuri antitanc cu autopropulsie, iar 
Diviziile 8 şi 28 infanterie, din cadrul Armatei IX, au primit fiecare câte zece 
tunuri antitanc de calibrul 88 mm cu autopropulsie, montate pe şasiuri uşoare 
SdKfz 8. În plus, Grupul de Armate Centru avea 14 batalioane cu tunuri de asalt, 
cu 350 de tunuri StuG III, ceea ce conferea corpurilor de infanterie mai multă 
putere de foc. 

Artileria Grupului de Armate Centru a jucat un rol important în Operaţiunea 
Taifun. Artileria era încă necesară la distrugerea 

Tun antitanc german Pak 36, de calibru 37 mm, distrus de tancurile sovietice. 
În jurul lui, servanti ucişi şi infanterişti sovietici prăbuşiţi la pământ. 
Fiecare divizie germană avea, în octombrie 1941, circa 45 de tunuri de calibru 
37 mm şi nouă tunuri de calitate superioară Pak 38, de 50 mm. 

NARA 

fortificatiilor fixe si era decisiva si pentru defensiva in cazul contra-atacurilor 
mult prea frecvente din partea sovieticilor. Într-adevăr, regimentul divizional de 
artilerie german asigura circa 60% din puterea de foc în respectiva formaţiune 
şi, pe măsură ce pierderile din rândul infanteriei creşteau, germanii se bazau tot 
mai mult pe artilerie. La începutul Operațiunii Taifun, Grupul de Armate Centru 
deţinea circa 4 000 de arme de calibru greu (inclusiv 2 300 de tunuri de calibru 
105 mm, 1 000 de tunuri de calibru 150 mm, 184 de tunuri de calibru 210 mm şi 
270 de lansatoare de rachetă Nebelwerfer). Cu toate acestea, doar o treime din 
artileria germană era motori-zată, restul fiind tractată de cai, la fel ca în 1918. 
Dacă până în acel moment al Operațiunii Barbarossa pierderile suferite de 
artileria ger-mană fuseseră minore, eficienţa ei era acum afectată de problemele 
de mobilitate provocate de numărul mic de vehicule de tracţiune şi de drumurile 
proaste din Rusia. Mii de tractoare şi de cai se pierdu-seră chiar înainte ca 
Operaţiunea Taifun să înceapă, lăsând artileria germană să se confrunte cu o 
marjă redusă de mobilitate. _ 

O altă parte esenţială a echipei interarme era sprijinul aerian al Luftwaffe. In 
primele trei luni ale Operațiunii Barbarossa, Luftwaffe reuşise să susţină 
excelent din aer armata terestră, dar, până în octombrie, pierderile grele şi lipsa 
întreţinerii adecvate a pistelor de aterizare reduseseră drastic această forţă 
formidabilă. Pentru Operaţiunea Taifun, Luftflotte 2, sub comanda lui Kesselring, 
avea pregătite 549 de avioane operaţionale - aproximativ 230 de bom-bardiere 
(He 111, Do 17 şi Ju 88), în 13 Kampfgruppen, 190 de avioane de vânătoare (Bf 
109), în 9 Jagdgruppen, şi circa 120 de bombardiere în picaj (Ju 87 Stuka şi Bf 
110), împărţite în opt grupe. VIII Fliegerkorps, comandat de generalul von 
Richthofen, devenise prima unitate de sprijin aerian din Luftwaffe şi era un 
potentator important al forţei de luptă pentru germani. Luftwaffe avea şi 
detaşamente din Corpurile Il Flak, echipate cu puternicul tun Flak 36 de calibru 
88 mm, antiaerian şi antitanc, ataşate pe lângă toate grupele de panzere. 

Principalul punct slab al Grupului de Armate Centru era logis-tica, iar această 
problemă se ivise încă de la începutul campaniei. 

Tancul mediu german PzKpfw IVE, introdus în decembrie 1939, cu plăci 
blindate nituite. La începutul Operațiunii Taifun, Grupul de Armate Centru avea 
circa 200 de tancuri PzKpfw IV. Viteza mică a obuzierului L/24, de calibru 75 
mm, montat pe PzKpfw IVE, îl făcea mai potrivit pentru sprijinirea infanteriei 
decât ca tun antitanc. 

Colecţia autorului 

Numai două regimente Eisenbahn fuseseră repartizate să vină în sprijinul 
Grupului de Armate Centru pentru repararea liniilor de cale ferată capturate de 
la sovietici, dar, în scurt timp, s-a dove-dit că erau inadecvat dotate cu oameni, 
slab instruite şi echipate. Deşi unităţile Eisenbahn reuşeau să refacă până la 20 
de kilometri pe zi din liniile ferate sovietice cu ecartament lat, erau nevoite şi să 
reconstruiască podurile avariate ori să repare diverse instalaţii feroviare. Chiar 
şi când se reuşea repararea liniilor ferate, acestea operau mult sub capacitatea 
lor; în loc să primească 30 de trenuri cu circa 450 de tone de provizii pe zi, 


Grupul de Armate Centru primea, in toamna lui 1941, doar intre 12 si 20 de 
trenuri. Ineficienta crasa a liniei de aprovizionare din Polonia, provocata de 
competiţia din-tre comandantii însărcinaţi cu organizarea căilor ferate si a 
depozi-telor logistice, a dus mai tarziu la sincope in aprovizionare, care au lasat 
Grupul de Armate Centru fara materiale vitale. Un exemplu 

semnificativ de asemenea sincopa a fost chestiunea echipamen-tului de iarna; 
contrar legendei, Hitler nu a interzis trimiterea de echipament de iarna. Insa, din 
cauza capacităţii feroviare limitate a liniilor din Rusia ocupată, hainele de iarnă 
nu au fost conside-rate o prioritate, precum combustibilul sau munitia. O mare 
parte din acest echipament zăcea în magaziile din Polonia, în aşteptarea 
transportului. 

La începutul Operațiunii Taifun, Grupul de Armate Centru bene-ficia de patru 
linii feroviare principale care îi alimentau cele şase armate: Nevel, Smolensk, 
Roslavl şi Gomel. Linia de aprovizionare germană nu putea să opereze mai mult 
de 100 de kilometri din aceste trasee feroviare şi se baza mai ales pe camioane 
pentru transportul proviziilor până la unităţile din avangardă. Grupul de Armate 
Centru avea un Grosstransportraum, un regiment de transport motorizat, care 
deţinea circa 1 500 de vehicule, cu o capacitate de 6 500 de tone, vehicule cu 
care transportau proviziile până la corpul de armată, iarde acolo folosea 
tracţiunea animală pentru distribuirea proviziilor spre divizii. Luftflotte 2 avea şi 
ea trei grupuri de transport alcătuite din avioane de transport Ju 52, cu o 
capacitate de 200 de tone, care ar fi putut asigura aprovizionarea aeriană în caz 
de necesitate. Cu toate acestea, Grupul de Armate Centru ducea mereu lipsă de 
combusti-bil şi de muniţie, chiar şi înainte de înrăutățirea vremii, din cauza 
incapacității de a transporta cantităţi suficiente de provizii pe calea ferată; cele 
70 de divizii ale Grupului de Armate Centru aveau nevoie de circa 13 000 de tone 
de provizii pe zi, dar camioanele şi coloanele de transport cu cai nu erau în stare 
să acopere mai mult de 65% din aceste nevoi. Când distanţa dintre capătul liniei 
ferate şi linia frontu-lui a crescut, iar vremea s-a înrăutățit, capacitatea germană 
de apro-vizionare a scăzut la mai puţin de o treime din necesar. 

Ca să facă lucrurile şi mai dificile, Wehrmachtul a început să se apropie de un 
nivel periculos de scăzut al rezervelor de combustibil şi de muniţie, după trei luni 
de lupte susţinute în URSS. Aproape 40% din rezervele de combustibil se 
consumasera în timpul Operațiunii Barbarossa şi, la scurt timp, consumul a 
început să depăşească producţia. Nici proviziile de muniţie nu erau mai mari, 
întrucât 

Obuzier german de 210 mm executând trageri de noapte. Grupul de Armate 
Centru avea 15 batalioane de artilerie grea care participau la Operaţiunea 
Taifun. Această piesă de artilerie era una dintre cele mai puternice din arsenalul 
Wehrmachtului şi avea o rază de acţiune de cel mult 16 700 metri. 

Nik Cornish, Stavka 


Hitler ordonase o reducere majora a productiei de armament, dupa caderea 
Frantei, cu toate ca planifica o campanie importanta impo-triva URSS. La 
inceputul Operatiunii Taifun, cererea de munitie pentru artilerie depasea 
productia in proportie de 11 la 1. In timpul Operatiunii Taifun, industria germana 
producea 774 000 de proiec-tile pentru artilerie de mare calibru, dar se foloseau 
peste 5 000 000 de proiectile. Până la sfârşitul anului 1941, stocul de muniţie al 
Germaniei ajunsese la cel mai scăzut nivel din război. 

Nici pierderile de personal sau de echipament ale Grupului de Armate Centru 
nu erau mai bine acoperite. Deşi Armata Germană de Rezervă instruia lunar 128 
000 de soldaţi, Ostheer nu primea decât un om pentru doi oameni pierduţi. 
Grupul 2 Panzer al lui Guderian 

Moscova 

38 

Al Doilea Razboi Mondial - vol 1 Moscova 1941 - Robert Forczyk-39 

pierduse, până pe 22 noiembrie, 55 380 de soldaţi, dar primise în loc numai 
29 589. Hitler prefera să trimită o mare parte a acestor cadre de rezervă pe 
fronturile nou formate din vestul Europei, aflat sub ocupaţie. Producţia germană 
de blindate de la sfârşitul anului 1941 era numai cu puţin mai mare decât 
pierderile înregistrate, doar că majoritatea tancurilor noi plecau tot la unităţile 
noi din vestul Europei. Diviziile de panzere din cadrul Grupului de Armate 
Centru nu primeau decât aproximativ un tanc pentru a înlocui opt pierdute în 
luptă. La mijlocul lui septembrie 1941, OKH a autorizat trans-portul a 307 
tancuri din stocul de rezervă pentru a completa dota-rea cu blindate a Grupului 
de Armate Centru, pentru Operaţiunea Taifun, numai că acest transport a fost 
singurul mai substanţial pri-mit pe toată durata bătăliei pentru Moscova. Astfel, 
în prag de iarnă, Grupul de Armate Centru se îndrepta către bătălia decisivă a 
războ-iului cu unităţi incomplete şi cu echipament uzat. 

Punct de alimentare Wehrmacht instalat în pădure, care foloseşte un camion- 
cisternă ZIS-5, capturat de la sovietici. Spre deosebire de Franţa în 1940, 
Wehrmachtul a reuşit să captureze foarte putin combustibil în timpul Operațiunii 
Barbarossa. 

Nik Cornish, Stavka 

Eşecul OKH şi OKW de a trimite pe frontul pentru Moscova toate resursele 
disponibile şi de a-şi canaliza toate eforturile în acest scop a fost principala cauză 
a eşecului Operațiunii Taifun. Cand Germania avea nevoie de fiecare soldat 
pentru momentul decisiv din Rusia, vreo 34 de divizii, cu aproape 900 000 de 
soldaţi, erau staționate în vestul Europei, pândind o ameninţare britanică 
inexistentă. În timp ce Stavka sovietică a reuşit, în octombrie şi noiembrie, să 
directioneze 62 de divizii pentru a reconstrui Frontul de Vest dis-trus, singurele 
unităţi noi primite de Grupul de Armate Centru în timpul Operațiunii Taifun au 
fost Légion des Volontaires Francais (LVF) şi câteva batalioane de parasutisti. Cu 
toate acestea, germa-nii aveau cinci divizii de vânători de munte care stăteau 
degeaba, în Norvegia şi Finlanda, şi care erau perfect echipate pentru operaţiuni 
desfăşurate la vreme de iarnă. 


Coloană germană de aprovizionare deplasându-se pe un drum de pământ 
extrem de denivelat din URSS. Chiar şi înainte de începerea sezonului noroios, 
activitatea logistică a germanilor a fost îngreunată de starea proastă a 
drumurilor ruseşti. 

NARA 

Forţele sovietice 

La sfârşitul lui septembrie 1941 armata sovietică era ca un animal rănit şi 
incoltit. Practic, toate armatele de graniţă existente până la izbucnirea războiului 
şi echipamentul greu fuseseră distruse în pri-mele trei luni de campanie. Forţele 
Aeriene Sovietice (VVS), care încă se mai luptau pentru controlul aerian al 
anumitor zone, fuseseră spulberate în primele săptămâni şi mai aveau mult de 
lucru ca să îşi redobândească eficienţa de luptă. Din momentul în care dimensiu- 
nile catastrofei militare care ameninţa Uniunea Sovietică au devenit evidente, 
cartierul general al Stavka a început să convoace dispe-rat unităţi militare din 
cele mai îndepărtate colţuri ale republicilor sovietice şi să mobilizeze noi divizii 
cu o viteză aproape incredibilă. 

De la începutul Operațiunii Barbarossa, sovieticii pierduseră peste 20 000 de 
tancuri şi 14 000 de avioane. Ca să nu cadă în mâi-nile germanilor aflaţi în 
înaintare, la sfârşitul verii lui 1941 aproape toată industria grea sovietică a fost 
mutată spre est, în Urali. Dacă evacuarea industriei asigura capacitatea Rusiei 
de a continua războiul pe termen lung, aceasta avea şi două consecinţe negative 
pe termen scurt, care afectau defensiva Moscovei. Mai întâi, producţia sovietică 
de război a scăzut la niveluri periculos de mici în peri-oada septembrie- 
noiembrie 1941, şi nu avea să se îmbunătăţească până când fabricile nu 
începeau producţia în noile locaţii. Producţia lunară de tancuri, în lunile 
octombrie şi noiembrie 1941, a fost de circa 160 de tancuri grele KV-1/2, 170 de 
tancuri medii T-34/76 şi 320 de tancuri uşoare T-40/60. Producţia de muniţie, 
piese de arti-lerie şi de camioane a fost şi ea grav afectată. Prin urmare, din 
cauza acestei scăderi pe termen scurt a producţiei de armament, sovieticii 
trebuiau să susţină campania pentru Moscova fără superioritatea lor materială 
obişnuită. Al doilea efect important al evacuării industriei a fost 
indisponibilizarea a aproape 60% din căile ferate, timp de trei luni, pentru a 
deplasa noile unităţi de rezervă sau pentru a aproviziona unităţile de pe linia 
frontului. Până la rezolvarea aces-tei crize de armament şi până la redresarea 
transporturilor strate-gice, sovieticii aveau un mare handicap. 

De asemenea, pierderile grave îi fortasera pe sovietici sa facă ajustări tactice 
şi structurale ale efectivelor. Atunci când mai rămă-sese prea puţin din diviziile 
de tancuri şi de infanterie mecanizată pe care le aveau înainte de război, acestea 
au fost reorganizate ca brigăzi independente de tancuri. Solicitările incapatanate 
ale lui Stalin de a porni o contraofensiva care să îi respingă pe invadato-rii 
germani au obligat Stavka să creeze o rezervă centralizată de artilerie, rupând 


jumatate din piesele de artilerie care erau desti-nate diviziilor de puscasi aflate 
in prima linie. Pe termen lung, noua rezerva de artilerie creata si controlata de 
Stavka va da o mare gre-utate atacurilor sovietice, dar, pe termen scurt, ea 
slabea puterea de foc defensiva a unitatilor de infanterie care aparau periferiile 
Moscovei. Mai mult, unitatile sovietice de artilerie erau acum mult mai slabe din 
cauza pregătirii insuficiente a soldaţilor si a lipsei echi-pamentului de 
comunicaţie; echipele de artilerişti pregătite în grabă nu puteau folosi decât 
focul direct, întrucât nu fuseseră instruite pentru foc indirect şi, oricum, existau 
prea puţine transmitatoare radio. Într-adevăr, numărul insuficient de 
transmitatoare radio îşi punea amprenta asupra comandei şi controlului 
sovieticilor, iar comandanților sovietici li se întâmpla frecvent să nu afle nimic 
des-pre înaintarea germanilor pana când nu vedeau tancurile acestora 
apropiindu-se de cartierul lor general. 

O altă inovaţie importantă a sovieticilor a fost crearea, pe 18 septembrie 
1941, a primelor divizii de gardă. Unităţile de gardă reprezentau încercarea 
sovieticilor de a contracara superioritatea calitativă a germanilor, strângând cei 
mai experimentați soldaţi sovietici, cele mai bune arme şi cei mai buni 
comandanţi. Aviatia Armatei Roşii a creat si ea escadrile de gardă, alcătuite din 
cei mai buni piloţi şi cele mai performante avioane. Iniţial, unităţile de gardă nu 
au contat prea mult în campania Moscovei, fiindcă erau prea puţine şi insuficient 
dotate, dar, în timp, ele vor juca un rol esenţial în toate contraofensivele 
sovietice. 

Armata sovietică avea într-adevăr câteva arme foarte puternice şi eficiente, de 
exemplu tancul T-34/76, tunul F-22 USV de cali-bru 76,2 mm, obuzierul de 
calibru 122 mm şi lansatorul de rachete 

multiple BM-13 Katiuşa. Din păcate, aceste arme valoroase nu au fost 
disponibile în număr suficient în timpul Operațiunii Taifun, iar cei mai multi 
soldaţi sovietici nici nu ştiau să folosească cele câteva exemplare disponibile. 
Cea mai mare parte a unităţilor de blindate sovietice folosite în timpul 
Operațiunii Taifun era compusă exclusiv din tancuri uşoare şi pierderile erau 
întotdeauna suplinite de o gră-madă de piese de artilerie depăşite. În timpul 
Operațiunii Taifun, mai importante decât blindatele au fost unităţile de manevră 
de cavale-rie, mult mai bine instruite decât majoritatea celorlalte trupe şi care nu 
erau atât de afectate de noroi, de zăpadă sau de lipsa proviziilor. 

La începutul Operațiunii Taifun, pe fronturile sovietice de Vest, de Rezervă si 
Briansk se aflau circa 864 000 de soldaţi, 849 de tan-curi (dintre care doar 94 de 
tancuri T-34/76 şi 47 KV-1) şi 364 de avi-oane - adică aproape jumătate din forţa 
de pe linia frontului Armatei Roşii. Puterea de luptă a acestor trei fronturi era 
formată din 95 de divizii (83 de infanterie, două divizii motorizate de puşcaşi, 
nouă de cavalerie şi una de tancuri) şi 14 brigăzi independente (una motori-zată 
de puscasi şi 13 de tancuri). Totusi, diviziile sovietice erau chiar mai epuizate 
decât unităţile de invazie germane, iar, în medie, o divizie de infanterie, în 
octombrie 1941, nu avea decât 5 000-6 000 de soldaţi. La Moscova au fost 
formate douăsprezece divizii de miliţie, care au fost detaşate pe Frontul de Vest 


chiar inainte de lansarea Operatiunii Taifun; aceste divizii erau mai numeroase, 
dar mai prost pregatite si echipate. Punctul forte normal al sovie-ticilor trebuia 
sa fie artileria, dar, dupa trei luni de razboi, aceasta fusese decimata, iar acum 
nu mai erau disponibile decat 1 997 de tunuri de calibru 107 mm sau mai mari. 
Planurile defensive sovie-tice erau obstructionate si de lipsa minelor antitanc şi 
antipersonal, ca şi de lipsa echipelor de genişti capabili să construiască 
obstacole adecvate. În lipsa acestora, sovieticii apelau la muncitori civili, care 
ridicau mari centuri defensive cu obstacole, dar acestea erau prost concepute. 
Forţele sovietice din jurul Moscovei aveau probleme şi cu mobilitatea operativă, 
din cauza numărului redus de vehicule. 

Forţa tactică aeriană sovietică disponibilă pentru sprijinirea fron-turilor de 
Vest, de Rezervă şi Briansk era alcătuită din 201 avioane 

Trupe de puscasi si de blindate sovietice în drum spre front. Se poate observa 
că în coloană există tipuri diferite de tancuri, un T-34/76, un BT-7 şi un T-26. In 
noiembrie 1941, unităţile sovietice de blindate erau alcătuite din orice fel de 
tancuri disponibile. 

Muzeul Central al Forţelor Armate Moscova, via Nik Cornish 

de luptă, 147 de bombardiere, 13 bombardiere în picaj şi 30 de avi-oane de 
recunoaştere. Alte dotări de aviaţie din zona Moscovei erau Forţa de 
Bombardiere cu Rază Lungă de Acţiune (care avea 154 de bombardiere în 
serviciu) şi Corpul 6 de Luptători PVO, care avea 700 de avioane de vânătoare şi 
870 de tunuri antiaeriene pentru apă-rarea capitalei. În interiorul Moscovei mai 
erau 31 000 de soldaţi din miliții, două divizii de securitate NKVD şi numeroase 
unităţi de instruire sau de cadre. 

Deşi Uniunea Sovietică poseda o forţă militară substanţială în Extremul 
Orient şi în Caucaz, limitările capacităţii feroviare impu-se de programul de 
evacuare a industriei afectau capacitatea de a transfera forţe importante spre 
vest. În plus, impactul „siberieni-lor“ asupra Operațiunii Taifun fusese exagerat. 
În primul rând, „si-berienii“ nu erau nici atât de numeroşi cum se spusese şi nici 
atât 

de. experimentați şi de pregătiţi pentru lupte de iarnă, încât, la momentul 
decisiv, să poată în-clina balanţa în favoarea sovie-ticilor. Dimpotrivă, cei mai 
mulţi dintre „siberieni“ erau recrutaţi în grabă, iar ca soldaţi le lip-seau şi 
experienţa de luptă, şi instructia pe timp de iarnă; doar în Divizia 413 Infanterie, 
care a sosit la sfârşitul lui octombrie, se găseau mai mulţi soldaţi vete-rani de 
la Nomonhan. În al doilea rand, „siberienii“ nu au apărut în masă. În al treilea 
rând, foarte puţine divizii din Extremul Orient au fost transferate la Moscova; 
dintre cele şapte divizii deplasate spre vest, numai două au ajuns la Moscova 
(Divizia 32 şi Divizia 78). Adevăratul „miracol“ sovietic din campania Moscovei a 
fost capaci-tatea Stavka de a forma noi unităţi de luptă - chiar dacă erau alcătu- 
ite din soldaţi neinstruiti şi prost echipați. 


Grup de soldati sovietici dotati cu pusti antitanc PTRD-41, de 14,5 mm, 
acopera un pod in pozitii de lupta ocupate in graba. PTRD-41 a fost introdusa in 
toamna lui 1941, iar, în noiembrie, regimentele sovietice de puscasi au primit 
cate sase asemenea pusti. 

Baza de date RGAKFD din Krasnogorsk, via Nik Cornish 

Ofensiva surpriză 

30 septembrie-15 octombrie 1941 

Guderian respinge Grupul Operaţional Ermakov 

Cu toate că Grupul 2 Panzer al lui Guderian fusese solicitat intens în 
încercuirea de la Kiev, von Bock s-a hotărât să folosească tot această formaţiune, 
foarte experimentată, dar şi foarte obosită, pentru efor-tul principal presupus de 
înaintarea spre Moscova. Guderian a fost nevoit să îşi regrupeze în mare grabă 
trupele epuizate şi disper-sate, pentru a le dispune în poziţie de atac, si nu a 
reuşit in totali-tate. Un atac de hărţuire sovietic l-a silit pe Guderian să-şi 
angajeze Corpul XLVIII Panzer în acoperirea flancului său drept, in jurul 
localităţii Putivl, şi, ca urmare, a trebuit să înceapă ofensiva numai cu Corpurile 
XXIV şi XLVII Panzer. Flancul stâng al lui Guderian era practic în aer, Divizia 1 
Cavalerie acoperind un sector de 60 de kilo-metri, între grupul lui de panzere şi 
Armata II a lui von Weichs. 

Grupul 2 Panzer al lui Guderian reprezenta elita Wehrmachtului şi era alcătuit 
din cinci divizii de panzere şi patru divizii de infan-terie motorizată, plus 
regimentul de infanterie motorizată Gross-deutschland. Şase divizii de infanterie 
din Corpurile XXXIV şi XXXV de armată trebuiau să sosească în curând, pentru a 
proteja flancu-rile lui Guderian. Deşi participarea la luptă fusese îndelungată şi 
Guderian pierduse multe mecanizate în lupta de la Kiev, încă mai avea peste 300 
de tancuri disponibile la începutul ofensivei, ceea ce îi conferea o superioritate în 
teren de 10 la 1 în privinţa blindatelor. Într-adevăr, sovieticii reprezentau o 
problemă mai puţin presantă pentru el decât combustibilul, Guderian fiind 
obligat să înceapă ofensiva cu rezerve infime de combustibil. Principala cale 
ferată 

care îl interesa pe Guderian avea capătul la Konotop, la circa 80 de kilometri 
în spatele lui. El intenţiona să atace în principal cu Corpul XXIV Panzer, să 
pornească de la Gluhov, spărgând Frontul Briansk, după care să avanseze spre 
Oriol. Corpul XLVII Panzer trebuia să lanseze un atac de susţinere la stânga 
Corpului XXIV Panzer, să rupă flancul stâng al Armatei 13 sovietice, în apropiere 
de Jampol, apoi să schimbe direcţia spre nord-vest, ca să atace Frontul Briansk 
din spate. Corpul XLVIII Panzer trebuia să acopere flancul de est al lui Guderian, 
în timpul înaintării sale spre Oriol. Deşi serviciile secrete germane nu aveau date 
certe despre situaţia rezervelor sovietice din spatele frontului, Guderian 
cunoştea amplasamentul tuturor trupe-lor sovietice de pe frontul aflat în 
imediata lui apropiere. 

Înaltul Comandament Sovietic nu se aşteptase ca Guderian să 


Detasament de infanteristi germani care parasesc un sat rusesc incendiat, in 
primele zile ale Operațiunii Taifun. În faţă se află Unteroffizier, 
şeful detaşamentului, înarmat cu un pistol-mitralieră MP40. 

Nik Cornish, Stavka 

Atacurile germane şi riposta sovieticilor 30 septembrie-15 octombrie 1941 

se intoarca din nou spre nord dupa batalia de la Kiev - atentia lor era acum 
indreptata spre Ucraina -, iar Grupul Ermakov primise ordin sa lanseze atacuri 
de hartuire pe flancul extins al lui Guderian. Cele cinci divizii din grupul 
operational al generalului-maior Arkadi Ermakov (trei de infanterie, doua de 
cavalerie si doua brigazi de tancuri) nu reusisera sa consolideze pozitia trupelor 
sau a artile-riei. Serviciile sovietice de contrainformatii tactice de la momen-tul 
respectiv erau foarte ineficiente si nu au reusit sa afle noua desfasurare si 
repozitionare a blindatelor lui Guderian. 

Guderian a inceput ofensiva la ora 06.35, pe 30 septembrie, cele doua grupuri 
de panzere lovindu-i in plin pe sovietici si luându-i pe nepregătite. Două 
batalioane de obuziere de calibru 210 mm au executat un tir de artilerie 
pregătitor, iar Luftwaffe, care spri-jinea operaţiunea din aer, a lovit serios liniile 
de comunicaţii ale sovieticilor. Principalul Schwerpunkt, Kampfgruppe Eberbach 
din Divizia 4 Panzer, a atacat nou formata Divizie 283 Puşcaşi şi neex- 
perimentata Brigadă 150 Tancuri, pe terenul neted din apropiere de Essman. Pe 
flancurile Schwerpunkt, Divizia 3 Panzer a dispersat Brigada 121 Tancuri, iar 
Divizia 10 Infanterie Motorizată a încer-cat să prindă la mijloc două divizii de 
cavalerie din Grupul Ermakov. Din cauza mijloacelor precare de comunicare şi a 
capacităţii limitate de recunoaştere, Ermakov a crezut că grupul lui este atacat 
de un singur corp german şi a transmis informaţia eronată la comandan-tul 
frontului, generalul-locotenent Eremenko. Bazându-se pe raportarea greşită a 
lui Ermakov, Eremenko a considerat că atacul lui Guderian nu este decât o 
diversiune şi a decis să nu trimită rezerve importante în zona respectivă. În 
schimb, i-a ordonat lui Ermakov să lanseze un contraatac local, pentru a 
împiedica străpungerea frontului de către germani, dar atacul firav şi 
necoordonat lansat de Ermakov pe 1 octombrie, lângă Sevsk, cu 30 de tancuri 
uşoare, a avut ca rezultat doar distrugerea ultimelor blindate pe care le avea la 
dispoziţie. O companie de panzere a reuşit chiar să pună mâna pe un regiment 
de obuziere de 122 mm, care fusese prins descoperit. Panzerele lui Eberbach au 
cucerit Sevskul pe 1 octombrie, la amiază, finalizând astfel ruperea flancului 
stâng al Frontului Briansk. Fără 

vreo strategie de apărare pregătită, diviziile lui Ermakov s-au retras în 
dezordine spre Oriol şi Briansk, descoperind în acest fel flancul drept al Armatei 
13 sovietice. 

Corpul XXIV Panzer al baronului Geyr von Schweppenburg a continuat atacul, 


principalul obiectiv al operatiunii fiind capturarea nodului de transport de la 
Oriol. Fara sa intampine in drumul sau prea multa rezistenta, Batalionul 34 
Infanterie pe Motociclete a îna-intat în viteză 100 de kilometri pe şoseaua 
dinspre Oriol şi, la sfârşitul zilei de 2 octombrie, a capturat podul de pe râul Oka, 
în dreptul localităţii Kromi. În dimineaţa următoare, Kampfgruppe Eberbach a 
forţat atacul spre oraşul Oriol, care avea 110 000 de locuitori. Oraşul era practic 
lipsit de apărare, iar locuitorii lui au fost uimiti să vadă cum intra în oraş 
tancurile germane. Până la ora 16.00, în ziua de 3 octombrie, Compania 6 din 
Regimentul 35 Panzer ocupase centrul oraşului. În patru zile, Divizia 4 Panzer 
reuşise să înainteze 240 de kilometri, provocând pierderi inamicului de 2 200 de 
morţi, captu-rând 16 tancuri şi 24 de piese de artilerie, pierderile înregistrate de 

Tancuri germane PzKpfw II şi PzKpfw III într-o zona de adunare, la începutul 
Operațiunii Taifun. Aceste tancuri PzKpfw IIF sunt în continuare dotate 
cu tunuri de 37 mm, şi nu cu cele superioare de 50 mm. 

Nik Cornish, Stavka 

germani fiind de numai 41 de morţi şi 120 de răniţi. 

Pe flancul stâng al lui Guderian, Corpul XLVII Panzer al lui Lemel-sen a atacat 
Divizia 298 Puşcaşi cu ambele divizii de panzere, 17 şi 18. Divizia 298 Puşcaşi 
era - ca mai toate diviziile sovietice din octom-brie 1941 - incomplet echipată şi 
doar parţial instruită. Divizia a fost depăşită rapid, iar frontul Armatei 13 a fost 
spart. Generalul-maior Avksentii Gorodnianski, comandantul Armatei 13, a 
ordonat Brigăzii 141 Tancuri să contraatace, dar puţinele tancuri uşoare ale 
unităţii au fost copleşite rapid. Cu Grupul Ermakov aflat în retragere spre flancul 
stâng şi cu zona centrală aproape de colaps, Gorodnianski a dat Armatei 13 ordin 
de retragere, spre nord, către Briansk. Odată cu 

Un tanc uşor T-26S, abandonat de sovietici, model îmbunătăţit introdus in 
1938 şi dotat cu o nouă turelă conică, blindaj înclinat şi radio. Toate diviziile de 
puşcaşi sovietice aveau, înainte de război, câte o companie dotată cu aceste 
tancuri. 

Nik Cornish 

retragerea sovieticilor, Corpul XLVII Panzer a ocupat rapid poziţiile Armatei 
13 şi s-a grăbit spre Karaciov, ca să taie şoseaua dintre Oriol şi Briansk. Pe 3 
octombrie, vârfurile de lance ale armatei lui Guderian distruseseră complet 
flancul stâng al Frontului Briansk. În primele cinci zile de ofensivă, Armata II 
Panzer capturase 9 300 de soldaţi sovietici, 60 de tancuri şi 109 piese de 
artilerie. 

Atacul Armatei IV Panzer 

Restul Grupului de Armate Centru a început Operaţiunea Taifun pe 2 
octombrie, la ora 05.30, prin două atacuri simultane date de două armate de 
panzere şi trei armate de infanterie, desfăşurate pe un front întins pe 600 de 
kilometri; a fost una dintre cele mai mari ofensive germane din tot războiul. 


Principalele atacuri teres-tre erau precedate de lovituri de artilerie si de atacuri 
ale Luftwaffe asupra zonelor de avangarda cu concentrari masive de soldati. 

Armata IV Panzer a lui Hoepner a primit misiunea de a sparge linia de 
aparare a Frontului de Rezerva, apartinand Armatei 43 comandate de maresalul 
Budionnii, ca sa infranga al doilea esalon sovietic de trupe si apoi sa prinda intr- 
un cleste partea sudica a localitatii Viazma. Corpul XL Panzer al lui Stumme 
(Diviziile Panzer 2 si 10) sustinea principalul efort de lupta al Armatei IV Panzer. 
Corpul XLVI Panzer, comandat de generalul Heinrich von Vietinghoff, care avea 
in dotare circa 230 de tancuri in Diviziile 5 si 11 Panzer, trebuia sa avanseze pe 
flancul stang al Corpului XL Panzer. Corpul XII, cu doua divizii de infanterie, 
trebuia sa protejeze flancul drept al Corpului XL Panzer. In apropiere de Roslavl 
se afla, ca rezerva, Corpul LVII, sub comanda generalului Adolf Kuntzen, gata sa 
exploateze bresa formata. Principalul cap de linie pentru aprovizionare in 
apropiere de Roslavl era la circa 25 de kilometri in spatele zonei de adunare a 
Armatei IV Panzer, imbunatatind consi-derabil situatia logistica initiala a 
formatiunii. 

Generalul-locotenent Piotr Sobennikov, aflat in fruntea Armatei 43, ocupa cu 
trupele lui un front foarte intins, de 85 de 

kilometri, cu numai patru divizii de puşcaşi şi două brigăzi de tan-curi. 
Soldaţii sovietici din Frontul de Rezervă avuseseră la dispoziţie mai mult de o 
lună ca să sape tranşee în spatele râului Desna, iar zona des împădurită favoriza 
defensiva. În mod normal, să traver-sezi un râu sub foc de artilerie şi să 
penetrezi o zonă fortificată este o operaţiune foarte dificilă, dar Armata IV 
Panzer a reuşit să dis-trugă linia de apărare construită de Armata 43 în ceva mai 
mult de o zi. Corpul XL Panzer a traversat Desna si a lovit Diviziile 53 şi 149 
Puşcaşi. Deşi aceste divizii erau relativ stabile, formate îna-inte de război, au fost 
depăşite cu uşurinţă de o masă compactă de peste 560 de tancuri germane, într- 
un atac frontal dat pe un front cu lungimea de 25 de kilometri. Prezenţa 
Diviziilor 2 şi 5 Panzer, 

Un tanc PzKpfw II escortând o coloană de provizii printr-o zonă împădurită. 
Mii de soldaţi sovietici rămăseseră în spatele liniilor germane în urma 
încercuirilor Viazma-Briansk, aşa că ariergarda germană nu era niciodată în 
siguranţă. 

Nik Cornish, Stavka 

amândouă în putere deplină şi odihnite după ce se refăcuseră în Franţa, a 
reprezentat un mare avantaj pentru ofensiva Armatei IV Panzer. Sobennikov a 
ordonat în van singurelor lui trupe de revervă mobile - Brigăzile 145 şi 148 
Tancuri - să contraatace în zona de stră-pungere, acestea dovedindu-se rapid 
ineficiente. Tendinţa sovietică din prima etapă a Operațiunii Taifun de a arunca 
formaţiuni de blin-date în contraatacuri grăbite a făcut jocul germanilor, fiindcă 
expu-nea grupuri mici de tancuri care erau uşor de distrus de Luftwaffe şi de 


tunurile germane antitanc; o mare parte din rezerva de blindate a sovieticilor a 
fost irosită inutil în aceste contraatacuri. După ce blindatele Armatei 43 au fost 
distruse, Armata IV Panzer a avansat rapid spre primul ei obiectiv operational - 
nodul de cale ferată de la Spas-Demensk. Între timp, Corpul XII Infanterie 
german a curăţat resturile dezorganizate ale Armatei 43. 

Rapiditatea cu care a căzut Frontul de Rezervă al sovieticilor a fost doar o 
confirmare a competenţei serviciilor secrete OKH care prevăzuseră acest colaps. 
Generalul-maior Onuprienko, comandan-tul Armatei 33, cu cinci divizii de 
puscasi, alcătuia al doilea eşalon de luptă desfăşurat între Spas-Demensk şi Kirov 
şi ar fi trebuit să împiedice pătrunderea germanilor în sectorul ocupat de Armata 
43. Numai că rezervele sovietice erau aşezate ca mărgelele pe aţă, într-un arc 
dispersat, şi nici măcar nu au avut timp să ocupe poziţiile. Trei dintre cele cinci 
divizii de puşcaşi erau unităţi nou formate de miliţie. Corpul XL Panzer al lui 
Stumme a trebuit doar să învingă diviziile una câte una, începând din 3 
octombrie, iar, în două zile, Armata 33 a fost risipită cu brutalitate din faţa 
Schwerpunkt-ului Armatei IV Panzer. Corpurile XLVI şi XII Panzer au continuat 
apoi să lărgească breşa formată în sectorul Frontului de Rezervă şi, pe 5 
octombrie, Hoepner era gata să îşi angajeze forţele, Corpul LVII Panzer. 

Atacul Armatei ITI Panzer 

Armata III Panzer şi-a început participarea la Operaţiunea Taifun tot pe 2 
octombrie, la ora 05.30, şi tot cu un atac pregătitor de 

artilerie. Generalul-colonel Hermann Hoth a comandat Armata III Panzer în 
primele trei zile ale ofensivei, după care a fost trimis la comanda Armatei XVII, 
din Grupul de Armate Sud, fiind înlocuit în funcţie de generalul-colonel 
Reinhardt. Armata lui Hoth nu avea decât două corpuri de panzere disponibile şi, 
iniţial, a lăsat în rezervă diviziile de infanterie motorizată. Misiunea lui Hoth era 
să spargă Frontul de Vest înfruntând Armatele 19 şi 30, să înfrângă al doilea 
eşalon de trupe şi apoi să se întoarcă în spatele Viazmei pentru a face joncţiunea 
cu Armata IV Panzer. La începutul Operațiunii Taifun, principala linie de cale 
ferată pentru aprovizionare pe care o avea Hoth se afla la vreo 50 de kilometri 
sud, în apropiere de Smolensk. 

Efortul principal al lui Hoth era susţinut de Corpul LVI Panzer, al generalului 
Ferdinand Schaal, cu Diviziile 6 şi 7 Panzer în faţă şi cu Divizia 14 Infanterie 
Motorizată ca rezervă. Schaal avea circa 250 de panzere operaţionale, în special 
modele de fabricaţie cehă PzKpfw 35(t) şi PzKpfw 38(t), dar, cand a atacat 
Divizia 91 Puşcaşi din Armata 19 a generalului-locotenent Lukin, a reuşit să 
avanseze 5-10 kilome-tri chiar în prima zi. Pe flancul stâng al lui Schaal, Corpul 
XLI Panzer, comandat de generalul-colonel Model, a atacat Divizia 162 Puscasi 
cu Divizia 1 Panzer şi Divizia 129 Infanterie. Deşi atacurile lui Schaaal şi Model 
au fost mult mai slabe decât restul vârfurilor de lance ger-mane blindate şi se 
îndreptau împotriva unui inamic mai numeros şi mai bine desfăşurat, germanii 
au reuşit să rupă legătura dintre Armatele 19 şi 30 şi au făcut o breşă importantă 
în mai puţin de două zile. Ofensiva lui Hoth se baza mai mult pe atacuri de 
infanterie decât pe celelalte două grupuri de panzere - parţial din cauza slăbi- 


ciunii blindatelor sale si, pe de alta parte, din cauza terenului acoperit de padure 
si de lac. La stanga lui Hoth, Corpul VI al generalului Otto Forster a atacat 
frontal trupele generalului-maior Vasili Homenko din Armata 30 si a spulberat 
diviziile din prima linie, in timp ce Divizia 1 Panzer a rupt principala linie de 
rezistenta. La dreapta lui Hoth, Corpul V al lui Ruoff a atacat cu trei divizii de 
infanterie si a reuşit să împingă linia frontului, susţinută de diviziile Armatei 19, 
lărgind, in acest fel, bresele, ca să poată pătrunde Corpul LVI Panzer. Din 
momentul in care principala centura de aparare a Frontului de 

Forţele Aeriene Sovietice au lansat atacuri susţinute împotriva Luftwaffe 
pe aerodromul din Oriol, pe 11 octombrie. Aici, un bombardier mediu Ju 88 este 
cuprins de flăcări după un atac de la mică distanţă. 

Muzeul Central al Forţelor Armate Moscova, via Nik Cornish 

Vest a fost străpunsă, primul obiectiv operativ al Armatei III Panzer a fost 
podul de pe râul Nipru, in zona Holm-Jirkovski. Spre sfârşitul zilei de 3 
octombrie, Corpul LVI Panzer capturase podul intact şi era bine poziţionat pentru 
a înainta spre obiectivul principal - încercuirea oraşului Viazma. Restul armatei 
lui Hoth a continuat să elimine ceea ce mai rămăsese din infanteria Armatelor 19 
şi 30 în sectorul lor, res-pingând mici contraatacuri izolate. 

Atacurile armatelor germane de infanterie 

Cele trei armate de infanterie germane au avut şi ele un rol de jucat în 
debutul Operațiunii Taifun, deşi mult mai putin important decât 

grupurile de panzere. Von Bock a preferat să evite pierderile grele care ar fi 
putut apărea într-un atac frontal asupra liniilor fortificate ale sovieticilor, aşa că 
a ordonat majorităţii trupelor de infanterie să rămână în spatele frontului până 
când panzerele aveau să distrugă Frontul de Vest. Imediat ce armatele sovietice 
aveau să înceapă retragerea, cele trei armate de infanterie trebuiau să iasă la 
înaintare şi să le distrugă în pungile care aveau să se formeze. 

Armata IX a generalului-colonel Strauss a primit ordin să se deplaseze cu 
două corpuri pe flancul drept al Armatei III Panzer şi cu un corp pe flancul stâng. 
Armata lui Strauss nu a atacat până pe 4 octombrie, iar rolul ei a fost strict 
limitat la blocarea a cât mai multor divizii din prima linie a Frontului de Vest, ca 
să contureze încercuirea pentru bătălia care avea să urmeze. In timp ce cele trei 
divizii de infanterie din Corpul XXVII comandat de generalul Wager făceau o 
adevărată demonstraţie de forţă în faţa poziţiilor extrem de fortificate ale 
Armatei 16 lângă larţevo, Corpul VIII comandat de generalul Heitz dădea un atac 
de infiltrare cu două divizii, la limita dintre Armata 16 şi Armata 19 sovietice. 
Numai două dintre diviziile Armatei IX erau angajate mai intens în luptă, dar 
efortul lor se pare că a fost suficient pentru a ţine pe loc grosul Armatei 16 
sovietice. 

Armata II, comandată de generalul-colonel baron von Weichs, a început o 
serie de atacuri de fixare împotriva Armatei 50 a gene-ralului-maior Mihail 


Petrov, pentru a impiedica Frontul Briansk sa ajunga la panzerele lui Guderian, 
care trecusera deja prin bresa din sud-vest. Armata II a atacat cu cinci dintre 
cele opt divizii de infan-terie pe 3 octombrie, atac in care Corpul LIII al lui 
Weisenberger a sustinut efortul principal, avansand direct spre est catre Briansk. 
Sovieticii se asteptasera de multa vreme la un atac direct asu-pra orasului 
Briansk, de pe soseaua principala care venea din-spre Roslavl, asa ca defensiva 
era foarte puternica aici. Pana pe 5 octombrie, infanteria lui von Weichs 
avansase putin, dar il silise pe Eremenko sa isi arunce in lupta cele mai bune 
rezerve, Divizia 108 Tancuri, ca să oprească înaintarea Corpului LIII. Cu 
panzerele lui Lemelsen apropiindu-se de suburbiile de sud-est ale oraşului 
Briansk, von Weichs îşi atinsese obiectivul de a menţine atenţia 

Frontului Briansk asupra lui, şi nu asupra lui Guderian. 

Armata IV a feldmaresalului von Kluge nu a atacat decât în noap-tea de 4 spre 
5 octombrie, când a trimis opt dintre cele zece divi-zii de infanterie să atace 
Armatele 20 şi 24 sovietice în regiunea Ielnia. Teoretic, von Kluge ataca peste 
douăsprezece divizii aflate în tranşee cu doar opt divizii - în mod normal, o 
înfrângere sigură. Însă von Kluge era expert în pregătirea atacurilor strategice 
de infanterie şi artilerie, iar armata lui era mult mai odihnită şi mai bine dotată 
decât celelalte armate din Grupul de Armate Centru. In timp ce Corpul IX al lui 
Geyer a fost trimis să atace prin stânga, pentru a bloca Armata 20 sovietică la 
Ielnia, Corpurile XX şi VII au pătruns prin sectorul în care erau poziţionate 
Armatele 24 şi 43 

Un camion sovietic GAZ-AAA, aflat în serviciul germanilor, pe un drum 
noroios, în toamna lui 1941. Germanii capturaseră mii de camioane sovietice, 
maşini care se comportau mai bine decât camioanele germane în aceste condiţii 
precare. 

Nik Cornish 

sovietice şi au început să împingă flancul Armatei 20. Corpul XX comandat de 
Materna susţinea efortul cel mai important şi a reuşit să rupă liniile Armatei 24 
comandate de generalul-maior Rakutin şi să încercuiască trupele sovietice la 
lelnia. 

Chiar fără să aibă un sprijin substanţial din partea blindate-lor, până pe 5 
octombrie von Kluge a reuşit să atace si să distrugă patru divizii de puscasi si 
Brigada 145 Tancuri, care avea în dotare tancuri 1-34. Succesul lui von Kluge a 
contribuit decisiv la dis-trugerea flancului stâng al Frontului de Vest şi la 
pregătirea tere-nului pentru încercuirea de la Viazma. Armata IV a pierdut 198 
de ofiţeri in doar două zile de atac, printre care şi pe comandan-tul Corpului IX, 
generalul Geyer, şi pe comandantul Diviziei 183 Infanterie, generalul-maior 
Dippold. 

Reacţia sovieticilor 

La început, la demararea Operațiunii Taifun, Stalin si Stavka nu au avut nici o 


reactie, deoarece atentia lor era inca indreptata spre situatia critica de la 
Leningrad si din Ucraina. Intr-adevar, Stalin a fost atat de nepasator - sau de 
neinformat - de importanta actiunii lui Guderian de spargere a frontului, incat, 
pe 1 octombrie, a ordo-nat Frontului de Rezerva sa transfere toata Armata 49 in 
apararea oraselor Kursk si Harkov. Abia pe 2 octombrie, cand atacurile germa- 
nilor au inceput sa se desfasoare pe toate liniile Fronturilor de Vest, de Rezerva 
si Briansk, Stavka a inceput sa se alarmeze. I-au ordo-nat generalului-maior 
Dmitri Leliusenko, ofiter de blindate cu multa experienta, sa se duca la Oriol si 
Sa preia comanda mai multor RVGK (Rezerve ale Comandamentului Suprem), 
unitati de rezervisti for-mate in graba si reunite in Corpul 1 Puscasi Garda. 

In sud, Eremenko nu stia prea bine ce amploare are strapunge-rea reusita de 
Guderian, din moment ce prea putine trupe sovie-tice se aflau in apropierea 
Armatei II Panzer dupa 1 octombrie. Insa recunoasterea aeriana sovietica a 
reusit sa detecteze coloanele de tancuri germane care se indreptau spre Briansk 
si Oriol, in nord, 

aşa ca Eremenko a început să îşi deplaseze câteva dintre rezervele lui 
limitate. Două divizii de puşcaşi din Armata 13 au primit ordin să se 
repozitioneze in est, pentru a bloca înaintarea Corpului XLVII Panzer prin 
Seredina Buda, numai ca, pana sa se miste inceata infanterie sovietica, panzerele 
trecusera de respectivele divizii. Apoi, Eremenko a incercat sa deplaseze o alta 
divizie de puscasi si ce mai ramasese din blindate ca sa blocheze soseaua 
principala care intra dinspre sud in Briansk, fara sa stie ca panzerele germane se 
apropiasera deja de oras, dar dinspre est. 

In nord, imediat cum si-a dat seama ca germanii reusisera sa stra-punga 
frontul, Konev a facut eforturi disperate sa arunce in lupta tot ce avea impotriva 
Armatei III Panzer a lui Hoth. I-a ordonat 

Infanteristi sovietici instaland pe pozitii o mitraliera Maxim la vest de 
Moscova, in octombrie 1941. Numeroase asemenea mici detasamente de blocaj 
au fost sacrificate ca Armata Rosie sa aiba timp sa isi adune fortele. 

Muzeul Central al Fortelor Armate Moscova, via Nik Cornish 

generalului-locotenent Mihail Lukin, comandantul Armatei 19, care se afla în 
drumul lui Hoth, să folosească şi cele trei regimente de obuziere RVGK (un total 
de circa 100 de obuziere de calibru 152 mm) pentru a ataca avangarda armatei 
germane. Din păcate pentru Frontul de Vest, artileria sovietică pierduse mult din 
abilita-tea de a executa foc indirect, mai ales asupra unei ţinte în mişcare. Atunci 
când a văzut că artileria nu reuşeşte să oprească panzerele lui Hoth, Konev a 
apelat la trupele de manevră ca să încerce să izoleze avangarda germană. Konev 
avea la dispoziţie peste 400 de tancuri, dar majoritatea erau tancuri uşoare 1-26. 
Cea mai bună unitate de tancuri a lui Konev, Brigada 143 Tancuri, care deţinea 
vreo 30 de tancuri 1-34, a fost trimisă din greşeală împotriva Corpului VIII 
german, în loc să atace avangarda de Panzere. Atunci, Konev i-a ordonat 


adjunctului sau, generalul-locotenent Ivan Boldin, sa orga-nizeze o forta de 
contraatac din rezervele Frontului de Vest si din Grupul de Cavalerie al 
generalului-maior Dovator. Armata 30 a generalului-maior Homenko a primit 
ordin sa coordoneze un con-traatac alaturi de grupul operational al lui Boldin. 

In noaptea de 4/5 octombrie, grupul operational al lui Boldin (care era alcatuit 
din doua divizii de puscasi, o divizie descomple-tata de motorizate si doua 
batalioane de tancuri usoare) a ata-cat din sud-est capul de pod al Corpului LVI 
Panzer al lui Schaal, de peste Nipru, in apropiere de Holm-Jirkovski, iar 
Homenko a atacat din nord-est cu două divizii de puşcaşi şi ceva cavalerie. In 
ciuda atacurilor disperate ale sovieticilor, grupul lui Boldin nu numai ca nu a 
reuşit să respingă Diviziile 6 şi 7 Panzer, dar a pier-dut şi 80 de tancuri. După 
respingerea sovieticilor, Corpul LVI Panzer a distrus o mare parte din artileria 
sovietică. În mai puţin de patru zile de luptă, Frontul de Vest al lui Konev era 
rupt com-plet, iar acesta nu putea să închidă spărtura. La cartierul general al 
sovieticilor domnea haosul, mai ales din cauza numărului insu-ficient de 
transmitatoare radio şi de ofiţeri pregătiţi. Cea mai mare parte a infanteriei 
sovietice de pe Frontul de Vest a rămas, pur şi simplu, pe poziţie până când a 
fost fie luată cu asalt, fie încercuită. 

Situaţia era şi mai gravă în centrul frontului, unde armatele din 

prima linie, comandate de mareşalul Budionnii, au fost împinse rapid în spate, 
în timp ce al doilea eşalon al său irosise în contraatacuri inu-tile cele câteva 
trupe mobile disponibile. Dacă armatele de pe flan-cul stâng al Frontului de Vest 
au început să se retragă spre Viazma, armatele Frontului de Rezervă au rămas 
nemişcate. Armata IV Panzer a cucerit Kirov şi Spas-Demensk pe 4 octombrie, 
după care a înaintat în viteză şi a reuşit să cucerească intact podul de peste râul 
Ugra, în dreptul localităţii Iuhnov. Cea mai mare problema era că majoritatea 
unităţilor lui Budionnii proveneau, de fapt, din resturi ale unor divizii 
descompletate după bătălia de la Smolensk sau erau unităţi de miliţie care se 
aflau în plin proces de formare; la începu-tul Operațiunii Taifun, foarte puţine 
divizii care alcătuiau eşalonul 

Infanterişti sovietici pregătindu-se să ocupe poziţii de luptă. Fiecare batalion 
de infanterie sovietic trebuia să aibă 12 mitraliere grele M1910 Maxim-Sokolov, 
de calibru 7,62 mm, cu răcire cu apă. Arma era greoaie şi imprecisă comparativ 
cu mitraliera germană MG34. 

Din fondurile RGAKFD din Krasnogorsk, via Nik Cornish 

doi al Frontului de Rezervă erau capabile să participe la operaţiuni serioase 
de luptă. Mai mult de atât, Frontul de Rezervă fusese lăsat fără combustibil, 
muniţie şi mijloace de transport care le fuseseră repartizate altor unităţi. 

Până pe 4 octombrie devenise clar că Frontul de Vest şi Frontul Briansk aveau 
mari probleme, dar Stalin a refuzat să ordone retra-gerea. Pe 5 octombrie, când 
catastrofa era iminentă, Stalin a per-mis, în sfârşit, ca Stavka să ordone 


retragerea spre Viazma pentru a salva Frontul de Vest. Cu toate acestea, Stalin 
era dezgustat de prestatia mizerabila a lui Konev la postul de comanda, asa ca l-a 
rechemat pe generalul Jukov de la Leningrad sa il inlocuiasca. Stalin a vrut chiar 
să-l execute pe Konev, asa cum făcuse si cu Pavlov, dupa încercuirea din iunie de 
la Biatystok-Minsk. 

Singurul loc in care Stavka a reusit sa incetineasca atacul initial al germanilor 
era undeva in apropiere de orasul Mtensk, la nord-est de Oriol. In dimineata zilei 
de 3 octombrie, Stavka a ordonat Corpului5 Aeropurtate sa isi deplaseze 
brigazile 10 si 201 cu avionul, la aerodromul Oriol, si sa faca jonctiunea cu 
Corpul 2 Puscasi Garda comandat de Leliusenko, care se deplasa cu trenul. 
Sovieticii au folo-sit 80 de bombardiere TB-3 ca sa transporte 5 000 de 
parasutisti, în mai multe zboruri - ceea ce, pentru standardele anului 1941, era o 
performanţă uimitoare. Dar, pe 3 octombrie la ora 16.00, când avioanele Brigăzii 
201 Aeropurtate au început să aterizeze pe aerodromul de la Oriol, s-au trezit 
sub ploaia de foc a avangardei Kampfgruppe Eberbach. Numai câteva sute de 
soldaţi au aterizat pe aerodromul din Oriol, restul zborurilor fiind redirectionate 
spre o pistă din nordul oraşului. De cum au aterizat, trupele de paraşutişti ale 
colonelului Stepan Gurev au făcut joncţiunea cu Regimentul 132 Grăniceri Gardă 
NKVD şi au ocupat poziţii la nord de oraş, pe şoseaua Oriol-Tula. Parasutistii 
sovietici şi trupele NKVD erau bine instruiți, dar nu aveau în dotare decât câteva 
tunuri antitanc de calibru 45 mm şi mortiere de calibru 82 mm pentru a opri 
înain-tarea trupelor de blindate ale lui Guderian. 

La începutul Operațiunii Taifun, rezervele de la Înaltul Coman-dament 
Suprem (RVGK) erau practic epuizate, din moment ce trei 

armate noi abia se formaseră pe Frontul Volhov, lângă Leningrad, şi mai multe 
divizii fuseseră trimise în Ucraina pentru a reconstrui Frontul de Sud, care 
fusese sfărâmat. La începutul lunii octombrie 1941, Stalin şi Stavka credeau că 
Moscova era bine protejată şi păs-trau doar câteva unităţi regulate în apropierea 
capitalei. Insă cand a văzut că frontul a căzut în numai câteva zile, Stavka a 
trebuit să caute cu disperare rezerve solide care să nu contribuie doar la haosul 
provocat de trupele în retragere. Singurele unităţi accepta-bile din vecinătatea 
capitalei erau proaspăt formatele Divizii 5 şi 6 Puşcaşi Gardă şi noua Brigadă 11 
Tancuri, care era dotată cu tancuri 1-34/76; aceste unităţi au primit ordin sa se 
deplaseze spre Oriol pe 

Liniile de aprovizionare ale Wehrmachtului în toamna lui 1941 erau 
caracterizate de un amestec de vehicule motorizate şi de căruţe trase de cai, 
care încercau să se descurce pe poduri improvizate şi drumuri de pământ 
batatorit. 

Nik Cornish, Stavka 

1 octombrie, dar nu au ajuns acolo mai devreme de 5-6 octombrie. În mod 
ciudat, Brigada 4 Tancuri a colonelului Katukov a fost prima forta de sprijin care 


a ajuns in regiunea Oriol, desi venise cu tre-nul tocmai de la Stalingrad. Brigada 
lui Katukov a coborat din tren in gara Mtensk pe 4 octombrie, acesta trimitand 
repede doua mici grupuri de blindate de lupta pe sosea, in sprijinul blocadei 
instituite de parasutisti. Leliusenko a ramas la Mtensk, coordonand sosirile 
celorlalte corpuri şi stabilind o noua linie defensivă pe râul Zusa. In dimineaţa 
zilei de 5 octombrie, Kampfgruppe Eberbach a început să atace şoseaua şi, după 
câteva ore bune de luptă, trupele sovie-tice combinate s-au retras la Nariskino, 
unde Katukov poziţionase restul brigăzii, dar şi un batalion din Brigada 11 
Tancuri. Pentru prima oară de la începutul Operațiunii Taifun, sovieticii reusisera 
să maseze într-un loc mai mult de 40 de tancuri T-34/76 si KV-1, iar Katukov 
spera ca, in dimineata urmatoare, Kampfgruppe Eberbach urma sa aiba parte de 
o mare surpriză. 

Se formează Pungile Viazma-Briansk 

6 octombrie 1941 a fost o zi catastrofală pentru Fronturile de Vest, de 
Rezervă şi Briansk ale sovieticilor. Konev a dat ordin de retra-gere spre Viazma 
pentru Armatele 16, 19 şi 20, numai că majori-tatea unităţilor erau ţinute pe loc 
de atacurile infanteriei germane din Armatele IV şi IX şi nu reuşeau să se 
dezangajeze. Armata 32 sovietică din Frontul de Rezervă al lui Budionnii avea 
patru divizii de puşcaşi dispuse într-un arc de cerc în jurul localităţii Viazma, 
care ar fi trebuit să poată păstra rutele care duceau spre oraş, în timp ce 
unităţile din prima linie a frontului se retrăgeau spre est. Cu toate acestea, 
diviziile Armatei 32 erau toate unităţi de miliţie, care abia începuseră să fie 
transformate în unităţi regulate, aşa că au căzut complet în faţa atacurilor 
neaşteptate cu blindate venite din nord şi din sud. Până la ora 20.00, în ziua de 6 
octombrie, trupele de infanterie motorizată din Divizia 7 Panzer, comandate de 
colonelul Hasso von Manteuffel, reuşiseră să treacă de şoseaua care ducea spre 

Minsk, imediat la nord de Viazma. Între timp, Corpurile XL şi XLI Panzer au 
pus mâna pe intersecţia Spas-Demensk şi au început să înainteze rapid spre 
nord-est. Pe 5 octombrie, un bombardier sovie-tic uşor Pe 2 a detectat o coloană 
de sute de vehicule germane care se deplasa pe şoseaua Moscova-Varşovia fără 
să întâmpine rezistenţă şi a raportat că în zonă nu există nici o unitate sovietică. 
Raportul a fost considerat fals - ceea ce arată cât de slabe erau raportările tac- 
tice sovietice în această etapă critică a luptelor - până când Divizia 10 Panzer a 
cucerit oraşul Iuhnov şi podurile de pe raul Ugra, la ora 5.30, în ziua de 6 
octombrie. La Moscova, Stalin a fost şocat când şi-a dat seama că tancurile 
germane se aflau la mai puţin de 200 de kilometri de capitală. 

La ora 10.30, pe 7 octombrie, Divizia 10 Panzer a intrat în Viazma, trecând de 
slaba rezistenţă a soldaţilor sovietici din arier-gardă, şi a făcut joncţiunea cu 
Divizia 7 Panzer, formând, în acest fel, punga Viazma. Cea mai mare parte a 
Armatelor 16, 19, 20 şi 32 ale sovieticilor a fost prinsă în interiorul acestei pungi, 
laolaltă cu ceea ce mai rămăsese din Armata 24. În interiorul pungii Viazma, sau 
în alte câteva mici pungi din apropiere, se aflau circa 30 de divizii, dar puţini 
comandanţi. Konev şi cei mai mulţi dintre ofiţerii lui de pe Frontul de Vest 
fuseseră evacuaţi din Viazma chiar înainte de închi-derea pungii, iar Boldin 


primise ordin sa organizeze o operatiune de strapungere in est. Desi Boldin avea 
posibilitatea de a pune la punct atacuri cu ajutorul catorva regimente, nu avea 
cum sa pregateasca un efort coordonat de evadare din punga. Pana in seara de 7 
octom-brie, cinci corpuri germane de infanterie (V, VII, VIII, IX şi XXVII) 
se deplasaseră să înceapă bătălia din Kessel (pungă). 

Jukov a ajuns la Moscova în seara de 7 octombrie şi s-a întâlnit cu Stalin. 
Atmosfera de la Kremlin era sumbră. Stalin a spus că „aşa cum a făcut şi Pavlov 
la începutul războiului, Konev a deschis fron-tul în faţa duşmanului“. Jukov a fost 
şocat să audă că Stalin lua în considerare încheierea unei păci separate cu 
Germania, dacă situaţia ar fi devenit si mai proastă. Saposnikov i-a ordonat lui 
Jukov să se ducă pe front ca să evalueze ce mai rămăsese din Frontul de Vest şi 
din Frontul de Rezervă. Tot Saposnikov a ordonat şi transferarea a 

14 divizii de puşcaşi şi a 16 brigăzi de tancuri din rezervele RVGK sau de pe 
alte fronturi, cu toate că pentru poziţionarea acestora ar fi fost nevoie de câteva 
săptămâni bune. Jukov a ajuns la noul car-tier general al Frontului de Vest, din 
apropiere de Mojaisk, în zorii zilei de 8 octombrie şi i-a raportat lui Saposnikov 
că drumul spre Moscova era, practic, lipsit de apărare si că fortificațiile de pe 
Linia Mojaisk erau mult prea slabe ca să facă faţă unui atac susţinut. 

Situaţia era la fel de sumbră şi în sud, unde, în dimineaţa de 6 octombrie, 
Divizia 17 Panzer pătrunsese pe neaşteptate în Briansk dinspre est şi cucerise 
oraşul de 87 000 de locuitori într-o acţiune surpriză susţinută cu mare rapiditate. 
Într-adevăr, atacul fusese atât de neaşteptat, încât Eremenko nici nu îşi dăduse 
seama că trupele germane se apropiaseră, până când nu s-a trezit cu ele 
navalind asu-pra cartierului general cu panzerele, şi a fost rănit. Eremenko a 
reuşit să se salveze mergând pe jos spre poziţiile Armatei 3, în sud, dar Frontul 
Briansk a rămas fără comandant într-un moment critic. Cu Brianskul capturat şi 
cu Corpul XLVII Panzer în spatele Armatelor 

Coloană de infanterie germană care trece pe lângă un convoi de prizonieri 
sovietici conduşi spre vest, în toamna lui 1941. Grupul de Armate Centru 
a pretins că a capturat 673 098 de soldaţi sovietici în pungile Viazma-Briansk şi, 
la început, ofensiva a părut să fie un succes uriaş. 

Nik Cornish, Stavka 

3, 13 şi 50 sovietice, von Bock i-a ordonat lui von Weichs să atace din faţă 
aceste armate sovie-tice şi să creeze o pungă în jurul Brianskului. Totuşi, 
germanii aveau mult mai puţine forţe în sudul frontului decât în nord, iar 
infanteria lui von Weichs întâm-pina dificultăţi în acţiunea de blocare a trupelor 
sovietice. În cele din urmă, pe 8 octombrie au început să se formeze două pungi 
mai largi, în care erau prinşi în capcană soldaţii din Armata 50, încercuită chiar 
la nord de Briansk de Corpul XLIII al lui Heinrici şi de Divizia 18 Panzer, iar 
Armatele 3 şi 13 erau prinse la Trubcevsk în încercui-rea făcută de Corpul LIII, 
comandat de Weisenberger, şi de restul Corpului XLVII. Cu toate acestea, 


Guderian nu a facut prea multe eforturi sa inchida complet aceste pungi - 
aceeasi greseala o facuse si la Smolensk, in iulie -, drept pentru care mult mai 
multe trupe sovietice aveau sa scape din incercuire din punga Briansk-Trubcevsk 
decat din punga de la Viazma. Guderian avea sa regrete mai tarziu acest episod, 
dar nu-si va recunoaste greseala. 

Guderian pierde initiativa 

In perioada 6-12 octombrie, in timp ce grosul Grupului de Armate Centru era 
prins in luptele din Kessel, Guderian inca mai avea la 

Tunul antiaerian si antitanc Flak 36, de calibru 88 mm, era una dintre armele 
germane care puteau distruge tancurile T-34/76 si KV-1, dar Divizia 4 Panzer a 
pierdut doua asemenea tunuri la Mtensk, pe 6 octombrie 1941, in fata tancurilor 
T-34 ale lui Katukov. 

Colectia autorului 

Moscova 

68 

Al Doilea Razboi Mondial - vol 1 Moscova 1941 - Robert Forczyk-69 

dispozitie Corpurile XXIV si XLVIII Panzer. Numai ca situatia apro-vizionarii 
Armatei II era catastrofala, din moment ce unitatile avan-sate ramasesera fara 
combustibil şi mai aveau foarte puţină muniţie pe 3 octombrie - cu patru zile 
inainte de prima zapada si de noroaie. Guderian incepuse Operatiunea Taifun cu 
rezerve minime de com-bustibil si de munitie, iar acestea se consumasera in 
timpul ina-intarii spre Oriol. In plus, ca sa poata veni in sprijinul avangardei 
Armatei II Panzer - Corpul XXIV Panzer -, Guderian a fost obli-gat sa intre in 
rezervele de combustibil ale celorlaltor corpuri de armata; in consecinta, Corpul 
XLVIII Panzer era acum incapabil sa participe in mod semnificativ la actiunile 
desfăşurate în primele trei săptămâni ale Operatiunii Taifun. 

Merită să analizăm situaţia aprovizionării Diviziei 4 Panzer, deoa-rece aici 
găsim explicaţiile reale pentru eşecul final al Operațiunii Taifun. Chiar înainte de 
declanşarea operaţiunii, Divizia 4 Panzer a primit 162 de metri cubi de 
combustibil (1 metru cub este echi-valentul a 1 000 de litri de combustibil) şi 
avea o rezervă de 80 de metri cubi în cele trei companii de transport. Cantitatea 
standard de combustibil sau Verbrauchssatz (abreviat 1 V.S.) care permitea 
vehiculelor din unitatea de panzere să parcurgă 100 de kilometri era de 125 de 
metri cubi. Doctrina germană prevedea că o unitate de panzere ar trebui să 
deţină 4 VS. pentru operaţiuni ofensive, dar Divizia 4 Panzer a început 
Operaţiunea Taifun cu numai 242 de metri cubi - ceva mai putin de 2 VS. Atacul 
initial şi înaintarea spre Oriol, pe o distanţă de aproximativ 200 de kilometri, 
consumase 2 V.S. din combustibilul disponibil, ceea ce a determinat imobiliza-rea 
totală a diviziei. Acum, cea mai apropiată sursă de combustibil se afla la 
Novgorod-Severski, 230 de kilometri dus. Divizia 4 Panzer şi-a trimis imediat 
camioanele cu cisternele goale la baza de aprovizio-nare; coloanele de transport 
erau alcătuite din 30 de camioane, care puteau transporta 75 de metri cubi de 
combustibil. Convoiul care pleca spre Novgorod-Severski şi care trebuia să se 
întoarcă la Oriol parcurgea un drum de cel puţin 15 ore, iar camioanele 
consumau deja o parte din combustibil pe drumul de întoarcere. Din moment ce 
divizia nu putea să transporte decât aproximativ 0,5 V.S. la un 

În 1941, fiecare regiment sovietic de puşcaşi aveau o baterie antitanc cu 
6 tunuri antitanc de tip M1937, de calibru 45 mm. Aici, servantii încarcă muniţie 
UO-243 HE-FRAG, dar munitia primară era UB-242/243 APHE-T. 

Muzeul Central al Forţelor Armate Moscova, via Nik Cornish 

transport, ar fi fost nevoie de cel puţin două zile ca să aducă sufi-cient 
combustibil pentru canti-tatea standard de combustibil şi muniţie. Pe 5 
octombrie, Guderian a cerut Luftwaffe să aducă la Oriol 500 de metri cubi de 
combustibil pentru realimentarea Diviziei 4 Panzer, dar avioanele sovietice de 
vânătoare atacau mult prea frec-vent aerodromul ca Luftwaffe să rişte aterizarea 
avioanelor Ju 52 cu încărcătură de combustibil. Astfel, cu cât armatele germane 
încercau să opereze mai departe de calea ferată, cu atât mai gravă era situaţia 
aprovizionării şi de multe ori se întâmpla ca maşinile din convoi să ajungă în gară 
şi să con-state că nu a sosit nici un transport din Germania. Aşa se face că 
avangarda lui Guderian au pierdut două zile critice, cu vreme bună, staționată în 
Oriol din cauza lipsei de combustibil. Justificarea ger-mană obişnuită „am fost 
opriţi de noroaie“ este absurdă, fiindcă efortul principal al Grupului de Armate 
Centru a fost oprit cu patru zile înainte să cadă primul fulg de zăpadă. 

Până în seara de 5 octombrie, coloana de aprovizionare a Diviziei 4 Panzer 
reuşise să facă un singur drum dus-întors la Novgorod-Severski, izbutind să 
asigure o minimă mobilitate pentru Kampf-gruppe Eberbach. Cu toate acestea, 
Divizia 4 Panzer a luat şi cea 

6 Octombrie 

5 Octombrie 

1. 3 octombrie 1941: Kampfgruppe Eberbach, din Divizia 4 Panzer, ocupă 
Oriolul, dar divizia duce o lipsă acuta de combustibil şi de muniţie si trebuie să-şi 
petreacă următoarele zile aşteptând să sosească proviziile. Brigada sovietică 
201 Aeropurtate este transportată pe calea aerului la Oriol, în timp ce Divizia 4 
Panzer intra în oraş. Paraşutiştii sovietici fac joncţiunea cu ariergarda NKVD în 
nordul Oriolului şi stabilesc o poziţie de blocadă pe şoseaua Oriol-Tula, în 
apropiere de Ivanovskaia. 

2. 4 octombrie 1941: în timp ce Corpul XXIV Panzer se alimentează cu muniţie 
şi combustibil la Oriol, Brigada 4 Tancuri trimite două grupuri de luptă spre 
Oriol, să facă joncţiunea cu ariergarda NKVD. 

3. 5 octombrie 1941 (dimineaţa): Kampfgruppe Eberbach (inclusiv Batalionul 
34 Infanterie Moto şi o parte din Batalionul 7 Blindate Recunoaştere) iese din 
Oriol şi respinge trupele slabe de ariergardă ale sovieticilor. Tancurile sovietice 
provoacă unele pierderi tancurilor germane, dar se retrag sub atacul concentrat 
al artileriei din Regimentul 103 Artilerie. 

4. 5 octombrie 1941 (noaptea): Elemente din NKVD şi Brigada 4 Tancuri se 
retrag la Narişkino ca să creeze o nouă 

linie de apărare. Un batalion din Brigada 11 Tancuri soseşte şi el în această 
nouă poziţie. O linie avansată de cercetare este amplasată pe râul Lisiza. 

5. 6 octombrie 1941, ora 9.00: Kampfgruppe Eberbach atacă trupele sovietice 
de cercetare de la Lisiza după un scurt foc de baraj de artilerie. Germanii 
capturează podul intact şi îşi împing cinci companii de tancuri şi Batalionul 34 
Infanterie Moto peste pod, să ocupe poziţia înaltă de pe malul opus. Germanii 
ataşează două tunuri de 88 mm grupului de avangardă şi acoperă traversarea 
trupelor cu un batalion din Regimentul 103 Artilerie. 

6. 6 octombrie 1941, ora 11.30: Brigada 4 Tancuri comandată de Katukov 
lansează un contraatac împotriva avangardei germane, din două direcţii 
simultan. Cele două tunuri germane de 88 mm sunt distruse rapid, iar tancurile 
sovietice T-34 şi KV-1 încep un duel la distanţă cu tancurile germane având 
tunuri depăşite. Avangarda germană se retrage spre pod, acoperită doar de un 
singur tun sK18 de calibru 10 cm, care trăgea în linie dreaptă. Sovieticii atacă 
nesăbuit podul şi intră în raza de acţiune a tancurilor germane, care le provoacă 
unele pierderi înainte de a se retrage peste Lisiza. Kampfgruppe Eberbach 

a pierdut între opt şi zece tancuri, precum şi câteva camioane şi tunuri AT. 
Sovieticii au pierdut doar două tancuri 1-34, iar alte patru le-au fost avariate. 
În acea noapte a căzut prima zăpadă. 

7. 7 octombrie 1941 (dimineaţa): Mai precaută după întoarcerea Brigăzii 4 
Tancuri, Divizia 4 Panzer se hotărăşte să învăluie poziţiile defensive ale 
sovieticilor în jurul localităţii Narişkino. O formaţiune mixtă, alcătuită din 
infanterişti cu motociclete şi maşini blindate, traversează râul Oka şi învăluie 
flancul drept al principalei linii sovietice. 

8. 7 octombrie 1941 (după-amiaza): Sovieticii se retrag cu 5 km spre nord, 


acoperiti de un foc de baraj tras de cele doua batalioane de lansatoare Katiusa. 
Neavand suficienta forta de lupta, Corpul XXIV Panzer prefera sa conduca o 
misiune de recunoastere si cateva lovituri aeriene pe 7 si 8 octombrie, dar nu 
avanseaza spre noile pozitii ale sovieticilor. 

9. 9 octombrie 1941: Kampfgruppe Eberbach ataca in forta si reuseste 
sa strapunga flancul stang al noii linii 

Unitati germane 

Corpul XXIV Panzer (von Schweppenburg) 

1 Kamfgruppe Eberbach, Divizia 4 Panzer 

2 Kampfgruppe Eberbach si Batalionul 34 Infanterie Moto, Divizia 4 Panzer 

3 Batalion din Regimentul 103 Artilerie, Divizia 4 Panzer 

4 Kampfgruppe Eberbach cu Batalionul 7 Blindate Recunoastere şi o parte 
din Batalionul 34 Infanterie Moto. 

5 Kampfgruppe Eberbach (cu întăriri), Divizia 4 Panzer 

6 Kampfgruppe Eberbach cu infanteria motorizată din RP 12 şi RP 33. 

Evenimente 

Acțiunile sovietice de temporizare la Mtensk 

5-10 octombrie 1941, câmpul de luptă văzut dinspre sud prezintă seria de 
atacuri germane conduse de Grupul XXIV Panzer si acțiunile de temporizare ale 
Corpului 1 Puscasi Gardă sovietic. Aceste acțiuni au întârziat mult înaintarea lui 
Guderian spre Tula si au demonstrat superioritatea tancului T-34. 

Notă: Liniile grilei sunt trasate la intervale de 3 km 

de apărare a sovieticilor, în punctul cel mai îndepărtat fata de poziţia Brigăzii 
4 Tancuri. O formaţiune mixtă, alcătuită din infanterie motorizată din RP12 şi 
RP33, atacă în apropiere de Dumcino şi reuşeşte şi ea să spargă linia frontului. 
În noaptea de 9/10 octombrie, sovieticii se retrag spre o ultimă poziţie defensivă 
la sud-vest de Mtensk. 

10. 10 octombrie 1941 (dimineaţa): Kampfgruppe Eberbach atacă şi învăluie 
flancul stâng al 

sovieticilor şi capturează un pod rutier peste râul Zuşa. Germanii se luptă 
indarjit şi reuşesc să treacă în partea estică a oraşului, unde ameninţă 
să îi izoleze pe apărătorii sovietici la sud de râu. 

11. 10 octombrie 1941 (noaptea): Brigada 4 Tancuri a lui Katukov şi infanteria 
de sprijin se retrag din Mtensk din cauza presiunii exercitate de germani şi trec 
peste podul de cale ferată spre partea de vest a oraşului. 

Unităţi sovietice 

Corpul 1 Puşcaşi Gardă 

(general-maior Leliuşenko) 

A Regimentul 132 Grăniceri NKVD 

B Batalionul 1, Brigada 4 Tancuri (13 tancuri) 

C Batalionul 1, Brigada 11 Tancuri 

D Regimentul 132 Grăniceri NKVD - repozitionare 

E Brigada 4 Tancuri 

F Brigada 201 Aeropurtate - prima poziţionare 

G Regimentul 132 Grăniceri NKVD - a treia poziţionare 

H Brigada 201 Aeropurtate - a doua poziţionare 

I Brigada 4 Tancuri - poziţionare finală 

mai mare parte din combustibilul destinat Diviziei 3 Panzer, imo-bilizând-o pe 
aceasta din urmă mai multe zile lângă Oriol. Patrulele de recunoaştere ale 
unităţii Eberbach au devenit active în dimineaţa de 5 octombrie, când au reuşit 
să facă trupele sovietice angajate în blocadă să se retragă spre Nariskino. 
Eberbach plănuia ca, a doua zi dimineaţă, să avanseze mult cu Kampfgruppe pe 
şosea, dar, zile la rând, nu a existat, efectiv, nici o unitate din Armata II care să 
poată sprijini Divizia 4 Panzer. 

În zorii zilei de 6 octombrie, Eberbach şi-a deplasat aproape toată 
Kampfgruppe pe şoseaua Oriol-Tula, spre trecerea peste râul Lisiza. Apărarea 
sovietică masata la pod părea slabă - doar un zid subţire de soldaţi NKVD dotați 
cu tunuri atitanc de 45 mm şi cu mortiere. Pe la ora 9.00, artileria lui Eberbach - 
un batalion de obuziere de cali-bru 105 mm şi o baterie de tunuri sK18 de 10 cm, 


de la Regimentul 69 Artilerie din Corpul II Armată - a lansat un baraj de artilerie 
asu-pra sovieticilor şi a acoperit cu fum vadul râului. Câteva minute mai târziu, 
o coloană motorizată de infanteristi din Batalionul 34 Kradschutzen a cucerit 
podul şi a risipit cei câţiva infanterişti sovie-tici din vecinătate. Imediat, 
Eberbach a trimis mai multe compa-nii de tancuri peste pod, iar acestea s-au 
poziţionat pe o movilă de lângă râu. Ca să protejeze trecerea peste râu, 
Eberbach a ordonat ca un tun sK18 de 10 cm şi două tunuri antiaeriene de 
calibru 88 mm, din Bateria 1 a Batalionului 11 Antiaeriană, să treacă podul de 
peste Lisiza şi să stabilească poziţii de supraveghere pe partea îndepărtată a 
podului. Iniţial, lui Eberbach i s-a părut că sovieticii dispăruseră din nou, dar se 
înşela. Două companii de panzere care abia urcaseră creasta s-au trezit atacate 
de mitraliere antitanc de calibrul 76,2 mm de pe flancul stâng şi de pe cel drept. 
Colonelul Katukov avea ampla-sate în pădure, de o parte şi de alta a drumului, în 
poziţii de ambus-cadă, o companie de tancuri T-34 şi câteva KV-1 care au deschis 
focul de la o distanţă de circa 500 de metri. La scurt timp, tancurile 1-34 au scos 
din luptă mai multe tancuri germane PzKpfw III, ale căror tunuri scurte de 50 
mm erau total ineficiente în faţa unor tancuri grele, aflate la câteva sute de metri 
distanţă. Tancurile germane s-au retras, sperând să atragă blindatele sovietice 
spre poziţiile ascunse 

ale artileriei. Katukov a dat ordin blindatelor să pornească în urmă-rirea 
tancurilor germane şi, deşi tunurile de 88 mm i-au distrus două 1-34, tancurile 
sovietice au reuşit să le anihileze. În timp ce avan-garda germană se retrăgea pe 
pod, singurul sK18 de 10 cm a des-chis focul cu proiectile care strapungeau 
blindajul şi a distrus mai multe tancuri, până ce a fost distrus la rândul lui. 
Katukov a făcut greşeala să se apropie, ceea ce a permis germanilor de pe partea 
sudică a podului să distrugă mai multe tancuri sovietice cu foc de la mică 
distanţă până să apuce sovieticii să se retragă pe deal. Deşi Guderian a susţinut 
că Divizia 4 Panzer a suferit „pierderi cumplite“ în această acţiune, în realitate 
divizia nu a pierdut decât 10 tancuri, 

O echipă Waffen-SS de aruncători de mortiere, care poartă uniforme 
de camuflaj, aşteaptă să înceapă atacul infanteriei. Toate batalioanele de 
infanterie din Divizia SS Reich aveau 6 mortiere Gr.W34 de calibru 81 mm, cu o 
rază medie de acţiune de 2 400 de metri. 

Nik Cornish, Stavka 

inregistrand doar 7 morti si 25 de raniti. Potrivit germanilor, bri-gada lui 
Katukov a pierdut 10 tancuri grele si 7 tancuri usoare, desi, in realitate, acesta 
pierduse probabil doar jumatate. 

Dupa aceasta greseala tactica, Guderian s-a hotarat sa fie mai pru-dent in 
înaintarea pe şoseaua Oriol-Tula. Unităţile de recunoaştere germane au 
traversat din nou raul Lisiza pe 7 octombrie si, dupa ce au localizat principala 
linie defensivă a sovieticilor, au atacat poziţiile acestora cu artileria şi cu aviatia. 


Pe 7 octombrie, spre seară, Leliuşenko s-a hotărât sa se retragă de pe poziţiile 
defensive ocupate cu câţiva kilometri mai în spate, deoarece germanii începuseră 
să maseze trupe de infanterie în jurul flancului său drept. Cele două tabere şi-au 
petre-cut ziua de 8 octombrie pregătindu-se pentru o bătălie importantă la sud 
de Mtensk, deşi Geyr von Schweppenburg nu era deloc sigur că trupele lui 
obosite şi prost aprovizionate ar fi avut vreo şansă să treacă de apărarea 
sovieticilor. În noaptea de 7 octombrie căzuse prima zăpadă din acel an, iar 
drumurile de pământ erau acum pline de noroi, agravând situaţia logistică 
precară a Armatei II Panzer. 

Guderian şi-a dat seama că pierdea iniţiativa între Oriol şi Mtensk, înaintarea 
avangărzii reducându-se la un târâş-grăpiş chi-nuit. Luftwaffe putea să vină în 
sprijinul Diviziei 4 Panzer cu Stuka, pentru atacul principal din 9 octombrie, iar 
germanii au masat o forţă destul de mare de artilerie (41 de obuziere şi 13 
Nebelwerfern) pentru a suprima infanteria sovietică. Kampfgruppe Eberbach a 
reuşit să dea peste cap principala linie de rezistenţă a lui Leliuşenko atacând-o 
prin flancuri, determinând o retragere dezordonată a acesteia spre periferiile 
oraşului Mtensk. Sovieticii nu au reuşit să acopere toate intrările în oraş, iar, în 
dimineaţa zilei de 10 octom-brie, infanteria motorizată a Kampfgruppe Eberbach 
şi-a făcut jocul obişnuit - a capturat podul intact şi s-a infiltrat în Mtensk. 
Simtind că sunt gata să fie încercuiți, Katukov s-a retras cu ariergarda pe podul 
de cale ferată şi s-a alăturat noii linii defensive de pe malul de nord al râului 
Zuşa. Mtensk căzuse, dar Leliuşenko folosise înţelept săptămâna de după 
cucerirea Oriolului şi construise o nouă linie defensivă pe râul Zuşa. Armata lui 
Guderian a fost oprită complet pe drumul spre Tula şi nu a mai făcut nici un pas 
spre Moscova în 

următoarele două săptămâni. Guderian pierduse iniţiativa. 

Bătălia din Pungi şi urmărirea 

Grupul de Armate Centru a început bătălia de la punga Viazma în dimineaţa 
zilei de 7 octombrie cu Corpurile XL, XLVI şi LVI Panzer poziţionate pe latura de 
est a pungii, cu şase divizii de panzere şi una de motorizate. Şaisprezece divizii 
de infanterie, din Corpurile V, VII, VIII, IX şi XXVII, închideau punga din vest. 
Forţele sovietice prinse în pungă numărau circa 400 000 de soldaţi din armatele 
16, 19, 20 şi 32. Înainte ca generalul Konev să părăsească punga, îl însărcinase 
pe Boldin să organizeze o tentativă de spargere a încercuirii prin est. Intenţia lui 
von Bock era să distrugă rapid forţele sovietice prinse în capcană, după care să 
pornească în urmărirea celorlaltor unităţi care s-ar mai fi găsit pe şoseaua 
Moscova-Minsk, spre est. Iniţial, când a fost formată, punga măsura cam 75 de 
kilometri lungime şi 35 de kilometri lăţime, dar, după trei zile de lupte, se 
redusese la un pătrat cu latura de 20 de kilometri. Boldin a reuşit să scape din 
pungă cu vreo 85 000 de soldaţi, dar aceştia îşi pierduseră majoritatea echipa- 
mentului. Spre deosebire de bătălia din punga Smolensk, din iulie, punga Viazma 
fusese închisă eficient şi nu era nici o şansă de aju-tor din afară. Grupul de 
Armate Centru folosea artileria şi atacurile Stuka pentru a distruge metodic tot 
ce se afla în interior. Lipsa unui spaţiu defensiv decent sau a unei conduceri 


eficiente le anula orice posibilitate de aparare celor prinsi in capcana, prin 
urmare moralul sovieticilor s-a prabusit rapid. Batalia din Viazma era practic 
înche-iată pe 12 octombrie, desi „igienizarea“ locului a mai durat câteva zile. In 
urma acestei batalii, Frontul de Vest si Frontul de Rezerva au pierdut 25 de 
divizii de puscasi si cinci brigazi de tancuri. 

Intre timp, Frontul Briansk era si el angajat intr-o serie de batalii de punga in 
jurul Brianskului. Pana pe 8 octombrie, generalul-maior Mihail Petrov, care 
comanda Armata 50, s-a aflat intr-o incercuire larga la Liubohna, in nordul 
Brianskului, desi Guderian se folosise doar de o parte a Diviziei 18 Panzer şi de 
Divizia 112 Infanterie pen-tru a pastra latura de est a pungii. Pe 9 octombrie, 
Petrov a condus un efort de spargere a incercuirii partial reusit, prin partea de 
nord-est, 

trecand prin linia subtire formata de Divizia 18 Panzer, dar si-a pierdut viata 
in aceasta actiune. Sovieticii au mai pierdut cinci divi-zii de puscasi in punga de 
la Briansk, dar doua divizii au reusit sa scape. Mai spre sud, Armata 3 
comandată de generalul-maior lakov Kreizer şi Armata 13 a generalului-maior 
Gorodnianski au fost izo-late în jurul localităţii Trubcevsk. In această zona 
terenul era destul de mlăştinos, iar germanii nu aveau destule trupe de infanterie 
să formeze o pungă solidă. Guderian s-a mulţumit să blocheze ruta de scăpare 
pentru aceste 14 divizii sovietice, cu Divizia 29 Motorizate, până la sosirea 
Corpului XXXV, care urma să reducă punga. Dar Divizia 1 Cavalerie a germanilor 
nu a reuşit să supravegheze îndea-proape trupele sovietice încercuite şi un mare 
număr de infanterişti 

Un grup de mitraliori Waffen-SS înarmaţi cu MG34, poziţionat sub o drezină. 
Pe 16 octombrie 1941, Divizia SS Reich s-a luptat cu Divizia 32 Puşcaşi sovietică 
pentru preluarea controlului asupra gării din Borodino. 

Nik Cornish, Stavka 

s-au deplasat spre est. Pe 11-13 octombrie, Armatele 3 si 13 sovie-tice, prinse 
în capcană, au lansat un atac masiv asupra cordonu-lui slab format de trupele din 
Corpul XLVII Panzer si au reuşit să il rupă, ieşind din punga Trubcevsk. In cele 
din urmă, Guderian a deplasat alte trupe spre Trubcevsk şi ultimii soldați 
sovietici rămaşi în interior s-au predat pe 20 octombrie, dar părți din cel puțin 
şapte divizii de puşcaşi, din totalul de 12, au reuşit sa scape şi s-au alatu-rat 
Frontului de Sud-Vest sovietic. În primele două săptămâni de la declanşarea 
Operațiunii Taifun, Frontul Briansk pierduse 12 dintre cele 25 de divizii de 
puscasi şi circa 110 000 de soldaţi. 

Von Bock a susţinut că Grupul de Armate Centru capturase 673 098 de 
prizonieri, 1 277 de tancuri şi 4 378 de piese de artile-rie în pungile Viazma- 
Briansk şi că alţi 300 000 de soldaţi sovie-tici fuseseră ucişi. Zeci de mii de 
soldaţi fuseseră răniţi sau se 

Un vehicul semişenilat SdKfz 10/4 circulând pe şoseaua Minsk-Moscova, 


in toamna lui 1941. Fiecare batalion motorizat Panzerjager avea cate un pluton 
de patru semişenilate SdKfz 10/4, cu un singur tun de calibru 20 mm. 

Nik Cornish, Stavka 

împrăştiaseră in cele patru zări, lăsându-i pe sovietici într-o gravă 
inferioritate numerică pe axa Moscova până la sosirea întăririlor. Este cert că 
Fronturile de Vest, de Rezervă şi Briansk au pierdut între 50 şi 80% din soldaţi, 
97% din blindate şi 80% din artilerie în bătăliile din pungi. Cu toate acestea, este 
semnificativ că opt din cele nouă divizii de cavalerie au supravieţuit. 

Unii istorici au sugerat că Kessel, sau bătăliile din pungi, „au epu-izat“ 
Wehrmachtul într-o serie de bătălii de uzură, dar adevărul este că pierderile 
germanilor în bătălia din punga Viazma nu au fost prea mari. Corpul V al 
generalului-colonel Ruoff a înregistrat 743 de morţi, 2 720 de răniţi şi 88 de 
dispăruţi, în perioada 2-14 octom-brie (adică aproximativ 7%). In aceeaşi 
perioadă, Corpul V a captu-rat 19 882 de prizonieri, 133 de tancuri, 322 de piese 
de artilerie si 6 lansatoare de rachete multiple Katiuşa. La finalul bătăliei de la 
Viazma, Corpul V mai avea aproape 80% din soldaţi. In plus, pierde-rile de 
echipament ale germanilor, în timpul bătăliei de la Viazma, au fost neglijabile. 

Ce mai rămăsese din Frontul de Vest şi din Frontul de Rezervă ale sovieticilor 
după catastrofa de la Viazma? Armatele 22 şi 29 din Frontul de Vest, care erau 
poziţionate la dreapta frontului sovietic, au scăpat atacului iniţial cu panzere 
(Schwerpunkt) pe care l-a încer-cat Armata III Panzer şi au început retragerea 
spre Rjev, de îndată ce au văzut că armatele din vecinătate se prabusisera. 
Totuşi, aceste două armate nu aveau decât zece divizii de puşcaşi, fără blindate 
sau cavalerie; capacitatea lor de a conduce un contraatac era negli-jabilă. Grupul 
de Cavalerie al lui Dovator a reuşit să se retragă spre nord-est, deşi cea mai 
mare parte a blindatelor lui s-au pierdut în contraatacurile iniţiale. In felul 
acesta, forţele rămase din Frontul de Vest în urma bătăliei de la Viazma erau în 
majoritate unităţi de infanterie şi doar câteva unităţi de cavalerie, şi nici una nu 
se afla în poziţia de a împiedica direct înaintarea germanilor spre Moscova. 
Frontul de Rezervă al mareşalului Budionnii era într-o stare si mai proastă, 
pentru că jumătate dintre diviziile lui rămăse-seră captive în pungă, iar cealaltă 
jumătate se risipise. Multe din-tre diviziile lui Budionnii erau divizii de miliţie şi 
majoritatea lor 

păreau să se dezintegreze pur şi simplu la contactul cu inamicul. 

Începând cu 8 octombrie, ambele tabere au folosit ocazia de a-şi reevalua 
campania. OKH a fost uimit de uşurinţa cu care germanii rupseseră frontul 
sovietic şi unii ofiţeri considerau că era cazul să revizuiască obiectivele 
Operațiunii Taifun. Obiectivul initial - încer-cuirea şi distrugerea Fronturilor de 
Vest şi Briansk - fusese atins. Şi acum? Judecând după pierderile uriaşe ale 
sovieticilor de la Kiev, cu doar câteva săptămâni înainte, pentru OKH colapsul 
Uniunii Sovietice părea iminent. Rezistenţa sovietică în faţa Grupului de Armate 


Centru era, practic, inexistenta acum. Generalul-colonel Franz Halder, seful 
OKH, a pledat pentru folosirea acestei oportunitati unice pentru distrugerea 
Frontului de Nord-Est si a Frontului de Sud-Vest, pentru a cuceri ulterior 
Moscova. Victoriile uluitoare de la Viazma-Briansk l-au impresionat şi pe Hitler, 
iar acesta 

Un lansator sovietic de rachete multiple BM-13 Katiuşa, distrus de un atac 
aerian. Arma fusese introdusă în iulie 1941 şi era un secret atât de bine păstrat, 
încât numai trupele NKVD aveau voie să o folosească. Lansatorul putea să tragă 
16 rachete de 132 mm la o distanţă maximă de 9 000 de metri. 

Nik Cornish, Stavka 

1. 13 octombrie 1941: Divizia SS Reich avanseaza ca sa faca legatura cu doua 
regimente stationate pe aceeasi linie, pe soseaua Moscova-Minsk. Deutschland 
Kampfgruppe (cu un batalion atasat din Divizia 10 Panzer) incearca sa ocupe 
trecerea peste raul Kolotci, langa Rogaciovo, dar este respinsa de focul puternic 
al defensivei. Der Fuhrer Kampfgruppe ataca puternica fortificatie antitanc si 
obstacolele construite de apararea sovietica langa Ielnia, dar si ea este respinsa 
dupa ce pierduse sase tancuri. 

2. 14 octombrie 1941: Der Fuhrer Kampfgruppe atacă Iudinki pentru a 
impinge flancul Regimentului 17 Puscasi spre Ielnia. Batalionul 2 Lenin Cadeti 
este depasit si infanteria SS avanseaza spre Artemki, pe care il cucereste rapid. 

3. 14 octombrie 1941: Brigade von Hauenschild din Divizia 10 Panzer ajunge 
la soseaua spre Minsk si lanseaza un atac frontal cu arme combinate asupra 
localităţii Ielnia. Infanteria motorizată germană reuşeşte sa cucerească satul, dar 
nu şi terenul ridicat din spatele lui. 

4. 14 octombrie 1941: După ce Deutschland Kampfgruppe cucereşte trecerea 
peste râul Kolotci, la Rogacevo, grupul de luptă, întărit de trupele 

nou-venite din Regimentul 11 SS, porneşte unatac puternic în est, 
care străpunge linia defensivă susţinută de Regimentul 17 Puşcaşi şi capturează 
Utizi. Divizia 32 Puşcaşi începe să cedeze. 

5. 14 octombrie 1941: Divizia 32 Puşcaşi execută o serie de contraatacuri 
pripite asupra diviziilor din batalionul de recunoaştere, asupra unor unităţi 
antitanc şi asupra unor tancuri din decimatele Brigăzi 18 şi 19 Tancuri. 
Infanteria SS este respinsă de contraatacul sovietic, înainte să-şi poată consolida 
poziţiile la Utizi sau Artemki. Regimentul 322 Puscasi, ajuns în cele din urmă, 
lansează un atac pe flanc aproape de Sevardino, care împinge Divizia SS Reich 
aproape de punctul de unde plecase. 

6. 15 octombrie 1941: Deutschland Kampfgruppe reuşeşte, în cele din urmă, 
să pună pe fugă rămăşiţele Regimentului 17 Puşcaşi de pe colinele de la est 
de Ielnia si le împinge către Artemki, dar comandantul Diviziei SS Reich, 
Obergruppenfuhrer Hausser, este grav rănit la lelnia. Oberführer Bittrich 
preia comanda diviziei. 

7. 15 octombrie 1941: Brigade von Hauenschild avansează ca să alunge 
trupele sovietice din partea de nord 

a căii ferate şi reuşeşte să străpungă principala centură defensivă a 


sovieticilor. Generalul-maior Leliusenko organizeaza in graba un contraatac care 
reuşeşte să refacă linia defensivă, dareste grav rănit si va fi înlocuit 
de generalul-maior Govorov. 

8. 16 octombrie 1941, ora 6.30: După sosirea tuturor unităţilor sale, Divizia 
10 Panzer lansează un atac coordonat pentru străpungerea principalei centuri de 
apărare a sovieticilor. Brigade von Hauenschild atacă şi cucereşte gara Borodino, 
dar este apoi respinsă de un contraatac al Batalioanelor 1 şi 322 Puscasi. 
Regimentul 69 Puşcaşi, comandat de von Bulow, este pe punctul de a captura 
postul de comandă al Diviziei 32 Puscasi, aflat lângă Borodino, dar este oprit de 
eforturile disperate ale sovieticilor. 

9. 16 octombrie 1941: Deutschland Kampfgruppe avansează spre est 
şi cucereşte Artemki, dar este respinsă ulterior de un contraatac al Brigăzii 20 
Tancuri. 

10. 17 octombrie 1941, ora 6.30: Regimentul 69 Puşcaşi al lui von Bulow 

Unităţi germane 

Corpul XL Panzer (Stumme) 

1 Deutschland Kampfgruppe, Divizia SS Reich 

2 Der Fuhrer Kampfgruppe, Divizia SS Reich 

3 Brigade von Hauenschild (Regimentul 86 Puscasi), Divizia 10 Panzer 

4 Regimentul 11 SS Kampfgruppe, Divizia SS Reich 

Evenimente 

Atacul german de la Borodino 

13-18 octombrie 1941, campul de lupta vazut din sud prezinta atacul 
Corpului XL Panzer asupra Liniei Mojaisk si rezistenta incapatanata a Armatei 5 
sovietice. 

Nota: Liniile grilei sunt trasate la intervale de 3 km 

atacă şi reuşeşte sa producă o bresa în liniile defensive ale slabitului 
Regiment 322 Puscasi sovietic. Avangarda Diviziei 10 Panzer cucereşte Tatarino, 
localitate aflată pe şoseaua care duce spre Moscova. 

11. 17 octombrie 1941, ora 15.00: Deutschland Kampfgruppe curăţă, în cele 
din urmă, Artemki de toţi apărătorii sovietici şi avansează cu prudenţă câţiva 
kilometri est pe şosea. 

12. 17-18 octombrie 1941: Regimentul 322 Puşcaşi se retrage spre poziţiile 
de rezervă la nord de Kukarino, în timp ce soldaţii rămaşi din detasa- 

mentul Vorobiev, al Diviziei 32 Puşcaşi se retrag de-a lungul şoselei spre 
Minsk. 

13. 18 octombrie 1941: Diviziile 10 Panzer şi SS Reich avansează spre 
Mojaisk, după ce rezistenţa Diviziei 32 Puşcaşi este înfrântă. După lupte grele 
la porţile oraşului, două batalioane din Deutschland Kampfgruppe intră în oraş la 
ora 15.00. 

14. 18 octombrie 1941 (târziu): Batalionul de motociclişti din SS Reich 
tatonează şoseaua spre Minsk şi des-coperă o minimă rezistenţă sovietică. 
Batalionul avansează mai mulţi kilometri la est de Mojaisk. 

Unităţi sovietice 

Armata 5 sovietică (Leliuşenko) 

A Regimentul 113 Puscasi (2 batalioane), Divizia 32 Puscasi 

B Regimentul 230 Puscasi - rezervă 

C Regimentul 17 Puscasi, Divizia 32 Puscasi 

D Batalionul 2 Lenin Cadeti 

E Cartier General, Divizia 32 Puscasi 

F Brigada 19 Tancuri şi Batalionul 3 din Regimentul 113 Puşcaşi 

G Batalionul 305 Mitraliere Artilerie 

H Brigada 18 Tancuri 

I Post de comandă al Armatei 5 (Leliuşenko) 

J Regimentul 322 Puscasi (sosit pe 14 octombrie) 

K Detaşamentul maiorului Vorobiev (Regimentul 154 Obuziere, Batalionul 12 
Recunoaştere, formaţiune mixtă antitanc) 

a permis OKH sa emita unele ordine operative direct lui von Bock. Armata IX 
şi Armata III Panzer au primit ordin să trimită forte puternice la Rjev şi apoi la 
Kalinin, ca să distrugă şi ce mai rămăsese din linia frontului sovietic. În sud, 
Guderian a primit ordin să tri-mită Corpul XLVIII Panzer spre Kursk. Evident, 
OKH era sub vraja perspectivei ispititoare de a cuceri cu mare uşurinţă cât mai 
multe oraşe sovietice, dar aceste schimbări de poziţie slăbeau semnifica-tiv 
efortul principal al Grupului de Armate Centru. De partea sovie-tică, Şapoşnikov 
şi-a dat seama că trebuie să reconstruiască rapid o linie de front, dacă se dorea 
evitarea colapsului. Cu toate că un mare număr de divizii erau deja în drum spre 
front, de la rezer-vele RVGK, lipsa transportului feroviar presupunea ca Jukov să 
se descurce în următoarea săptămână doar cu forţele pe care le avea la 
dispoziţie. S-a luat fără milă decizia de a concentra cele câteva unităţi rămase 
pentru blocarea poziţiilor celor mai probabile pentru abordarea Moscovei - 
Mojaisk, Volokolamsk, Naro-Fominsk si Tula. Restul zonei din fata capitalei 
ramanea, practic, lipsit de aparare. Pe 10 octombrie, tot ce mai ramasese din 


Frontul de Rezerva a fost directionat spre noul Front de Vest, sub comanda 
generalului Jukov. 

Urmărirea germană începuse înainte de distrugerea definitivă a pungii 
Viazma, cu atacuri rapide. Divizia SS Reich din Corpul XL Panzer, comandată de 
Obergruppenfuhrer Paul Hausser, a fost sin-gura mare unitate germană 
motorizată care nu s-a implicat în bătă-lia de la Viazma, iar acum primise ordin 
să pornească spre est, pe şoseaua Minsk-Moscova. Pe 9 octombrie, la ora 12.30, 
regimentul de infanterie motorizată Deutschland al diviziei capturase oraşul 
Gjatsk, aflat la doar 175 de kilometri de Moscova. Cu toate acestea, SS Reich nu 
va primi întăriri importante pana când restul unităţilor din Corpul XL Panzer nu 
vor termina luptele de la Viazma. Hausser a decis să avanseze cu prudenţă pe 
şoseaua Minsk-Moscova, spre Mojaisk, cu batalionul de infanterişti pe 
motociclete şi cu Regimentul Der Fuhrer. Saposnikov pozitionase Brigăzile 18 şi 
19 Tancuri pe şosea, ca să blocheze drumul, iar acestea îşi stabiliseră o poziţie 
puternică într-o zonă împădurită aflată la 10 kilometri est de Gjatsk, lângă satul 
Budaievo. Ambele brigăzi fuseseră alcătuite 

în ultimele săptămâni şi nu aveau deloc experienţă, dar erau echi-pate cu trei 
tancuri KV-1, 34 de tancuri 1-34 şi 63 de tancuri BT-5/7. Pe 9 octombrie, în jurul 
orei 16.30, motocicliştii lui Hausser au ajuns în zona poziţiilor de blocadă şi s-au 
trezit sub focul tancurilor şi al infanteriei ascunse în tranşee. A doua zi 
dimineaţă, Hausser a trimis Der Fuhrer împotriva blocadei de pe şosea, dar 
regimentul a fost res-pins şi a pierdut circa 500 de soldaţi. Divizia SS Reich nu 
avea prea multe dotări pentru a susţine o luptă antitanc, având doar două bate- 
rii de tunuri de asalt StuG III, plus vreo şase tunuri antitanc de cali-bru 50 mm, 
prea putin pentru a face fata celor 22 de tancuri 1-34 si 31 de tancuri uşoare BT- 
7 din Brigada 18 Tancuri. Lipsa blindatelor a făcut ca avangarda germană să fie 
oprită din drumul spre Moscova de numai două batalioane de tancuri sovietice. 
Hausser a cerut ime-diat în ajutor blindate, de la Corpul XL Panzer, si un 
Kampfgruppe de 

Tanc german PzKpfw 38(t) trage din noroi o maşină blindată, la sfârşitul lui 
octombrie. Noroiul din Rusia era o mare problema pentru vehiculele germane. 

Nik Cornish, Stavka 

panzere din Divizia 10 Panzer a fost trimis neintarziat spre Gjatsk. 

Timp de patru zile, Brigazile 18 si 19 Tancuri au condus o serie de actiuni 
tenace de întârziere pe şoseaua Minsk-Moscova, retra-gandu-se cu câţiva 
kilometri ori de cate ori germanii amenintau sa le invaluiasca pe flancuri. Totusi, 
Hausser a primit un sprijin aerian considerabil cu avioane Stuka şi o puternică 
Kampfgruppe din Divizia 10 Panzer, ceea ce a permis Diviziei SS Reich să 
avanseze pe şosea cam 10 kilometri pe zi, spre est. Până la 13 octombrie, 
brigăzile sovietice de tancuri pierduseră 75% din blindate şi au fost retrase în 
rezervă, dar acţiunile lor i-au permis lui Jukov să câştige timp preţios până la 


primirea noilor unitati de lupta in zona fortificata Mojaisk. Pe 11 octombrie, 
Stavka l-a rechemat pe generalul-maior Leliuşenko de la Mtensk şi i-a dat ordin 
să pornească spre Mojaisk pentru a pre-lua comanda noii Armate 5. Ordinul 
primit de Leliuşenko prevedea apărarea pe 40 de kilometri de front cu o forţă 
care iniţial era formată dintr-un singur regiment de infanterie, mai multe 
batalioane dispa-rate şi câteva batalioane antitanc şi antiaeriană. Totuşi, pe 
10 octom-brie, au început să sosească primele trenuri din Siberia în gara 
Mojaisk, aducând principalele elemente ale Diviziei 32 Puşcaşi. Spre deosebire 
de majoritatea diviziilor sovietice de puşcaşi din octombrie 1941, Divizia 32 era o 
unitate de forţă, care avea 15 000 de soldaţi bine instruiți. Deşi sosirea diviziei s- 
a desfăşurat pe o perioadă de o săptămână, ea a fost, totuşi, cea mai puternică 
formaţiune rămasă acum între germani şi Moscova. Leliuşenko a reuşit să 
plaseze repede două regimente din Divizia 32 Puscasi în poziţii fortificate în jurul 
localităţilor Borodino şi Ielnia, până pe 13 octombrie, chiar înainte de sosirea 
avangardei germane. Dar Luftwaffe observase sosirea Diviziei 32 Puscasi, aşa ca 
Hausser se pregătea acum să lanseze un asalt deli-berat asupra liniei de apărare 
Mojaisk cu trupele pe care le avea la dispoziţie, înainte ca sovieticii să primească 
şi alte întăriri. 

Pe lângă înaintarea pe şoseaua Minsk-Moscova, urmărirea ger-mană a reuşit 
să aducă un câştig de teren pe un front larg. Majoritatea relatărilor campaniei de 
la Moscova descriu perioada 7 octom-brie-5 noiembrie de după prima zăpadă - 
aşa-numita rasputita sau sezonul noroios - drept o perioadă in care trupele 
germane au fost 

practic imobilizate, dar acest lucru nu este, pur şi simplu, adevă-rat. După ce 
centrul frontului sovietic a cedat, iar Corpurile XL şi XLVI Panzer s-au îndreptat 
spre nord ca să învăluie Viazma, Corpul LVII Panzer comandat de generalul Adolf 
Kuntzen a continuat înain-tarea pe şoseaua Moscova-Varsovia si a capturat, 
pe 11 octombrie, oraşul Medin, ajungând a doua zi la zona fortificată din 
vecinăta-tea oraşului Maloiaroslavet. Pentru a securiza flancul Armatei IV Panzer, 
trei corpuri germane de infanterie au avansat relativ rapid de la Desna la râul 
Oka. Pe 12 octombrie, Corpul XIII al generalului Hans-Gustav Felber a cucerit 
oraşul Kaluga, în timp ce Corpul XII, comandat de generalul Walter Schroth, a 
securizat trecerea peste râul Oka; fiecare corp înaintase cam 70-80 de kilometri 
în cinci zile, în ciuda drumurilor pline de noroi. Pe 7 octombrie, Corpul XLIII 
condus de Heinrici, deşi era parţial angajat în lupta de la Briansk, a reuşit să 
directioneze o Kampfgruppe pentru capturarea unui nod 

Echipă de mitraliori sovietici dotată cu puşti-mitralieră Degtiariov M-27 de 
7,62 mm, în poziţie de atac. Puşca-mitralieră DP era o armă eficientă şi, în 1941, 
toate companiile de puscasi deţineau şase asemenea arme. 

Din fondurile RGAKFD din Krasnogorsk, via Nik Cornish 

vital de cale ferată de la Suhinici. 


In nordul zonei de operatiuni a Grupului de Armate Centru, o parte din 
Armata III Panzer si din Armata IX s-a indreptat spre nord-est pentru a porni in 
urmarirea trupelor ramase dupa distruge-rea Frontului de Vest. Corpul XXIII al 
generalului Albrecht Schubert si Corpul VI comandat de generalul Forster, cu un 
total de sase divi-zii de infanterie, au pornit in urmarirea Armatelor 22, 29 si 31 
sovie-tice, care începuseră retragerea spre Rjev. Deşi sovieticilor le mai 
rămăseseră elemente din 15 divizii de puscasi răspândite în jurul localităţii Rjev, 
structura de comanda era extrem de amestecata, cu divizii din cinci armate 
diferite fără un comandament superior efici-ent. În timp ce infanteria germană 
bloca infanteria sovietică la vest de Rjev, Armata III Panzer a trimis Divizia 1 
Panzer şi Brigada 900 Motorizate Lehr să treacă la învăluire din sud-est şi a 
reuşit sa cuce-reasca Rjev pe 13 octombrie. Germanii au mai reuşit să 
încercuiască şi să distrugă cea mai mare parte din Armata 30, comandată de 
gene-ralul-maior Homenko, la sud de Rjev. Până ca sovieticii să reacționeze dupa 
acest ultim dezastru, Divizia 1 Panzer a avansat rapid spre nord-est, prin Starita, 
şi a cucerit Kalinin, un oraş cu 216 000 de locuitori, în ziua de 14 octombrie, la 
ora 16.45. În ciuda drumuri-lor noroioase, Divizia 1 Panzer a reuşit să înainteze 
75 de kilome-tri în cinci zile. Armatele sovietice 22 şi 29 s-au retras în dezordine 
spre nord, cu Corpul VI pe urmele lor. Atacul german asupra oraşului Kalinin a 
fost uluitor de îndrăzneţ, fiind realizat de o singură divizie de panzere, care a 
pătruns adânc în liniile sovietice, amenințând să despartă Frontul de Nord-Est de 
cel din Vest. Totuşi, OKH făcuse o gravă eroare operaţională prin deplasarea unei 
părţi din Armata III Panzer departe de Moscova pentru urmărirea unităţilor 
risipite de infanteriştii sovietici. Până pe 15 octombrie, Divizia 1 Panzer îna-inta 
spre Torsok - adică se îndepărta de Moscova! Trupele detasate la Kalinin nu erau 
suficiente pentru o victorie decisivă, dar această schimbare de direcţie a slăbit 
înaintarea spre Moscova şi a obligat Armata III Panzer să repartizeze resurse 
importante pentru a susţine luptele de uzură din jurul oraşului Kalinin. Dacă s-ar 
fi dus spre est, către Volokolamsk, Corpul XLI Panzer ar fi reuşit, poate, să-l 
împiedice 

pe Jukov să construiască o nouă linie de apărare la est de Moscova. 

Pe lângă Divizia 32 Puşcaşi care venea din Siberia, Jukov nu mai avea decât 
două divizii şi câteva brigăzi de tancuri parţial for-mate pentru a realiza o 
blocadă la vest de Moscova. Pe 14 octom-brie, Divizia 316 Puşcaşi, formată în 
iulie în Asia Centrală, a fost redirectionata spre proaspăt refăcuta Armată 16 a 
lui Rokossovski, la Volokolamsk. Divizia 312 Puşcaşi a fost transferată de pe 
Frontul Volhov şi a început să sosească la Maloiaroslavet între 10 şi 14 octom- 
brie, ca să formeze un nucleu nou pentru Armata 43 care fusese deci-mată. Până 
pe 15 octombrie, atunci când Grupul de Armate Centru a căpătat, în sfârşit, forţe 
suficiente pentru a porni atacul asupra zone-lor fortificate Volokolamsk-Mojaisk- 
Maloiaroslavet, Jukov reuşise să adune pe linia de 50 de kilometri a frontului 
elemente din 18 divi-zii de puscasi şi 11 brigăzi de tancuri - o realizare uluitoare 
pentru numai cinci zile. Totuşi, mare parte din aceste trupe erau fie rămăşiţe din 
unităţi decimate, fie numai parţial echipate, aşa că forţa lor de luptă reală era de 


circa 90 000 de soldati. 

Linia Mojaisk este infranta 

Noroiul nu fusese un obstacol serios in urmarirea germana care a urmat 
incercuirii de la Viazma, dar problemele de logistica, schim-barea prioritatilor 
operative si letargia comandantilor au contribuit, in egală măsură, la neputinta 
de a cuceri zonele sovietice fortificate cat timp acestea au fost slab dotate cu 
oameni. Pe 15 octombrie, etapa de urmarire se incheiase si Grupul de Armate 
Centru trebuia sa infrunte acum un nou Front de Vest sovietic. In plus, von Kluge 
se misca exagerat de incet cu infanteria lui, care trebuia sa inain-teze pentru a 
sprijini atacul asupra Liniei Mojaisk, lăsând aproape toate diviziile sa se 
odihnească şi să se reechipeze în apropiere de Viazma - şi numai una dintre cele 
11 divizii de infanterie a partici-pat propriu-zis la asaltul asupra Liniei Mojaisk. 

Până pe 15 octombrie, Corpul XL Panzer al lui Stumme s-a apro-piat cu cea 
mai mare parte a diviziilor 10 Panzer şi SS Reich de Linia 

Mojaisk din jurul oraşului Borodino. Atacurile de probă ale germa-nilor, de 
lângă Rogacevo şi lelnia, de pe 14 octombrie, demonstra-seră că apărarea 
sovieticilor era destul de redutabilă, ceea ce solicita un atac susţinut. Corpul lui 
Stumme avea 12 batalioane de infante-rie motorizată şi circa 100 de tancuri şi de 
tunuri de asalt, sprijinite de 89 de piese de artilerie medie şi de 33 de 
Nebelwerfern. Armata 5 comandată de Leliuşenko - în principal, Divizia 32 
Puscasi, la care se adăugau diverse unităţi disparate - avea 12 batalioane de 
puşcaşi şi circa 50 de tancuri, sprijinite de vreo 50 de obuziere şi un bata-lion de 
lansatoare de rachete Katiuşa. Proporția forţelor de luptă la Borodino era, în 
acest fel, de 1 la 1, cu un uşor avantaj pentru germani, ceea ce însemna, la 
standardele anului 1941, o luptă cu forţe egale. Divizia SS Reich a reuşit să 
elimine la  lelnia o blocadă importantă, dar comandantul diviziei, 
Obergruppenfuhrer Hausser, a fost grav rănit când maşina blindată SdKfz 253 în 
care se afla a fost lovită de un baraj tras de Katiuşa. Cu toate acestea, Divizia 10 
Panzer a reuşit să străpungă principala centură de apărare a sovietici-lor lângă 
Borodino, iar Leliuşenko a fost şi el grav rănit. În intervalul 15-17 octombrie, 
Divizia 32 Puşcaşi şi Brigada 20 Tancuri au luptat cu îndârjire la Borodino şi 
Artemki, lansând contraatacuri repetate, dar apărarea a fost treptat slăbită. 
Batalionul 48 Cercetaşi german a distrus o mulţime de buncare de beton care 
erau, de cele mai multe ori, prost poziţionate din cauza grabei cu care fuseseră 
construite. Linia de apărare susţinută de Armata 5 a cedat, în cele din urmă, pe 
18 octombrie, iar Divizia SS Reich a reuşit să cucerească singură Mojaisk. 
Batalionul SS de motociclişti a încercat să înainteze mai mult pe şoseaua Minsk- 
Moscova, pe lângă Mojaisk, dând de o rezistenţă prea puţin organizată, numai că 
şi Corpul XL Panzer era mult prea obosit după patru zile de lupte grele ca să 
lanseze urmărirea. Cu toate acestea, victoria germană de la Borodino a stârnit 
panică la Moscova, iar guvernul sovietic a început evacuarea la Kubisev. 

Bătălia de la Borodino a fost doar o parte din lupta pentru Linia Mojaisk şi, cu 
siguranţă, nu a fost o victorie a defensivei, aşa cum a sugerat propaganda 
sovietică, care susţinea că germanii au pierdut 10 000 de soldaţi şi 100 de 


tancuri in lupta. In perioada 

Al Doilea Razboi Mondial 

89 

Al Doilea Razboi Mondial - vol 1 Moscova 1941 - Robert Forczyk-90 

9-19 octombrie, Corpul XL Panzer a pierdut 2 044 de soldati, dintre care 
446 morti; Divizia SS Reich a pierdut 1 242 de soldati (dintre care 270 ucisi); 
Divizia 10 Panzer a pierdut 776 de soldaţi (167 de morţi). Divizia 32 Puscasi şi 
Brigada 20 Tancuri sovietice au pierdut 60% din efectiv, lăsând cea mai mare 
parte din Armata 5 în incapa-citate de luptă. În perioada imediat următoare 
căderii Mojaiskului, cu avangarda germană aflată la doar 90 de kilometri de 
Moscova, Armata 5 sovietică avea numai cinci divizii de puşcaşi cu efective 
reduse şi circa 20 de tancuri care blocau şoseaua principală spre capitală. Totuşi, 
pe 22 octombrie, Divizia 82 Puscasi Motorizati a început să sosească din 
Extremul Orient cu trenul, asigurând astfel Armatei 5 o unitate cu forţe depline. 

La Volokolamsk, între 16 si 27 octombrie, Armata 16 comandată de 
Rokossovski a reuşit să respingă Corpul XLVI Panzer şi Corpul V, bazându-se în 
special pe Divizia 316 Puscasi. Saposnikov a reuşit să îi aducă lui Rokossovski si 
alte câteva unităţi, printre care Brigada 4 Tancuri condusă de Katukov, ca să 
poată tine în viata Armata 16. Un tanc KV-1 comandat de locotenentul Pavel 
Gudzi, din Batalionul Independent 89 Tancuri, a reuşit să distrugă zece tancuri 
germane înainte de a fi lovit. Totuşi, unii dintre tanchiştii sovietici insufici-ent 
pregătiţi şi-au abandonat vehiculele înainte de prima salvă. Când, în cele din 
urmă, Volokolamskul a căzut, pe 27 octombrie, Divizia 316 Puscasi mai avea doar 
3 500 de soldaţi, dar reuşise să întârzie înaintarea Armatei IV Panzer cu aproape 
două săptămâni. La sud de Mojaisk, Armata 43 sovietică nu a reuşit să creeze o 
linie de apărare eficientă in jurul localităţii Maloiaroslavet, iar Corpul LVII 
Panzer (Diviziile 19 şi 20 Panzer, Divizia 3 Motorizate) a capturat localităţile 
Maloiaroslavet şi Borovsk până pe 18 octombrie. Însă Armata 33 a sovieticilor a 
reuşit să-i împiedice pe germani să exploateze câştigurile teritoriale la Naro- 
Fominsk. Pe la sfârşitul lui octombrie, întregul front între Volokolamsk şi 
Maloiaroslavet a intrat într-o perioadă de relativă acalmie timp de două 
săptămâni, ambele tabere fiind preocu-pate de aprovizionarea şi întărirea 
unităţilor avansate. Jukov reuşise să întârzie înaintarea germanilor spre 
Moscova, dar Linia Mojaisk era complet distrusă, iar Grupul de Armate Centru 
avea acum cinci divizii de panzere la mai puţin de 100 de kilometri de capitală. 

Război de uzură 

24 octombrie-14 noiembrie 1941 

Se părea că Grupul de Armate Centru obținuse o victorie impor-tanta în cele 
trei săptămâni de la începerea Operațiunii Taifun, dupa ce Frontul de Vest al 
sovieticilor fusese grav afectat, iar 

Infanterişti germani adunaţi într-o zonă împădurită, în noiembrie 1941. 
Primul transport de mantale de iarnă a ajuns pe linia frontului la sfârşitul lui 


noiembrie 1941, dar nu acoperea decat 20% din nevoile trupelor. 

Nik Cornish, Stavka 

Linia Mojaisk fusese complet distrusa. Vremea rea si drumurile noroioase le 
dăduseră germanilor mari bătăi de cap - mai ales artileriei trase de cai şi 
vehiculelor auxiliare -, dar nu reuşiseră să le oprească înaintarea si nici sa 
blocheze Operaţiunea Taifun. Dar altfel se punea problema când era vorba de 
problemele logis-tice. Trenurile care au ajuns în octombrie în gările controlate de 
Grupul de Armate Centru erau mult prea puţine pentru a sprijini operaţiuni 
ofensive permanente, iar trupele Eisenbahn reuseau cu greu să schimbe 
ecartamentul căilor ferate spre noul front. În plus, decizia OKH de a directiona 
mai multe corpuri pentru operaţiuni secundare în jurul oraşelor Kalinin şi Kursk 
slăbise serios înainta-rea spre Moscova. 

Perioada 24 octombrie-13 noiembrie a reprezentat un fel de 

Soldaţi germani încercând să împingă un camion uşor Krupp L2H143, de 
1,5 tone, pe un drum rusesc îngheţat. În general, transportul german pe roti nu 
s-a descurcat prea bine în aceste condiţii severe. 

Nik Cornish, Stavka 

pauză operaţională pentru ambele tabere, Grupul de Armate Centru neputând 
să susţină decât acţiuni ofensive limitate până la ame-liorarea situaţiei logistice 
şi până la îmbunătăţirea vremii. Jukov s-a folosit de această perioadă de respiro 
pentru a consolida com-plicata structură a unităţilor care soseau pe Frontul de 
Vest, astfel 

Defensiva de la Tula şi atacurile finale ale lui Guderian 29 octombrie-5 
decembrie 1941 

încât să poată pune la punct o apărare coerentă şi să alcătuiască o mică 
rezervă operaţională capabilă să lanseze acţiuni de contraa-tac. În timpul acesta, 
germanii şi-au redistribuit forţele: Armata II a cedat Corpurile XLIII şi LIII 
Armatei II Panzer, în schimbul Corpurilor XXXIV şi XXXV, iar von Weichs a cedat 
Corpul XIII lui von Kluge, la Armata IV. Von Weichs a primit slabitul Corp XLVIII 
Panzer al lui Guderian şi a fost însărcinat cu păstrarea flancului drept al 
Grupului de Armate Centru, pe o lungime de 200 de kilo-metri de stepă, de la 
Kursk (cucerit pe 1 noiembrie) până la Ielet. 

Surprinzător, tocmai Armata II Panzer a lui Guderian a înregis-trat cele mai 
multe victorii în această perioadă. Corpul XXIV Panzer petrecuse aproape două 
săptămâni de inactivitate la Mtensk, blocat complet de apărarea sovietică de la 
Zusa şi de lipsa de combustibil. Tocmai această perioadă de acalmie a ofensivei 
lui Guderian a deter-minat Stavka să creadă că nu mai exista o ameninţare din 
această direcţie, aşa că nu a trimis prea multe trupe destinate reconstruirii 
Frontului Briansk. Cei mai buni comandanţi şi cele mai bune unităţi sovietice, 


inclusiv Leliusenko si Brigada 4 Tancuri a lui Katukov, au fost retrase de pe 
,linistita” linie a râului Zusa şi au fost trimise în nord, spre Mojaisk si 
Volokolamsk. Pana pe 22 octombrie, Armata II Panzer reusise sa adune o mica 
rezervă de combustibil şi de muniţie pentru Corpul XXIV Panzer si, din zona 
Briansk, au fost detaşate câteva trupe de infanterie pentru a susţine un nou atac. 
Începând din 22 octombrie, Corpul XXIV Panzer comandat de von 
Schweppenburg a pornit atacul asupra capului de pod de la Mtensk, ajutat de 
Corpul XLIII al lui Heinrici, care se îndrepta spre est de la Beliov cu trei divizii 
de infanterie. Atacul iniţial pornit de Divizia 4 Panzer la Mtensk a eşuat pe 22 
octombrie, dar Divizia 3 Panzer a reuşit a doua zi, la Bolkov, să dea peste cap 
poziţiile defensive ale sovieticilor. Din nou, Kampfgruppe Eberbach era în fruntea 
ata-cului, iar avangarda ei va captura Cern pe 24 octombrie şi Plavsk 
pe 27 octombrie. Pe 28 octombrie, Kampfgruppe Eberbach a stră-puns anemica 
linie defensivă a sovieticilor stabilită la sud de Tula şi, a doua zi, a încercat fără 
succes să cucerească oraşul printr-un puternic atac surpriză. O adunătură 
pestriță de trupe de miliţie, 

NKVD şi unităţi de antiaeriană a reuşit să ţină pe loc Kampfgruppe Eberbach 
suficient de mult ca Brigada 32 Tancuri să ajungă la Tula, urmată de două divizii 
de puscasi. În ciuda noroiului şi a drumurilor proaste, Kampfgruppe Eberbach 
înaintase 120 de kilometri într-o singură săptămână, dar îşi consumase din nou 
puţinele resurse. 

În următoarele trei săptămâni, Guderian şi-a deplasat şi restul trupelor pe 
şoseaua Oriol-Tula, cu intenţia de a lansa un atac deci-siv asupra oraşului, dar a 
fost silit să îşi împartă atenţia şi resur-sele pentru asigurarea flancului său drept, 
vulnerabil. Multe dintre unităţile sovietice aflate în calea Corpului XXIV Panzer 
se retră-geau, pur şi simplu, spre est, şi până la începutul lui noiembrie se 
întăriseră destul cât să lanseze contraatacuri izolate. Guderian a deplasat 
Corpul LIII să securizeze flancul drept al liniei vitale de 

O parte din Divizia Specială 1 NKVD Motorizate mărşăluieşte prin faţa lui 
Stalin, care se afla pe monumentul lui Lenin, la parada militară de la Moscova, 
pe 7 noiembrie 1941. Liderul sovietic era îngrijorat că Luftwaffe ar fi putut ataca 
parada. 

comunicaţii de la Oriol la Tula, aşezându-se în poziţii de blocadă la Tieploe şi 
Bogorodisk. Dar, tocmai când acesta ajunsese la nodul feroviar de la Tieploe, pe 
3 noiembrie, Armata 3 sovietică a lansat un contraatac puternic prin care a 
încercat să taie linia de comunicaţii a germanilor spre Tula. Corpul LIII 
comandat de Weisenberger a fost aproape copleşit de masivul contraatac 
sovietic - dat de divi-ziile care scăpaseră din punga Trubcevsk - şi Guderian s-a 
văzut obligat să îşi deplaseze Kampfgruppe Eberbach spre sud, ca să reme-dieze 
situaţia. Lupta de lângă Tieploe a durat zece zile, Guderian fiind nevoit să se 


lipseasca de avangarda lui blindata in tenta-tiva de a cuceri Tula. Dupa ce 
contraatacul Armatei 3 a fost res-pins, Guderian a ordonat Corpului LIII sa 
avanseze spre est, ca să 

Două tancuri T-34/76 aşteaptă în ambuscadă într-un sat rusesc, în noiembrie 
1941. Majoritatea tancurilor sovietice erau folosite de grupuri mici de infanterie 
cu rol de sprijin, fapt care diminua impactul lor operativ. 

blocheze alte atacuri sovietice dinspre lepifan. Un alt contraatac sovietic, 
lansat de noua Armată 50 la Tula împotriva Corpului XLIII al lui Heinrici, a 
blocat ceea ce mai rămăsese din rezervele lui Guderian, între 11 şi 16 noiembrie. 
Cu toate ca hartuielile sovie-ticilor nu au reuşit să producă pierderi serioase, 
o bună parte din rezervele lui Guderian s-au consumat în aceste lupte şi a tre- 
buit să îşi amâne tentativa de cucerire a oraşului Tula până pe 18 noiembrie. 
Încă o dată, contraatacurile sovieticilor şi proble-mele de aprovizionare l-au făcut 
pe Guderian să piardă iniţiativa, după seria succeselor tactice germane. 

Von Kluge nu poate sprijini 

Mii de muncitori din fabricile de la Moscova au fost înrolați în unităţile de 
miliţie. Douăsprezece divizii de miliţie au fost trimise pe front în iulie, dar 31 000 
de soldaţi din aceste trupe au fost reţinuţi în zonele fortificate ale Moscovei. 

Operaţiunea Taifun 

În perioada de după anihilarea pungii de la Viazma, Armata IV comandată de 
von Kluge nu a mai reuşit practic să facă nimic. După ce şi-a petrecut extrem de 
mult timp reconstituindu-şi armata lângă Viazma, von Kluge şi-a deplasat 
diviziile spre front cu mare înceti-neală, în ciuda necesităţii presante a sprijinului 
din partea infan-teriei pentru Armata IV Panzer. Divizia 258 Infanterie a lansat o 
serie de mici atacuri de tatonare la Naro-Fominsk, în perioada 20-23 octombrie, 
dar a fost oprită definitiv de intervenţia Divi-ziei 1 Puşcaşi Garda Motorizati. 
Această divizie era o formaţiune militară experimentată, care, la începutul 
Operațiunii Taifun, fusese în plină reconstruire în regiunea Moscova, iar, în 
momen-tul respectiv, puterea ei de luptă era egală cu aceea a două batali-oane 
de infanterie şi a unui batalion de tancuri uşoare BI-7. Până pe 27 octombrie, 
von Kluge avea 11 divizii pe linia frontului, faţă în faţă cu Armatele 5, 33, 43 şi 
49 sovietice. Von Kluge acoperea cu trupele sale 130 de kilometri din linia 
frontului, de la est de Mojaisk la Aleksin, în sudul localităţii Serpuhov, de o mare 
importanţă stra-tegică. Von Bock a ordonat Armatei IV să treacă la acţiune pe 
linia râului Nara, dar, pe 26/27 octombrie, von Kluge a raportat că flancul său 
drept - Corpurile XII şi XIII - este atacat puternic în apropiere de Serpuhov de 
Armatele 43 şi 49 sovietice. Convins că Armata IV este într-o situaţie gravă, von 
Bock i-a permis să intre în poziţii defensive. Acum a devenit clar că von Kluge îl 
mintise pe von Bock în privinţa forţei atacurilor sovietice, ca să obţină 


permisiunea de a face o pauza operationala, daca nu chiar sa intre in 
cantonament de iarna. Analiza arhivelor germane, care au inregistrat pierde- 
rile de război, demonstrează ca, in 26/27 octombrie, Corpurile XII şi XIII au avut 
doar opt ofiţeri morţi şi 15 răniţi. Jumătate dintre aceştia erau din Divizia 17 
Infanterie, celelalte patru divizii fiind angajate în luptă superficial. Cu toate că o 
singură divizie de infan-terie era atacată de două divizii sovietice de puscasi, iar 
Divizia 20 Panzer era în rezervă, în apropiere, von Kluge a pretins că armata lui 
este în pericol şi că trebuie să înceteze orice acţiune ofensivă. 

În următoarele cinci săptămâni, von Kluge le-a permis trupelor sale de pe 
linia frontului să rămână în poziţii staţionare, uneori în fortificaţii construite ca în 
Primul Război Mondial, de-a lungul râu-lui Nara. Datorită acestei înşelătorii prin 
care s-a sustras participă-rii la operaţiuni, armata lui von Kluge a fost cea mai 
bine pregătită formaţiune din Grupul de Armate Centru în vederea iernii şi a con- 
traofensivei sovietice, dar comportamentul său egoist a contribuit la eşecul final 
al Operațiunii Taifun. 

Armatele 5 şi 16 sovietice au folosit acest respiro pentru a-şi întări noile linii 
de front de-a lungul râului Moscova. Spre nord, Armata III Panzer si Armata IX s- 
au angajat într-o luptă lungă şi inutilă pentru controlul oraşului Kalinin. Konev, 
care scăpase de 

O echipă de artileristi cu un tun sovietic antiaerian M1939, de calibru 37 mm, 
scruteaza cerul in căutarea avioanelor germane. Unitățile sovietice antiaeriene 
au jucat un rol important în apărarea de la sol a oraşului Tula si în atacurile 
frecvente de aviaţie ale germanilor asupra Moscovei. 

Esecul atacului lui Eberbach de la Tula, 30 octombrie 1941 

După luptele din apropierea Mtenskului, Armata II Panzer a lui Guderian a 
trebuit să stea două săptămâni asteptand să fie ajunsă din urmă de coloanele de 
aprovizionare, ca să poată distruge punga Briansk. Corpul XXIV Panzer al lui 
Guderian a reuşit să-şi continue înaintarea în nord, spre Moscova, abia pe 24 
octombrie. După mai multe zile de luptă, avangarda blindatelor lui Guderian a 
reuşit să treacă de apărarea Armatei 26 sovietice şi s-au deplasat pe şoseaua 
Oriol-Tula spre oraş. În ciuda noroiului şi a vremii proaste, avangarda lui 


Guderian, Kampfgruppe Eberbach, a reusit sa inainteze 80 de kilometri in cinci 
zile. Unitatea lui Eberbach, care avea acum circa 60 de tancuri, mai multe 
batalioane de infanterie motorizata si un batalion de artilerie, a ajuns la periferia 
orasului Tula pe 29 octombrie, in jurul orei 16.00. Totusi, colonelul Eberbach nu 
a vrut să avanseze pe întuneric într-o zonă urbana importantă, înainte să-şi 
regrupeze trupele; a preferat să aştepte şi să lanseze un atac decisiv asupra 
oraşului la lumina zilei. În interiorul oraşului erau foarte puţini soldaţi care să 
tina piept panzerelor lui Eberbach. Apărarea sovietică se baza, în principal, pe 
muncitorii transformați în pripă în soldaţi ai trupelor de miliţie, pe Regimentul 
156 NKVD din Brigada 69 NKVD, sprijiniți de Regimentul 732 antiaeriană. La ora 
5.30, pe 30 octombrie, Eberbach a lansat un atac coordonat în sudul oraşului 
Tula, blindatele lui încercând să străpungă baricadele sovietice de pe şosea, în 
timp ce infanteria motorizată încerca să atace pe flancuri poziţiile sovieticilor. 
Tancurile germane PzKpfw II şi PzKpfw III (1) au atacat 

blocada şi au deschis un foc susţinut asupra infanteriei sovietice, dar au 
pierdut mai multe vehicule distruse de tunurile antiaeriene sovietice M1939, de 
calibru 37 mm (2), care trăgeau salve directe asupra tancurilor. Militia 
Muncitorilor din Tula (3) a fost poziționată pe partea stângă a şoselei, cu un 
detaşament puternic, dotat cu câteva puşti antitanc PTRD-41, mitraliere Maxim 
şi cocteiluri Molotov. Pe partea dreaptă a şoselei, soldaţii NKVD ocupau o zonă 
rezidentiala pentru mun-citori, partial finalizată, cu o tranşee antitanc in fata. 
Trupele NKVD erau dotate cu câteva tunuri antitanc M1932 de 45 mm (4) 
şi trăgeau asupra semişenilatelor germane care se apropiau, în timp ce lunetistii 
atacau infanteria germană (5). Germanii au înaintat cu Compania 1 din 
Regimentul 3 Schützen (Puscasi) al Diviziei 3 Panzer, în semişenilate SdKfz 251 
(6), sprijinite de mai multe de companii de infanterie deplasate cu camioanele 
(7), din Regimentul Grossdeutschland. Dar, imediat ce infanteria a fost 
debarcată, s-a trezit blocată în câmp deschis sub focul armelor automate şi nu a 
mai putut să înainteze. În acest moment, artileria şi sprijinul aerian al germanilor 
erau minime, aşa că tancurile germane nu au putut intra în oraş fără sprijin. 
După mai multe ten-tative inutile, care au provocat pierderi grele în rândurile 
infanteriei, Eberbach a renunţat la atac. Militia muncitorească şi trupele NKVD 
au câştigat timp preţios pentru defensiva din Tula, pentru Brigada 32 Tancuri 
ajunsă în aceeaşi noapte, urmată la scurt timp de trei divizii de puscasi. 
Guderian va mai încerca alte cinci săptămâni să încercuiască Tula, dar cea mai 
bună ocazie fusese ratată. 

execuţie datorită lui Jukov, primise, pe 17 octombrie, comanda noului Front 
Kalinin, care cuprindea Armatele 22, 29 şi 31, şi a început imediat contraatacul. 
Corpul XLI Panzer al generalului-colo-nel Model ocupa o zonă îngustă în jurul 
oraşului Kalinin şi a fost nevoit să respingă atacurile repetate ale sovieticilor din 
19 până pe 29 octombrie, iar, pe 22 octombrie, Armata 22 a generalului-loco- 
tenent Maslenikov a reuşit chiar să întrerupă temporar linia prin-cipală de 
comunicaţii de la Starita la Kalinin, încercuind o parte din Divizia 1 Panzer. 
Armata III Panzer i-a cerut lui von Richtofen să intervină cu VIII Fliegerkorps să 
sprijine contraatacul cu Stuka, şi, în cele din urmă, situaţia s-a stabilizat la 
Kalinin, dar Armata IX tre-buia acum să-şi angajeze cea mai mare parte din 


infanterie pentru 

O baterie de tunuri F-22 USV, de calibru 76,2 mm, desfasurata intr-o zona 
împădurită, în anul 1941. Slăbiciunea cea mai mare a diviziilor sovietice de 
puscasi, în 1941, a fost lipsa pieselor de artilerie - fiecare divizie avea doar 16 
tunuri de 76,2 şi opt obuziere de 122 mm. 

1. 27 noiembrie 1941, ora 23.00: Un grup de asalt format din Compania 7 
(II/RP6, Batalionul 2 din Regimentul 6 Puscasi), sub comanda locotenentului- 
major Reineek, pleacă de la Astreţovo şi ocupă poziţii de atac în pădurile din 
vestul localităţii Ielizavetino, pentru a depăşi blocada sovietică de pe drumul 
principal spre lahroma. 

2. 28 noiembrie 1941, ora 2.00: Grupul de asalt se deplasează spre sud din 
Ielizavetino spre Canalul Moscova-Volga, dar este atacat de mitralierele inamice 
la Pocinki. Divizia 133 Puscasi are o ariergarda de dimensiunea unui batalion, 
acoperind înaintarea spre lahroma. 

3. Ora 3.30: Grupul de asalt reuşeşte să treacă de ariergarda Diviziei 133 
Puscasi la Pocinki şi atacă podul de peste canal la Iahroma. La ora 4.10, podul 
este cucerit cu un atac surpriză, iar detaşamentul sovietic de 40 de soldaţi este 
capturat. 

4. 5.15-5.45: Restul Regimentului 6 Puscasi şi o companie de panzere 
avansează repede ca să întărească 

acest cap de pod. Artileria sovietică îi întârzie în jurul Iahromei. 

5. 6.00-10.00: Batalionul 1, RP6, curăţă lahroma. Trupele rămase din 
ariergarda Diviziei 133 Puşcaşi sovietică se retrag spre sud. 

6. 6.30: Restul Batalionului 2, RP6, a traversat podul ca să securizeze terenul 
înalt la est de canal. Germanii au numai două companii slăbite pe malul estic. 

7. 7.30: Un contraatac sovietic este gata să treacă de capul de pod. O unitate 
sovietică de tancuri avansează pe calea ferată din nord şi ameninţă să ia podul. 

8. 8.45: Un contraatac german cu blin-date, la care au participat Compania 11 
din Regimentul 25 Panzer şi tunuri antitanc, îi forţează pe sovietici să se retragă. 
După ce îi resping pe sovietici, comandantul de regiment hotărăşte să retragă 
blindatele germane înapoi pe malul de vest. 

9. 10.00: După ce curăţă lahroma, Batalionul 1, RPG, traversează canalul şi îşi 
stabileşte un perimetru mai în adâncime. Batalionul 2, RP6, se retrage peste pod 
ca să susţină poziţiile din 

lahroma. Batalionul 3, 25 Panzer, este deplasat ca rezervă mobilă in 
apropierea capului de pod. 

10. 11.00-14.00: Infanteria sovietică încearcă să atace capul de pod dinspre 
nord şi sud şi aproape reuşeşte să străpungă linia subţire de apărare, dar este 
respinsă de contraatacurile germane. Bombardierele şi artileria sovietică atacă 
podul şi pe soldaţii germani de pe ambele maluri. Fabrica de textile din lahroma 
este incendiată de bombardierele sovietice. 

11. 15.00: Sovieticii îi atacă pe germani în lahroma cu foc susţinut de 


lansatoarele de rachete Katiusa, in timp ce, in nord-est, lanseaza un atac 
puternic pentru distrugerea capului de pod. Germanii îşi angajează si rezervele - 
Compania 1 din Regimentul 6 Puşcaşi, Compania 11 din Regimentul 25 Panzer - 
pentru oprirea atacului. 

Unităţi germane 

Regimentul 6 Puşcaşi (RP6), Divizia 7 Panzer (Manteuffel) 


1 Grup de asalt format din Compania 7, Batalionul 2, RP6 

2 Resturi din Batalionul 2, RP6, Compania 11 şi Divizia 25 Panzer 
3 Batalionul 1, RP6 

4 Compania 3, RPG 

5 Compania 8, RP6 

6 Compania 2, RPG 

7 Rezerve: Compania 11, Divizia 25 Panzer (Pz38(t)), Compania 1, RP6 
8 Batalionul Cartierului General (CG), Batalionul 1 din RPG 

9 CG al regimentului, RP6 

10 Batalion CG, Batalionul 2 din RP6 

Evenimente 

4 

5 

9 

manteuffel 

III 

Stepanovo 

Astretovo 

Andreevskoe 

A 

A 

Capul de pod de la Iahroma 

27-29 noiembrie 1941, campul de lupta vazut dinspre sud prezinta cucerirea 
capului de pod de pe Canalul Moscova-Volga de catre germani si contraatacurile 
sovietice. 

Nota: Liniile grilei sunt trasate la intervale de 1 km 

Unitati sovietice 

Armata 1 Soc (Kuznetov) 

A Ariergarda de dimensiunea unui batalion, Divizia 133 Puscasi 

B Grup de lupta de blindate din Divizia 58 Tancuri (T-26) 

C Unităţi din Brigada 29 Puscasi (1-2 batalioane) 

D Unităţi din Brigada 29 Puscasi (1-2 batalioane) şi 1-2 batalioane de schiori 
inde-pendente 

E Brigada 44 Puşcaşi 

F Batalionul Mortiere Gardă (lansatoare de rachete Katiuşa) 

12. 21.30: Un atac sovietic pe malul estic, pornit dinspre nord, reuşeşte 
să infiltreze trupe între canal şi calea ferată şi aduce podul în bătaia focului. 
Un contraatac susţinut de plutonul de genişti şi de Compania 1 îi respinge. 
Seara, în momentele de acalmie, soldaţii sapă tranşee. 

13. 29 noiembrie 1941, ora 2.30: De la Divizia 7 Panzer vine ordinul 

să se evacueze capul de pod. Evacuarea începe la ora 5.00 şi se încheie la 
6.50. Artileria germană de pe malul de vest trage asupra sovieticilor de pe malul 
estic, în timp ce Batalionul 1, RPG, se retrage peste canal. Geniştii germani 
aruncă în aer un sector de pod ca să împiedice urmărirea. Regimentul 6 Puşcaşi 
a înregistrat 39 de morţi, 115 răniţi şi 6 dispăruţi la capul de pod Iahroma, un 
total de 160 de victime. 

păstrarea flancului stâng subrezit al Grupului de Armate Centru. Planul de 
joncțiune cu Grupul de Armate Nord a fost abandonat în tăcere. 

pregătirea pentru efortul final 7 

La sfârşitul lui octombrie, prima etapă a Operațiunii Taifun se inche-iase. In 
acest moment, singurele variante posibile erau fie sa forțeze cucerirea Moscovei, 
cu un ultim efort înainte de venirea iernii, fie să treacă in apărare pe un teren 
favorabil, pentru a pune la punct o ofensivă pentru primăvara anului 1942. Von 
Bock, la fel ca şi OKH, considera ca ar fi o prostie să oprească ofensiva in acel 
moment, când avangarda se afla la doar 90 de kilometri de Moscova, si a ple-dat 
pentru reluarea operațiunii după o scurtă perioadă de recupe-rare. Hitler era 
nesigur, aşa cum se întâmpla deseori in situații de criză. Desi s-a afirmat frecvent 
că Hitler a ordonat nesăbuit ca arma-tele lui să avanseze spre Moscova, în ciuda 
vremii şi a probleme-lor de aprovizionare, de fapt, el era cel care ezita să rişte 
cele mai bune trupe pentru un obiectiv ca Moscova. Totuşi, prudenta lui Hitler a 
fost învinsă de estimările optimiste - dar eronate - ale ser-viciilor secrete ale 
OKH, care apreciau că forțele sovietice din fața Moscovei nu erau decât nişte 
resturi anemice, care nu aveau nevoie decât de o lovitură puternică pentru a 
intra definitiv în colaps. Pe 30 octombrie, Hitler a aprobat planul OKH pentru a 
doua etapă a Operațiunii Taifun, care trebuia să inceapa pe 15 noiembrie. 

Pe la mijlocul lui octombrie, întăririle chemate în sprijinul axei 

Tanc T-34/76 abandonat în iarna anului 1941. Sovieticii începuseră campania 
de la Moscova cu numai 94 de tancuri T-34/76 si cele mai multe au fost pierdute 
în primele două săptămâni. Până pe 19 noiembrie, rezervele de tancuri ale 
Stavka erau epuizate. 

Nik Cornish, Stavka 

Moscova au început să sosească şi, în această lună, Jukov a primit zece divizii 
de puscasi, 19 unităţi de blindate, o divizie de cavale-rie, cinci divizii de miliţie şi 
un corp de aeropurtate. În noiembrie, au ajuns în regiunea Moscova alte 22 de 
divizii de puscasi, 17 bri-găzi de puscasi, patru unităţi de blindate, 14 divizii de 
cavalerie şi 11 batalioane de schiori. Din cele zece divizii care au ajuns iniţial, 
cinci au fost trimise în sprijinul Armatelor 5 şi 16, în imediata apro-piere a 
capitalei, şi numai două au fost trimise în regiunea Kalinin şi una în regiunea 
Tula. Cu toate că rolul siberienilor a fost mult exa-gerat, Jukov a beneficiat de pe 
urma faptului că multe dintre aceste unităţi care veniseră din Extremul Orient şi 
din Asia Centrală fuse-seră create înainte de război, erau bine dotate şi cu 
soldaţi instruiți; aceste divizii erau foarte greu de dislocat de germani, odată ce 
apu-cau să se instaleze pe poziţii. Pe de altă parte, unităţile sovietice de blindate 
care au ajuns pe front erau diferite calitativ, atât la nive-lul pregătirii, cât şi la 


nivelul dotarilor. Unele unitati erau alcatuite din cadre care luasera tancurile 
direct din fabrica sau din hangare si plecasera cu ele pe front; genul acesta de 
unitati se dezinte-gra repede in lupta. Numai in doua zile din noiembrie, Divizia 2 
Panzer a capturat zece tan-curi 1-34 intacte, care fuseseră abandonate de soldaţii 
sovietici cuprinşi de panică. 

Odată cu venirea inghetului, 

Jukov se aştepta la o altă serie de atacuri germane, aşa că a luat hotă-rârea să 
lanseze mai multe atacuri de hărţuire, ca să tulbure pregăti-rile germanilor. 
După cum am observat, atacurile asupra Armatei II Panzer reusisera că întârzie 
participarea lui Guderian la etapa finală a Operațiunii Taifun, dar majoritatea 
celorlaltor atacuri nu făcuseră decât să risipească rezerve preţioase pentru nişte 
câştiguri neînsem-nate. În prima jumătate a lunii noiembrie, Frontul de Vest şi 
Frontul Kalinin au organizat contraatacuri izolate cu brigăzi sau divizii, care nu 
au reuşit altceva decât să îi ţină sub presiune pe germani. Cu toate acestea, 
Jukov îşi împrăştiase întăririle pe toată lungimea frontului, iar lipsa forţei făcea 
imposibilă obţinerea unui rezultat decisiv. 

Detaşamente de infanterie deplasându-se pe tancuri KV-1, la sfârşitul lui 
noiembrie 1941. În loc să îşi maseze cele câteva KV-1 disponibile în regimente de 
tancuri grele, sovieticii şi-au redus potenţialul de impact repartizându-le 
disparat. 

Muzeul Central al Forţelor Armate Moscova, via Nik Cornish 

Companie germană de infanterie stabilindu-se pe poziţii defensive la 
marginea unui sat. Până în decembrie 1941, majoritatea companiilor aveau 
capacitatea de luptă redusă cu 30-50%. 

Nik Cornish, Stavka 

Moscova 

Divizia 44 Cavalerie ataca Regimentul 107 Artilerie german langa Musino, 17 
noiembrie 1941 

Cand a inceput a doua faza a Operatiunii Taifun, maresalul Jukov a ordonat 
Armatei 16 sa lanseze imediat contraatacuri ca sa perturbe ofensiva germana. 
Divizia 44 Cavalerie, sosita recent pe Frontul Moscova din Asia Centrala, a fost 
trimisa inainte sa atace liniile germane la nord de Volokolamsk. Insa 
comandantul cavaleriei a preferat sa treaca la actiune in plina zi si fara masuri 
necesare de recunoastere. In drumul lor se afla Divizia 106 Infanterie germana, 
care asezase cateva piese de artilerie de calibru mediu in fiecare batalion de 
infanterie din prima linie. În jurul orei 10.00, în dimineaţa zilei de 17 noiembrie 
1941, un cercetaş al Regimentului 107 Artilerie a observat iscoadele cavaleriei 
sovietice în pădurea din nord-vestul satelor Musino şi Partenkovo. La ora 11.30, 


un pluton sovietic de tancuri cu patru tancuri usoare T-26 (1) a iesit din padure si 
a înaintat încet spre Bateria 8 din Regimentul 107 Artilerie, pozitionata la 
marginea nord-estică a satului Partenkovo. Presupunând că mica formaţiune de 
tancuri nu face decât să cerceteze terenul, artileria germană nu a vrut să-şi 
dezvăluie pozi-ţiile deschizând focul. După vreo 20 de minute, 

a început să iasă din pădure şi restul cavaleriei sovietice, la nord-est de 
Musino, cam la 1 300 de metri de satele ocupate de germani. La ora 11.55, două 
escadroane complete de cavalerie sovietică (2) se adunaseră în câmp deschis şi 
au pornit în galop spre Musino. Când cavaleria sovietică a ajuns la 1 kilometru 
de sat, Bateria 8 de la marginea satului Partenkovo a deschis focul cu două 
obuziere I.FH18 de calibru 105 mm (3), după care au deschis focul şi Bateriile 7 
şi 9 din Musino. Focul încrucişat al germanilor a oprit atacul cavaleriei, dar 
aceasta s-a retras şi s-a regrupat pentru un alt asalt. Comandantul de regiment 
al sovieticilor a ordonat ca şi cele două baterii de tunuri, dotate cu obuziere 
M1927 de calibru 76,2 mm (4), să avanseze şi să sprijine atacul. Cu toate 
acestea, atacul cavaleriei a eşuat din cauza barajului de 350 de obuze germane 
de calibru 105 mm, care au spulberat escadronul din frunte şi au indisponibilizat 
bateria de artilerie trasă de cai. Cavaleria sovietică s-a retras în pădure, după ce 
pierduse cea mai mare parte din regiment. Cavaleria sovietică nu s-a apropiat de 
Musino destul cât să se angajeze în luptă şiinfanteria germană (5). Surse 
germane susţin că în această acţiune au murit 2 000 de cavalerişti sovietici şi că 
Divizia 44 Cavalerie a fost „distrusă“, dar, de fapt, aceeaşi unitate se va întoarce 
şi se va răzbuna pentru acest eşec în timpul Contraofensivei de Iarnă. 

Ultima suflare a Taifunului 

15 noiembrie-5 decembrie 

Planul german pentru a doua etapa a Operatiunii Taifun prevedea incercuirea 
Moscovei si distrugerea unitatilor ramase din Frontul de Vest cu doua atacuri 
puternice care să le strângă într-un cleşte. Armata III a lui Reinhardt şi Armata 
IV Panzer a lui Hoepner, cu 18 divizii, trebuiau să formeze primul cerc de 
învăluire, strivind Armata 16 condusă de Rokossovski, apoi trebuiau sa 
stabilească un cap de pod peste Canalul Moscova-Volga şi să trimită trupe de 
avan-gardă în spatele capitalei. Armata II Panzer a lui Guderian, cu nouă divizii, 
trebuia să formeze un cerc de învăluire prin sud, în care să prindă şi Tula, după 
care să înainteze spre nord, către Kolomna. În timp ce flancurile Frontului de 
Vest erau distruse, Armata IV a lui von Kluge trebuia să lanseze atacuri puternice 
de-a lungul râului Nara cu 14 divizii, ca să îl ţină pe loc pe Jukov, astfel încât să 
nu îşi poată muta trupele şi să repare spărturile din linia frontului. 

Grupul de Armate Centru a petrecut o bună parte din începutul lunii 
noiembrie reorganizând şi redistribuind forţele pentru urmă-toarea etapă a 
Operațiunii Taifun. Atacurile constante ale sovie-ticilor de pe flancuri l-au 
determinat pe von Bock să angajeze în totalitate Armatele II si IX pentru 
protejarea ambelor flancuri, repar-tizând şi câteva blindate în acest scop. Spre 
deosebire de prima fază a Operațiunii Taifun, acum Grupului de Armate Centru îi 
lipseau forţa şi proviziile pentru a ataca de-a lungul întregii linii a frontu-lui 
şi trebuia să se axeze doar pe dobândirea superiorității locale în anumite zone. 
Mai ales Armata III Panzer era slăbită din cauza fap-tului că fusese obligată să 
trimită rezerve puternice în împrejurimile 

oraşului Kalinin şi nu putea să se angajeze în ofensivă decât cu un corp de 
panzere. Atacul se baza doar pe forţa Corpurilor XL şi XLVI Panzer din Armata IV 
Panzer. Von Bock avea, în total, 36 de divizii pentru a doua etapă a Operațiunii 
Taifun - doar jumătate din câte participaseră în prima fază. 

A doua etapa a Operațiunii Taifun era mai slăbită si din cauza retragerii a 
numeroase avioane din Luftflotte 2 pe alte teatre de operaţiuni, în special in 
Mediterana. La începutul lui noiembrie, unitatea lui von Richtofen, VIII 
Fliegerkorps, era singura forţă mai importantă de aviaţie care avea să sprijine 
Operaţiunea Taifun, cu mai puţin de 100 de avioane de vânătoare operaţionale şi 
200 de bombardiere sau bombardiere de picaj. Eficienţa Luftwaffe era redusă şi 
de vremea rea şi de facilităţile primitive de întreţinere pe care le aveau bazele 
aeriene aflate în zona avansată a frontului. Aşadar, Grupul de Armate Centru nu 
se mai putea baza pe un spri-jin prea important din partea Luftwaffe în a doua 
fază a Operațiunii Taifun. Intre timp, VVS continuase să-şi refacă forţele dupa 
pier-derile suferite anterior şi, până la mijlocul lui noiembrie, sovieticii 
recâştigaseră supremaţia aeriană deasupra capitalei. 

Logistica germană nu se imbunatatise prea mult în ciuda reduce-rii ritmului 


operational de la inceputul lui noiembrie. Von Bock s-a plans ca aproape toata 
luna octombrie serviciul de intendenta OKH nu acordase Grupului de Armate 
Centru cota necesară de 30 de tre-nuri de aprovizionare pe zi, iar, în noiembrie, 
a redus această cotă la un sfert - şi nici măcar aceasta nu a fost distribuită. Într- 
adevăr, Grupul de Armate Centru ducea mare lipsă de provizii, lucru valabil pe 
toată perioada desfăşurării Operațiunii Taifun, şi această stare de fapt il 
împiedicase pe von Bock să stocheze rezerve logistice pen-tru o nouă ofensivă. 
Până să înceapă etapa a doua a operaţiunii, tru-pele Eisenbahn ale germanilor 
reuşiseră să repare liniile ferate până la Gjatsk, Volokolamsk, Kaluga şi Plavsk, 
dar puţine provizii soseau pe aceste căi ferate. Majoritatea diviziilor de panzere 
aveau doar 1-1,5 V.S. de combustibil ca să înceapă etapa a doua a Operațiunii 
Taifun, ceea ce era suficient pentru atacurile iniţiale, dar nu pentru operaţiuni 
susţinute. În plus, deşi germanii aveau încă o mare parte 

din artilerie, rezervele de muniţie erau reduse şi ar fi fost consu-mate aproape 
în întregime în primele zile ale ofensivei. 

Jukov şi Şapoşnikov aproape că realizaseră un miracol, între 10 octombrie şi 
14 noiembrie, reconstruind Frontul de Vest care fusese distrus, dar era greu de 
spus dacă această nouă linie defensivă era destul de puternică pentru a rezista în 
fata unei ofensive coor-donate. In total, Jukov şi Konev aveau 53 de divizii (38 de 
infan-terie, trei de tancuri şi 12 de cavalerie) şi 14 brigăzi de tancuri cu 

Un batalion sovietic de schiori pleacă pe front la sfârşitul lui noiembrie 1941. 
Chiar înainte de începerea Contraofensivei de Iarnă, Frontul de Vest sovietic 
a primit 11 asemenea batalioane, fiecare având 400-500 de soldaţi. 

Muzeul Central al Forţelor Armate Moscova, via Nik Cornish 

Moscova 

116 

Al Doilea Razboi Mondial - vol 1 Moscova 1941 - Robert Forczyk-117 

care să facă fata etapei a doua a Operațiunii Taifun, deşi majorita-tea 
unităţilor erau cam la 60% din capacitate sau chiar la mai puţin. Diviziile 
sovietice mai aveau şi handicapul crizei grave de muniţie şi de echipament. Dacă 
era nevoie de câteva luni ca industria sovie-tică proaspăt relocată să poată 
produce echipament şi muniţie la întreaga capacitate, Stavka avea, în schimb, 
acces la o mare masă de recruți şi aduna unitate după unitate, trimițând oamenii 
pe front insuficient sau deloc instruiți. 

Serviciile secrete sovietice aflaseră de pregătirile pe care le făceau germanii 
pentru reluarea Operațiunii Taifun la mijlocul lui noiem-brie, dar, din nou, Stalin 
s-a amestecat în planificarea Stavka. El i-a ordonat lui Jukov să lanseze atacuri 
de hărţuire împotriva Arma-telor III şi IV Panzer, ca să perturbe planurile 
germanilor. Deşi nu ar fi vrut să îşi risipească rezervele, şi aşa reduse, pe atacuri 
nede-cisive, Jukov nu putea să nesocotească ordinele lui Stalin; dictato-rul îl 
avertizase deja că va plăti cu viaţa dacă germanii ajungeau la Moscova. Jukov i-a 
ordonat imediat lui Rokossovski să pornească, până pe 16 noiembrie, atacurile 
de hărţuire asupra Armatei III Panzer, folosind cavaleria şi blindatele. 

Rokossovski sub presiune 


Totusi, a doua etapa a Operatiunii Taifun a inceput inainte ca Rokossovski sa 
facă prima mişcare. În dimineaţa zilei de 15 noiem-brie, Corpul XXVII al 
generalului Alfred Wager a atacat cu două divi-zii de infanterie, sprijinite de o 
Kampfgruppe de blindate din Divizia 1 Panzer, trupele sovietice din Armata 30 
care erau masate în jurul Mării Moscova, un lac artificial format de un baraj pe 
fluviul Volga, atacul având ca scop securizarea flancului Armatei III Panzer. 
Armata 30 încă nu îşi revenise după luptele grele din împrejurimile Kalininului, 
deci cele două divizii pe care le avea în acea zonă s-au retras peste flu-viul Volga. 
Intr-o singură zi, Armata IX reuşise să elibereze soldaţii germani de sub 
presiunea sub care se aflau la Kalinin, spărgând linia care lega Frontul Kalinin 
de Frontul de Vest. Pe 16 noiembrie, 

Ultima suflare a taifunului 15 noiembrie-5 decembrie 1941 

Corpul LVI Panzer din Armata III Panzer a început traversarea râului Lama, 
spre flancul stâng al Armatei 30, care era mai mult o forţă de acoperire decât o 
linie de apărare. Armatele 16 şi 30 au lansat atacu-rile de hărţuire asupra 
capului de pod deţinut de Corpul LVI Panzer, aşa cum fusese stabilit, însă fără să 
obţină ceva. 

Odată ce frontul format de Armata 30 a fost spart de pri-mele atacuri 
germane între Marea Moscova şi Volokolamsk, pe 18 noiembrie Armata IV 
Panzer a început principala parte a ofen-sivei, atacând dinspre Volokolamsk spre 
est, cu Corpul V coman-dat de Ruoff (trei divizii de infanterie) şi cu Corpul XLVI 
Panzer comandat de von Vietinghoff (diviziile 2, 5 şi 11 Panzer), care aveau 

O companie de tancuri sovietice 1-34/76 şi de infanterie deplasându-se spre 
front. Contraofensiva de larnă a sovieticilor a fost afectată de numărul mic de 
blindate şi de piese de artilerie pe Frontul de Vest, fiind disponibile, 
pe 5 decembrie, mai putin de 150 de tancuri 1-34. 

Muzeul Central al Forţelor Armate Moscova, via Nik Cornish 

peste 400 de tancuri. Atacul lui Hoepner trebuia să taie legătura dintre 
Armata 30 şi Armata 16 sovietice. Rokossovski încercase să îl convingă pe Jukov 
că ar fi necesară abordarea unei strategii de apărare mai elastice, astfel încât să- 
şi poată reface forţele, dar Jukov i-a ordonat să nu cedeze germanilor nici măcar 
un centime-tru. Cu toate acestea, atacul lui Hoepner a descoperit că paravanul 
de cavalerie care proteja Armatele 16 şi 30 sovietice nu avea decât trei divizii de 
puşcaşi imprastiate pe un front lat de 90 de kilome-tri. Atacurile de hărţuire 
ordonate de Stalin reuşiseră doar să slă-bească serios unităţile de pe linia 
frontului sovietic, exact înainte de principalul atac al germanilor. Sub presiunea 
a cinci divizii de panzere, cavaleria şi infanteria sovietică s-au retras spre Klin. 
Pe 18 noiembrie, spre seară, atacul susţinut de Armata IV Panzer înce-puse să 
rupă linia de legătură dintre cele două armate sovietice. În timp ce Armata 30 s-a 
retras spre Klin, Armata 16 s-a retras spre Istra, deschizând şi mai mult spărtura 


dintre ele. Generalul-maior Leliusenko, refacut dupa de fusese ranit la Borodino, 
a preluat comanda Armatei 30 in noaptea de 18 noiembrie si a primit ordin de la 
Jukov sa apere Klinul cu orice pret. Cu ambele armate sovie-tice acum in 
retragere, Hoepner a inceput sa preseze si mai mult, in dimineata zilei de 19 
noiembrie, atacând flancul stâng al lui Rokossovski cu Corpul XL Panzer şi cu 
Corpul IX. In acelaşi timp, von Bock a dat ordin Armatei IX să treacă total în 
defensivă şi să ţină pe loc Frontul Kalinin al lui Konev - care începuse să lanseze 
o serie de contraatacuri la nivel de divizie -, timp în care Hoepner şi Reinhardt 
trebuiau să distrugă flancul drept al Frontului de Vest al lui Jukov. Leliuşenko a 
ajuns la Klin ca să-şi descopere noul car-tier general retrăgându-se în grabă, dar 
a pus repede la punct o apă-rare eficientă în oraş, care a reuşit să îi ţină la 
distanţă pe germani timp de cinci zile. În cele din urmă, Corpul IVI Panzer a 
tăiat calea de acces spre oraş în nord, în timp ce Corpul V a tăiat drumul din-spre 
sud. Pe 23 noiembrie, Leliuşenko a reuşit să îşi scoată trupele rămase din oraş, 
chiar înainte de încercuirea finală, şi s-a retras spre Canalul Moscova-Volga. 
Armata III Panzer a lui Reinhardt a profi-tat imediat de retragerea sovieticilor, 
capturând Solnecinogorskul 

pe 23 noiembrie şi Rogaciovo în ziua următoare. Pe 25 noiembrie, în timp ce 
tatona zona de sud, de-a lungul căii ferate Klin-Moscova, o Kampfgruppe din 
Divizia 2 Panzer a dat de Brigada 146 Tancuri sovietică în apropiere de Peski; 
această unitate sovietică era echi-pată cu tancuri de fabricaţie britanică Matilda 
II şi era prima uni-tate ajunsă pe front care beneficia de pe urma sistemului lend- 
lease (legea de împrumut şi închiriere) adoptat de trupele aliate. 

La porţile Moscovei 

Mai spre sud, situaţia lui Rokossovski era la fel de disperată, în condiţiile în 
care armata lui se afla în faţa celui mai important atac susţinut de Hoepner. 
Rokossovski şi-a amplasat în oraşul de importanţă strategică Istra cele mai bune 
trupe, Divizia 78 Puscasi, care venise din Siberia pe 17 octombrie, cu trupe şi 
piese de arti-lerie complete. Terenul din împrejurimile Istrei favoriza defen-siva, 
având un mare lac de acumulare în nordul oraşului şi un teren mlăştinos în sud. 
Hoepner a trimis Corpul XL Panzer comandat de Stumme să treacă la asaltul 
direct, frontal, al oraşului. Divizia 78 Puşcaşi s-a apărat cu înverşunare trei zile 
la rând, retrăgându-se pe 27 noiembrie. Divizia SS Reich a înregistrat 255 de 
morţi şi 671 de răniţi în lupta pentru Istra, ceea ce a afectat grav forţa a ceea ce 
mai rămăsese din infanterie în formațiunea respectivă. Rokossovski nu putuse să 
oprească atacul lui Hoepner, dar ofensiva germană înce-puse să dea rateuri cu o 
serie de atacuri prost coordonate, la nivel de divizie sau de corp de armată, care 
au permis majorităţii unităţilor sovietice să scape. Până pe 28 noiembrie, 
Rokossovski îşi stabilise o nouă linie defensivă la circa 35 de kilometri nord-vest 
de Moscova. 

Luptele pentru cucerirea oraşelor Klin şi Istra consumaseră o mare parte din 
proviziile Armatelor III şi IV Panzer şi le provo-caseră pierderi importante, în 
timp ce nici o unitate sovietică nu fusese încercuită sau distrusă. Pe la sfârşitul 
lui noiembrie, vre-mea devenise o mare problemă şi afecta grav capacitatea de 


lupta a infanteriei germane. Pe 27 noiembrie, Corpul LVI Panzer comandat 

de Reinhardt reuşise să ajungă până la Canalul Moscova-Volga, la Iahroma, şi 
cucerise un cap de pod, dar a descoperit cu neplăcere că în apropiere sunt 
debarcate din tren elementele de bază ale noii Armate 1 Şoc sovietice. După o 
scurtă şedere pe malul estic al râu-lui, alături de Kampfgruppe comandată de 
Manteuffel, Reinhardt a evacuat capul de pod şi şi-a redirecționat armata - care 
număra, de fapt, doar patru divizii - pentru a elibera malul vestic al cana-lului, în 
scopul protejării flancului stâng al lui Hoepner. Până pe 30 noiembrie, armata lui 
Reinhardt intrase în defensivă. Armata lui Hoepner a continuat singură ofensiva 
câteva zile, dar avântul se pierduse. Pe 30 noiembrie, brigada de puşcaşi din 
Divizia 2 Panzer a cucerit Krasnaia Poliana, aflată la 32 de kilometri de Kremlin, 
dar braţul nordic al cleştelui german nu a putut să mai avanseze din cauza 
rezistenţei incapatanate a sovieticilor, a vremii proaste şi a lipsei de combustibil. 

In ciuda ordinelor repetate ale lui von Bock de a se alătura ofensivei, Armata 
IV condusă de von Kluge a rămas nemişcată pe râul Nara întreaga lună 
noiembrie. Profitând de această inacti-vitate, Jukov a reuşit să-şi deplaseze trupe 
din Armatele 5 şi 33, care erau neangajate, pentru a întări noua linie defensivă 
creată de Rokossovski. Von Kluge a făcut un ciudat joc de aştepare şi a lan-sat 
atacul abia după ce Armata IV Panzer fusese oprită. La ora 5.00, în ziua de 1 
decembrie, Corpurile XX şi LVII Panzer ale Armatei IV au pornit atacul cu patru 
divizii, incluzând Divizia 20 Panzer. Ofensiva lui von Kluge a fost un exemplu de 
ceea ce am putea numi prea puţin şi prea târziu, dar a fost, în acelaşi timp, un 
exemplu de asalt clasic, plănuit şi executat splendid. In ciuda faptului că Armata 
33 sovietică pierduse o lună întreagă la construirea unor fortificaţii solide pe 
linia Naro-Fominsk, infanteria bine odihnită a lui von Kluge a spart principala 
linie de rezistenţă în doar câteva ore. Naro-Fominsk a fost capturat şi două divizii 
germane de infan-terie au reuşit să producă o breşă importantă în frontul 
Armatei 33. Jukov a trimis repede forţe să sprijine frontul Armatei 33, care risca 
să se prăbuşească, iar acestea au lansat un mic contraatac pe 2 decembrie. După 
48 de ore, von Kluge a abandonat ofensiva şi a 

Wehrmacht, 1 decembrie 1941 

După căderea Istrei, pe 27 noiembrie 1941, soldaţii rămaşi din Armata 16 
sovietică s-au retras în dezordine spre Moscova. Deşi Rokossovski a reuşit relativ 
repede să pună la punct o altă linie defensivă mai aproape de capitală, 
retragerea a lăsat câteva breşe temporare. Armata IV Panzer a detaşat câteva 
patrule pentru a încerca sa se infiltreze în subtiatul front sovietic si să găsească 
un punct de trecere potrivit peste Canalul Moscova-Volga, ultimul obstacol 
important în drumul germanilor spre capitala sovietică. Pe 1 decembrie, în jurul 
orei 19.00, o patrulă motorizată a Batalionului 62 Cercetaşi Panzer a reuşit să se 


strecoare neobservată printr-o spărtură din linia lui Rokossovski. În timpul 
nopţii, temperatura a crescut şi a început dezghetul, ceea ce a produs şi o ceaţă 
groasă care i-a ajutat pe germani să se infiltreze, astfel încât nu a fost tras nici 
un foc în timp ce patrula se apropia de Moscova. Spre ziuă, patrula germană a 
ajuns la gara din satul Himki, tot fără să fie atacată. Distanţa de la gara Himki la 
Kremlin era de 19 kilometri. Civilii ruşi au intrat în panică văzându-i pe germani 
intrând în sat, unii s-au ascuns, alţii au fugit, deşi au fost şi câţiva membri ai unei 
miliții locale care 

au deschis focul asupra germanilor de la distanţă. Şeful patrulei şi-a dat 
seama că descoperise o rută neprotejată spre capitală şi că trebuie să raporteze 
această informaţie vitală cât mai repede la comandamentul Armatei IV Panzer. 
După un scurt popas la Himki, soldaţii germani s-au întors pe acelaşi drum pe 
care veniseră şi au ajuns la liniile germane. Însă Armata IV Panzer nu mai avea 
destulă forţă de luptă ca să profite de situaţie. Patrula germană fusese, probabil, 
construită pe scheletul unei companii motorizate de genişti şi se pare că avea 
vreo opt motociclete şi câteva vehicule uşoare. Această scenă înfăţişează patrula 
de recunoaştere cu mai multe motociclete BMW cu şi fără ataş (1), două 
Kubelwagen tip 82 (2), un transportor mediu SdKfz 15 (3), precum şi 20 de 
soldaţi. Operaţiunea Barbarossa a fost prima campanie pentru agilul tip 82, iar 
performanţa lui bună pe drumurile ruseşti desfundate l-a transformat imediat în 
favorit. SdKfz 15 însă, care era adesea folosit în misiuni de recunoaştere 
de unităţile de genişti, a fost afectat de proasta calitate a drumurilor 
şi de transmisia slabă. Locotenentul german care conduce patrula se uită la 
afişul plasat pe peretele gării şi îşi dă seama cât de aproape se află de capitala 
sovietică (4). 

4 

3 

2 

1 

Al Doilea Razboi Mondial - vol 1 Moscova 1941 - Robert Forczyk-126 

început sa se retragă in spatele râului Nara. Corpul XIII al lui von Kluge 
trebuia sa sprijine si atacul lui Guderian împotriva oraşului Tula, capturând 
Serpuhov, dar, spre nemulțumirea evidentă a lui Guderian, von Kluge nu a făcut 
decât să trimită câteva mici patrule. Cu motivația ca isi consumase rezervele 
care, oricum, fuseseră mai mici decât ale altor armate din Grupul de Armate 
Centru şi că, prac-tic, intrase în defensivă la sfârşitul lui octombrie, von Kluge îşi 
pre-gătise Armata IV să reziste Contraofensivei de Iarnă, atunci când 

Tun sovietic F-22 USV, de calibru 76,2 mm, deplasat pe front cu ajutorul unui 
tractor de artilerie. Acest tun putea trage atât cu proiectile care perforau 
blindatele, cat si cu proiectile cu fragmentatie. 

Muzeul Central al Fortelor Armate Moscova, via Nik Cornish 

aceasta avea să înceapă, dartot el anulase orice şansă de succes 
a Operațiunii Taifun în aceasta etapă. Jukov va scrie, mai târziu, că „în absenţa 
atacurilor din centru, am reuşit să ne deplasăm toate trupele de rezervă, până la 


diviziile de rezerva, din centrul frontu-lui spre flancuri ca sa putem fi egali cu 
inamicul ca forţă de luptă“. 

Ultima tentativă a lui Guderian de a cuceri Tula 

Între timp, Armata II Panzer a lui Guderian îşi petrecuse o mare parte din 
luna noiembrie respingând contraatacurile sovietice şi încercând să adune 
suficient combustibil cât să poată lansa un ultim atac, înainte ca iarna să înceapă 
în forţă. Totuşi, sovieticii au reuşit să pună pe picioare Armata 50 a lui Boldin 
mai repede decât a putut Guderian să îşi recompună capacitatea de luptă şi, la 
mijlocul lui noiembrie, sovieticii aveau, în Tula, şase divizii de puşcaşi şi una de 
tancuri. După mai multe tatonări ale liniei sudice de apărare a oraşului, Guderian 
s-a hotărât să încerce o încercuire a oraşului din-spre est şi vest, mai degrabă 
decât să rişte un atac frontal costisitor. Pe 18 noiembrie, cele două divizii de 
infanterie din Corpul XLIII al lui Heinrici au început atacul din est, ca să 
cucerească Aleksin şi să taie şoseaua principală de la Serpuhov la Tula. Numai 
că, până să apuce Guderian să-şi angajeze blindatele, Corpul LIII coman-dat de 
Weisenberger a suferit o înfrângere dureroasă pe un con-traatac la Uzlovaia, în 
fata Diviziei 413 Puscasi siberieni. Guderian a fost nevoit să piardă multe zile 
preţioase ca să îşi refacă flancul drept deschis şi a trebuit să îşi reducă din forţa 
ofensivă trimițând două divizii de infanterie motorizată din Corpul XLVII Panzer 
al lui Lemelsen ca să suplinească pierderile Corpului LIII. 

Guderian nu a reuşit să lanseze atacul până pe 24 noiembrie, când a înaintat 
spre nord-estul oraşului Tula cu Corpul XXIV Panzer (Diviziile 3, 4 şi 17 Panzer). 
Kampfgruppe Eberbach a fost din nou în frunte, cucerind intersecţia de la Veniov 
şi risipind o unitate sovietică de tancuri şi de cavalerie cu rol de acoperire. 

În timp ce Divizia 17 Panzer înainta spre Kasira, Divizia 4 Panzer si 
Regimentul Grossdeutschland au pivotat spre vest si au incer-cat sa taie calea 
ferata care mergea la Tula. Rezistenta slaba a sovie-ticilor la est de Tula, 
manifestata la inceputul actiunilor, i-a facut pe cei din OKH sa creada ca Armata 
II Panzer putea sa faca rava-gii la sud-est de Moscova, iar Guderian a primit 
ordin sa trimita Divizia 29 Motorizate sa inainteze spre est, ca sa taie linia de 
cale ferată Kaşira-Mihailov. Însă, după câteva zile de înaintare, avan-garda lui 
Guderian se oprise dând peste o rezistenţă sovietică neaşteptat de puternică; 
Divizia 17 Panzer a fost oprită înainte de Kasira, iar Corpul XLIII a fost oprit 
după capturarea oraşului Aleksin. Pe 2 decembrie, Guderian s-a hotărât să facă o 
ultimă încercare de a încercui Tula şi de a distruge Armata 50. In timp ce grosul 
Armatei II Panzer tinea piept contraatacurilor sovietice, Kampfgruppe Eberbach 
şi Regimentul Grossdeutschland au atacat în vest şi au reuşit să ajungă până la 
calea ferată Tula-Serpuhov cu nişte infanterişti pe motociclete, dar, pe 4 
decembrie, au fost siliţi să se retragă, fiind supuşi unei presiuni crescute. 

În noaptea de 4 spre 5 decembrie, toate armatele din Grupul de Armate 
Centru trecuseră pe poziţii defensive. În termeni militari, Operaţiunea Taifun 
„Culminase“, adică ajunsese în punctul în care armata în atac nu mai era mai 
puternică decât armata în defensivă. Dându-şi seama că o bună parte din 
unităţile avansate erau pericu-los de expuse şi practic fără provizii, mulţi 


comandanti au inceput sa ceara permisiunea sa se retraga individual, in pozitii 
de aparare mai bune. Fara sa mai astepte permisiunea, Guderian a inceput sa-si 
retraga Corpul XXIV Panzer din pozitia periculoasa in care se afla la nord de 
Tula. 

A doua etapa a Operatiunii Taifun nu reusise sa indeplineasca obiectivul de 
cucerire a Moscovei si nici sa distruga forte semnifica-tive ale sovieticilor, dar 
Grupul de Armate Centru rămânea, in con-tinuare, periculos de aproape de 
capitala sovietică. 

Zile disperate 

5-15 decembrie 1941 

Fără ca von Bock să ştie, Stalin aprobase planul lui Saposnikov pentru 
Contraofensiva de Iarnă pe 30 noiembrie, exact când avan-garda germană era 
oprită. În timp ce Jukov începuse să stabilizeze Frontul de Vest, Şapoşnikov 
adunase cu greu trei armate noi- Armata 1 Soc şi Armata 20, la nord de 
Moscova, şi Armata 10, lângă Kolomna - pentru o contraofensivă. Aceste armate 
sovietice nu erau deosebit de puternice, lipsindu-le îndeosebi blindatele şi 
artileria, dar primiseră numeroase trupe proaspete de infanterie, exact când 
Operaţiunea Taifun culmina, la sfârşitul lui noiembrie. Desi Saposnikov şi Jukov 
avuseseră discuţii aprinse în legătură cu modul în care să folosească aceste 
trupe de sprijin, au căzut de acord că primul pas care trebuia făcut era 
respingerea panzerelor din avangarda lui Hoepner şi Guderian. 

Dezastrul german de la colina Klin 

Pe 5 decembrie 1941, la ora 3.00, Frontul Kalinin al lui Konev a început 
Contraofensiva de Iarnă, lansând atacuri la est de Kalinin, cu Armata 31. Opt ore 
mai târziu s-a alăturat Armata 29, atacând la vest de Kalinin. Corpul XXVII 
german a respins atacurile necoor-donate lansate de Armata 29, dar Armata 31 
sovietică ameninţa să învăluie oraşul Kalinin din est. Ambele armate sovietice 
reuşiseră să stabilească mici capete de pod peste Volga. În acest punct, Hitler a 
acceptat să suspende toate operaţiunile ofensive din cauza vremii care se strica, 
dar a ordonat Grupului de Armate Centru să apere ceea ce câştigase cu atâta 
efort. 

Contraatacurile sovietice iniţiale şi retragerile germane 5-16 decembrie 1941 

Von Bock şi Reinhardt făcuseră nişte greşeli fundamentale, care au contribuit 
la succesul initial al Contraofensivei de Iarnă. Von Bock îi luase lui Reinhardt 
aproape toate diviziile de infanterie din Armata III Panzer, ca să întărească 
flancul vulnerabil al Armatei IX, poziționată în jurul Kalininului, şi l-a lăsat pe 
Reinhardt cu trei divi-zii de panzere şi două de infanterie motorizată la Klin. Deşi 
tru-pele lui Reinhardt intraseră în defensivă după evacuarea capului de pod de la 
Iahroma, el nu şi-a retras nici un blindat de la Canalul Moscova-Volga, ca să 
creeze o unitate mobilă de rezervă, şi şi-a lăsat o bună parte din artilerie 
desfăşurată chiar în spatele liniei frontu-lui. Toate cele trei divizii de panzere ale 


lui Reinhardt- care aveau, pe 5 decembrie, probabil 75-80 de tancuri 
funcţionale - erau con-centrate în capătul de est al colinei Klin, în apropiere de 
Dmitrov şi lahroma. Flancul stâng extins al lui Reinhardt, de la Dmitrov, pe 
Canalul Moscova-Volga, până la Zaharovo - o distanţă de peste 60 de kilometri -, 
era ţinut numai de Diviziile 14 şi 36 Infanterie Motorizată. Trupele germane 
alcătuiau mai degrabă o forţă de aco-perire decât un front de apărare. 

Pe 6 decembrie, la ora 6.00, Armata 30 comandată de Leliuşenko a atacat cele 
două divizii de infanterie motorizată germane cu trei divizii de puşcaşi şi două 
brigăzi de tancuri dotate cu 56 de tancuri uşoare. Atacul a început fără sprijinul 
artileriei sau al aviaţiei, şi ata-cul lui Leliuşenko s-a desfăşurat pe un front foarte 
larg, dar trupele lui au reuşit să avanseze rapid 12 kilometri prin linia subţire 
repre-zentată de Divizia 36 Infanterie Motorizata la nord de Klin. Armata 1 Şoc a 
lui Kuznetov, care ocupase un cap de pod peste Canalul Moscova-Volga inainte 
de lansarea Contraofensivei de Iarnă, a ata-cat si ea Diviziile 14 Infanterie 
Motorizata şi 6 Panzer, la limita estică a colinei, cu cinci brigăzi de puşcaşi. În 
ciuda denumirii ei impresi-onante, Armata 1 Şoc nu avea deloc blindate şi foarte 
puţină artile-rie. Forţele slăbite ale lui Reinhardt erau mult prea prost 
poziţionate ca să poată respinge vreun atac, dar, pe 7 decembrie, nici el şi nici 
comandanții lui nu au avut nici o reacţie când atacul lui Leliusenko a început sa 
creeze breşe în linia care unea cele două divizii de infan-terie motorizată. Un 
grup sovietic de asalt a reuşit să atace cartierul 

general al Corpului LVI Panzer la Bolşoie Sceapovo, aflat la 4 kilo-metri nord- 
est de Klin, iar generalul Ferdinand Schaal a fost nevoit să îşi apere postul de 
comandă cu arma în mână. Trebuie spus că, la început, toată conducerea 
germană a părut paralizată sau apatică în fata amenințării care devenea tot mai 
mare, poate ca urmare a epuizării mentale şi fizice, după nouă săptămâni de 
operaţiuni ofen-sive neîntrerupte; von Bock caracteriza pătrunderile sovieticilor 
pe frontul de nord al Armatei III Panzer ca „neplăcute“. Concomitent cu atacurile 
lui Leliuşenko şi Kuzneţov, pe 6 decembrie şi-au început atacurile şi Armatele 20 
şi 16, care au profitat de poziţiile expuse ale Diviziei 2 Panzer de la Krasnaia 
Poliana. Deşi armata lui Rokossovski suferea încă serios din cauza faptului că 
avea multe trupe anga-jate în operaţiunile de oprire a ofensivei germane, acesta 
a avut la dispoziţie suficientă infanterie cât să lanseze atacuri serioase de 

Doi puşcaşi sovietici dotați cu puşca antitanc PTRD-41 execută o misiune de 
acoperire, în timp ce infanteria se infiltrează prin liziera unei păduri. Cei mai 
multi soldaţi care participau la Contraofensiva de Iarnă erau simpli infanteristi, 
fără pregătire specială. 

Muzeul Central al Forţelor Armate Moscova, via Nik Cornish 

fixare împotriva frontului Armatei IV Panzer, atacuri care au împie-dicat-o să 
trimită forţe importante în ajutorul lui Reinhardt. 

Pe 8 şi 9 decembrie situaţia a devenit foarte neplăcută pentru Armata III 


Panzer, cand avangarda Armatei 30 - Brigada 8 Tancuri comandata de colonelul 
Pavel Rotmistrov - a taiat drumul Kalinin-Klin si a cucerit Iamuga. Pe frontul 
germanilor de la Klin domnea haosul, apararea fiind organizata in graba de 
unităţi de antiaeriană si de sprijin. În acelaşi timp, Armata 1 Soc a cucerit 
Fiodorovka, pe latura de est a colinei, iar Armata 16 a reuşit să împingă în spate, 
spre Istra, Divizia SS Reich. În cele din urmă, Reinhardt a ordo-nat diviziilor de 
panzere, aflate sub presiune, să înceapă retrage-rea spre Klin, iar Hoepner a dat 
ordin trupelor sale să se retragă pe linia Solnecinogorsk-Istra. In timp ce 
armatele de panzere începeau retragerea, Armata 5 sovietică s-a alăturat şi ea 
ofensivei. Von Bock a reuşit să transporte câteva batalioane de infanterie cu 
camioanele la Klin, dar Armata III Panzer era ameninţată serios cu încercui- 
rea la Klin. Reinhardt a folosit câteva Kampfgruppen din Diviziile 6 şi 7 Panzer 
pentru a contraataca tancurile lui Rotmistrov la lamuga, timp în care a deplasat 
cea mai mare parte din Armata III Panzer în Klin. În această retragere pripită de 
la est de Klin au fost aban-donate o mulţime de piese de artilerie şi de vehicule 
motorizate. După ce şi-a adunat cât de cât trupele, Reinhardt a reuşit să îşi apere 
poziţiile în oraş, numai că infanteria şi cavaleria sovietice se strecuraseră deja pe 
flancul lui stâng, în bresa tot mai mare dintre Armata III Panzer şi Armata IX. 

Hoepner a încercat să îl ajute pe Reinhardt, trimitandu-i Divizia 10 Panzer ca 
să îl sprijine la apărarea Klinului, numai că lipsa com-bustibilului şi vremea rea 
îngreunau foarte mult mişcările rapide. Pe 11 decembrie, Rokossovski a profitat 
de retragerea Diviziei 10 Panzer ca să lanseze un asalt frontal asupra Corpului 
XL Panzer, iar rezultatul a fost cucerirea Istrei; Armata 20 a pus mâna pe 
Solnecinogorsk. În acest moment, toată aripa stângă a Grupului de Armate 
Centru se retrăgea în dezordine. Pe 12 decembrie, Leliuşenko a format un grup 
mobil, alcătuit din Brigăzile 8 şi 21 Tancuri, Regi-mentul 2 Motorizate, 
Regimentul 46 Motociclişti şi două unităţi 

Al Doilea Război Mondial 

133 

Al Doilea Razboi Mondial - vol 1 Moscova 1941 - Robert Forczyk-134 

de cavalerie - sub comanda lui Rotmistrov - cu scopul de a tăia retra-gerea 
Armatei III Panzer. Două zile mai târziu, grupul lui Rotmistrov a blocat drumul de 
ieşire din Klin care ducea spre vest, izolând, în acest fel, Diviziile 1, 2, 6 şi 7 
Panzer, plus Divizia 14 Infanterie Motorizată. În fuga lor disperată, Corpurile XLI 
şi LVI Panzer au abandonat aproape tot echipamentul şi s-au retras spre sud- 
vest, în timp ce pentru păstrarea Klinului mai rămăsese doar o mică ari-ergardă. 
Două Kampfgruppen din Diviziile 1 şi 2 Panzer au contra-atacat cu succes la 
Nekrasino şi au deschis o cale de ieşire pentru Armata III Panzer. Klin a fost 
abandonat pe 15 decembrie, la ora 21.30, şi Armata III Panzer a fost salvată de la 
încercuire, dar cele cinci divizii mobile pe care le avea erau acum incapabile de 
luptă, după ce îşi pierduseră aproape tot echipamentul greu. 

Cu toate că pierderile de vieţi omeneşti în rândul Armatei III Panzer au fost 
relativ mici, moralul trupelor a fost afectat foarte grav. Comandantul Corpului 
LVI Panzer, generalul Schaal, se plân-gea ca multi dintre soldaţii lui îşi 
pierduseră dorinţa de a lupta şi nu făceau decât să treacă în ariergardă, ca să 
scape de frig şi de o posibilă cădere în prizonierat. Şi Armata IV Panzer a lui 
Hoepner se aflase în faţa unei posibile încercuiri când Corpul 2 Cavalerie Gardă 


a străpuns anemica linie germană, in apropiere de Svenigorod, amenintand sa o 
distruga cu sprijinul trupelor din ariergarda. Pana pe 15 decembrie, Armata IV 
Panzer se retragea de pe tot frontul. Armata IX fusese grav afectata in luptele 
din jurul Kalininului si, la 16 decembrie, oraşul se afla din nou in mâinile 
sovieticilor. 

Guderian este respins 

In timp ce contraofensiva lui Saposnikov impingea spre nord Arma-tele III si 
IV Panzer, un efort la fel de hotarat se facea pentru a desta-biliza frontul 
supraextins format de Armata II Panzer a lui Guderian. Desi acesta daduse ordin 
pe 5 decembrie unitatilor sale aflate in cele mai avansate pozitii sa se retraga 
strategic, pe 6 si 7 decem-brie armata lui a fost lovita in plin de atacuri in forta - 
la Tula, 

de Armata 50, la Kasira, de Corpul 1 Cavalerie Garda si de noua Armata 10, 
care a reusit sa recucereasca Mihailov. Mai grav pentru Guderian, Armatele 3 si 
13 din Frontul de Sud-Vest al lui Timoşenko au atacat slăbita Armată II germană 
pe flancul ei drept. Cavaleria sovietică a înconjurat Corpul XXXIV lângă Livnii, pe 
10 decembrie, iar Diviziile 45, 95 şi 134 Infanterie au stat în încercuire mai 
multe zile, amenințate cu anihilarea. Pe 13 decembrie, generalul-locotenent 
Conrad von Cochenhausen, comandantul Diviziei 134 Infanterie, s-a sinucis 
convins fiind că va fi capturat. În cele din urmă, cele trei divizii germane au 
scăpat din încercuire - nu au fost distruse, aşa cum afirmă unele surse -, dar au 
suferit pierderi importante de vieţi omeneşti şi de echipament. La început, 
Corpurile XXIV si XLVII Panzer comandate de Guderian au reuşit să facă fata 
câtorva ata-curi puternice de infanterie ale sovieticilor, dar aceştia au reuşit să 
rupă liniile de comunicaţie dintre Armata II Panzer, Armata II şi Armata IV. Până 
pe 12 decembrie, ambele flancuri ale frontului lui Guderian erau rupte şi acesta 
nu a avut altă opţiune decât să se retragă cât mai repede spre sud-vest. 
Cavaleria sovietică începuse să profite de colapsul Armatei II şi ameninţa să taie 
principala linie de aprovizionare de la Oriol. 

Faza iniţială a Contraofensivei de Iarnă a sovieticilor împinsese toate cele trei 
armate de panzere departe de Moscova şi, într-ade-văr, aruncase în haos cinci 
dintre cele şase armate ale Grupului de Armate Centru. Numai Armata IV a lui 
von Kluge, care începuse să îşi pregătească defensiva cu săptămâni bune înainte 
şi care adu-nase nişte rezerve, nu a pierdut prea mult teren în faţa sovieticilor. 
Imaginea Contraofensivei de Iarna a fost denaturata de legendele despre valurile 
de soldaţi siberieni, îmbrăcaţi până în dinţi, napus-tindu-se în luptă cu sute de 
tancuri T-34, dar adevărul este că rolul cel mai important în aceasta etapa de 
început a Contraofensivei l-a jucat cavaleria sovietică. Jukov, Konev şi Timoşenko 
nu au putut să angajeze în aceste atacuri de deschidere decât câteva blindate, 
iar majoritatea erau tancuri uşoare. 

Urmări 

Prima fază a Contraofensivei de Iarnă se încheiase la sfârşitul lunii 


decembrie, iar Grupul de Armate Centru fusese respins decisiv in fata Moscovei. 
Desi Kaluga fusese pierdută pe 26 decembrie, Viazma si Rjev au rămas in mâinile 
germanilor toata iarna. Pe toata perioada 

Unitate sovietica de infanterie, care, probabil, facea parte din noile brigazi de 
puscasi, avansează printr-o zona împădurită, în decembrie 1941. Aceste trupe 
par să fie bine echipate cu haine de camuflaj, dar nu prea sunt sprijinite din 
punct de vedere al armamentului. 

desfăşurării Operațiunii Taifun, trupele combatante ale Grupului de Armate 
Centru au pierdut circa 110 000 de oameni, dintre care 24 000 de morţi şi 5 000 
de dispăruţi în acţiune. În privinţa echi-pamentului, germanii au avut cele mai 
mari pierderi în decembrie 1941, când au pierdut 496 de tancuri, 983 de piese 
de artilerie (inclu-zând 452 de obuziere 1.FH18 de 105 mm si 200 de tunuri 
s.FH18 de 150 mm), 473 de mortiere de calibru 81 mm şi 800 de tunuri antitanc. 
Pierderile sovieticilor din decembrie au fost şi mai grele; Frontul de Vest şi 
Frontul Kalinin au pierdut 350 000 de oameni - 37% din forţa de luptă. Fara să 
tina seamă de sfaturile lui Saposnikov şi Jukov, Stalin a ordonat Stavka să 
planifice o altă contraofensivă, mai mare, în ianuarie, pentru a încercui şi a 
distruge Grupul de Armate Centru din jurul Viazma. Contraofensiva din ianuarie- 
mar-tie 1942 a pus mare presiune asupra frontului susţinut de Grupul de Armate 
Centru, dar nu a reuşit să îşi atingă obiectivul. 

Hitler era furios din cauza eşecului pe care îl înregistraseră gene-ralii săi în 
capturarea Moscovei şi, mai ales, din cauza neputinței lor de a opri 
Contraofensiva de Iarnă. Încrederea lui Hitler în superiori-tatea capacităţii 
generalilor sai a fost puternic zdruncinata de eşecul Operațiunii Taifun. Pe 19 
decembrie, el i-a eliberat din funcţie pe feldmareşalul von Brauchitsch, 
comandantul suprem al armatei, şi pe feldmaresalul von Boch. În următoarele 
trei săptămâni, trei din-tre cei şase comandanţi de armate (Guderian, Hoepner şi 
Strauss) şi patru dintre cei 22 de comandati de corp de armată (Geyr von 
Schweppenburg, Forster, Geyer si Wager), din Grupul de Armate Centru, au fost 
demişi. Von Kluge a preluat comanda Grupului de Armate Centru, iar Model a 
preluat comanda Armatei IX. Deşi susţinătorii lui Guderian afirmă că eliberarea 
lui din funcţie a fost nejustificată, adevărul este că el a permis, în două rânduri, 
ca un mare număr de trupe sovietice să scape din încercuire, iar performanţa 
armatei sale în cadrul Operațiunii Taifun a fost mai slabă decât standardul 
obişnuit. Schimbarea a 30 de ofiţeri superi-ori din conducerea Grupului de 
Armate Centru cu greu poate fi con-siderată o epurare, ba chiar Hitler ar trebui 
să fie invinovatit că nu a mers şi mai departe. Faptul că von Kluge nu s-a supus 
ordinelor 

la râul Nara a sabotat ultima sansa a Operațiunii Taifun, iar stra-tegia proastă 
adoptată de Reinhardt în bătălia de la colina Klin era gata să ducă la pierderea a 


patru divizii de panzere. Îndepărtarea de către Hitler a unor ofiţeri mai vechi din 
Marele Stat Major, preferaţi de OKH, în favoarea unor ofiţeri combatanți precum 
Model, von Manteuffel sau Eberbach, poate fi considerată o măsură pozitivă. 
Hitler şi-a îndreptat şi greşeala pe care o făcuse la jumătatea lui 1941 de a 
reduce producţia de armament şi a ordonat creşterea masivă a acesteia, precum 
şi crearea de noi divizii. Mai mult, după ce ger-manii fuseseră nevoiţi să 
recunoască superioritatea tancului sovietic 1-34, cu mult înainte de încheierea 
Operațiunii Taifun, s-a început proiectarea tancurilor Tiger şi Panther. După 
înfrângerea suferită de 

Cavalerie sovietică atacând în iarna anului 1941. Sovieticii aveau 15 divizii de 
cavalerie pe frontul de lângă Moscova şi aceste unităţi erau mult mai bine 
pregătite şi mai mobile decât majoritatea unităţilor de blindate. 

Operaţiunea Taifun, Ostheer era ca un animal rănit, dar unul care începea să 
se pregătească pentru o campanie şi mai intensă în 1942. 

Factorul meteorologic 

Discutia despre impactul condiţiilor meteo asupra desfăşurării Operațiunii 
Taifun a fost distorsionată de decenii de dezinformări şi de simplificări grosolane, 
din ambele tabere. Luptele care s-au dat în cadrul Operațiunii Taifun au avut loc 
pe un front foarte întins - 500 de kilometri de la nord la sud -, iar condiţiile 
meteo-rologice au variat considerabil pe linia frontului. Din datele despre vreme 
înregistrate atât de sovietici, cât şi de germani, se vede clar că ofensiva a fost 
stingherită doar de câteva episoade trecătoare de vreme rea şi că iarna cu 
adevărat grea nu şi-a făcut apariţia decât după ce Operaţiunea Taifun culminase. 
Datele germane des-pre starea vremii, adunate de la toate cele şase armate 
implicate în Operaţiunea Taifun, demonstrează că prima zăpadă, din peri-oada 7- 
13 octombrie, care însemna un strat de vreo cinci centi-metri, a căzut mai mult 
în partea de sud a frontului, acolo unde acţiona Guderian, şi nu a afectat în nici 
un fel Armata IX, care opera în nord, în regiunea Rjev. Cu toate că zăpada de 
octom-brie s-a topit repede, nu a făcut toate drumurile impracticabile. Pe 10 
octombrie, Armata IV Panzer consemna că „pe alocuri, dru-murile sunt aproape 
impracticabile“ şi propriul comandament al lui Guderian obseva că „deplasarea 
motorizată este parţial impo-sibilă în anumite zone“. Arhivele germane mai arată 
şi că drumu-rile au început să se usuce după patru zile, iar perioada noroioasă de 
la începutul lui octombrie nu a durat mai mult de o săptămână. Ploile care au 
căzut între 27 octombrie şi 3 noiembrie, la fel ca şi perioada ploioasă dintre 19 şi 
24 noiembrie, au produs mai mult noroi, dar, în fiecare caz, influenţa acestuia a 
fost limitată în timp şi spaţiu. Niciodată nu s-a întâmplat ca toate drumurile din 
zona în care acţiona Grupul de Armate Centru să fie simultan impracticabile din 
cauza noroiului. Pentru operaţiunile militare 

germane, noroiul nu a fost decât un factor agravant, care se adă-uga 


dificultatilor de ordin logistic ale Wehrmachtului. 

Vremea rece a fost considerată un factor principal care a con-tribuit la eşecul 
Operatiunii Taifun, intrucat soldatii erau prost imbracati. In luna octombrie, 
temperaturile diurne s-au situat, in general, intre 0 si 15°C, iar noaptea doar o 
treime din perioada s-au inregistrat temperaturi sub limita de inghet. Cel mai 
frig a fost in zona Armatei III Panzer, in regiunea Rjev. Temperaturile au scazut 
semnificativ in luna noiembrie, cand au fost, in medie, -10 pana la -1°C si cu ger 
in 80% din nopti. Daca soldatii germani de pe linia frontului erau, cu siguranta, 
afectati de aceasta vreme rece si umeda, totusi nu s-au inregistrat imbolnaviri si 
degeraturi 

O companie de masini blindate germane, cu vehicule SdKfz 221 şi SdKfz 222, 
staționată în poziţie de rezervă, într-un sat din apropiere de Moscova, în 
decembrie 1941. Unităţile de maşini blindate erau deseori folosite pentru a 
riposta la raidurile de cavalerie sovietice. 

decât la sfârşitul lunii noiembrie, când Operaţiunea Taifun culmi-nase deja din 
cauza lipsei proviziilor. Zăpada căzută în noiembrie măsura circa 20 de 
centimetri, iar gerul care a urmat nu a făcut decât să îmbunătăţească, de fapt, 
mobilitatea trupelor germane. Gerul teribil şi căderile masive de zăpadă au venit 
abia pe 4 decem-brie, dată la care Operaţiunea Taifun se încheiase. La debutul 
Contraofensivei de Iarnă, în perioada 4-7 decembrie, temperatu-rile scazusera la 
-17°C, fapt care a afectat mult moralul şi sănăta-tea soldaţilor germani de pe 
linia frontului, acest lucru explicând şi reuşitele sovieticilor din acea perioadă. 
Frigul puternic a forţat infanteria germană să rămână la adăpost şi, ca atare, 
infanteria şi cavaleria sovietice s-au putut infiltra ca să încercuiască anumite 
unităţi ce nu mai susțineau permanent frontul. Cele mai scăzute temperaturi s-au 
înregistrat în zona Canalului Moscova-Volga, fapt care explică şi reuşita 
sovieticilor de pe colina Klin. În peri-oada 8-12 decembrie, vremea s-a mai 
încălzit, fapt care i-a ajutat pe germani să se menţină cu tenacitate în poziţii 
defensive la Klin, dar a coborât din nou spre -17*C în perioada 13-15 decembrie. 
Ca să sintetizăm, temperaturile geroase, care au slăbit soldaţii şi au provocat 
victime în rândul acestora, nu au venit decât în momen-tul în care Operaţiunea 
Taifun eşuase oricum, dar, într-adevăr, condiţiile meteorologice au reprezentat 
un atu pentru contraofen-siva sovietică. 

Concluzie 

Operaţiunea Taifun a eşuat în primul rând din cauza gravelor greşeli tactice 
ale germanilor, la care s-a adăugat şi un sistem logis-tic care nu a facut fata 
misiunii. Cele mai grave greşeli tactice au fost: (1) Hitler şi ofiţerii OKH nu au 
acordat toată atenţia acţiunii de cucerire a Moscovei, păstrând două ofensive 
simultane pen-tru cele două grupuri armate şi privând astfel Grupul de Armate 
Centru de întăriri şi de provizii vitale; (2) Guderian nu a reuşit să închidă total 
pungile Briansk şi Trubcevsk, ceea ce a permis ca mii 

de soldati sovietici sa fuga spre Tula; (3) decizia OKH de a trimite Armata IX 
si o parte din Armata III Panzer in nord, spre Kalinin, si Armata II spre Kursk a 
diminuat drastic puterea de lupta; (4) decizia constienta a lui von Kluge de a nu 
sustine a doua etapa a Operatiunii Taifun; (5) decizia lui von Bock de a trimite 
practic toata infanteria Armatei III Panzer ca sa sprijine luptele operational 
inutile de la Kalinin; (6) incapacitatea lui Reinhardt de a mentine o rezerva 
mobilă adecvata pentru protejarea flancului sau stâng vulnerabil; (7) 
direcționarea efortului Luftwaffe spre alte fronturi, tocmai când Operaţiunea 
Taifun începuse să se apropie de victorie, a lipsit Grupul de Armate Centru de un 
sprijin aerian esenţial; (8) planul operaţional de dublă încercuire, conceput de 
von Bock, nu a luat în calcul lipsa de combustibil, distanţele, terenul şi constrân- 
gerile cauzate de condiţiile meteorologice. In esenţă, Operaţiunea Taifun a fost 
plănuită prost şi executată la fel de prost, iar succesele iniţiale s-au datorat 
numai greşelilor imense făcute de Armata Roşie. 

Deşi sovieticii se laudă că au oprit ofensiva germană, adevărul este că 
performanţa Armatei Roşii în timpul Operațiunii Taifun a fost, in general, slabă. 
Cu toate că Frontul de Vest îşi stabilise o linie de apărare fortificată cu trupe de 
rezervă, Grupul de Armate Centru a penetrat linia sovietică a frontului în mai 
multe puncte şi a reuşit să încercuiască, într-o săptămână, Frontul de Vest şi 
Frontul Briansk. Cu excepţia câtorva mici unităţi care au rezistat cu îndârjire, 
majoritatea trupelor sovietice fugeau sau se prăbuşeau în faţa blitzkrieg-ului. 
Apărarea lui Boldin de la Tula a fost singurul succes defensiv al sovieticilor în 
timpul Operațiunii Taifun. 

Campul de lupta, astazi 

În Rusia de azi se fac destule vizite cu ghid pentru cei interesaţi de bătălia de 
la Moscova şi de al Doilea Război Mondial, dar puţine merg mai departe de 
periferia Moscovei. Cine vrea să viziteze câm-pul de luptă propriu-zis - din 
moment ce, practic, la Moscova nu s-a dus nici o luptă - va trebui să-şi facă 
singur itinerarul. În plus, toate muzeele de istorie militară se concentrează 
asupra Moscovei, ca şi cum locuri precum Klin, Kalinin, Mojaisk sau Tula nu ar fi 
prea rele-vante în cadrul Operațiunii Taifun. 

Există câteva muzee militare serioase în apropiere de Moscova, în care sunt 
prezentate pe larg operaţiunile care s-au desfăşurat pentru apărarea capitalei în 
1941. Cele mai importante muzee sunt Muzeul Central al Marelui Război pentru 
Apărarea Patriei şi Muzeul Central al Forţelor Armate. Cu toate că aceste muzee 
deţin numeroase materiale despre al Doilea Război Mondial, ele se concentrează 
mai degrabă pe comemorarea zilelor victorioase din perioada 1943-1945 şi nu pe 
zilele întunecate din 1941. Printre monumentele dedicate războiului care pot fi 
vizitate se numără Muzeul de Stat pentru Apărarea Moscovei, centrul de 
comandă subteran al lui Stalin, Piaţa Victoriei, Mormântul Soldatului Necunoscut 
şi statuia mareşalului Gheorghi Jukov. Pentru cel puţin două muzee importante 
este nevoie de un permis special - Muzeul de Istorie a Apărării Aeriene şi Muzeul 
de Istorie Militară a Vehiculelor şi Echipamentelor Blindate (cunoscut drept 
Muzeul Tancurilor Kubinka). Aceste muzee expun echipament militar, în special 


tancuri si piese de artilerie, iar Kubinka este unic prin faptul ca detine cel mai 
mare numar de tancuri din lume. 

Ceva mai departe, pe campul de lupta de la Borodino, exista un muzeu care se 
concentreaza mai mult asupra campaniei din 1812, dar unde sunt expuse si 
cateva buncare din al Doilea Razboi Mondial, printre care unele originale, 
construite pentru Linia Mojaisk, cea pe care germanii au reuşit să o străpungă în 
octombrie 1941. Cu trenul din gara Belorus, din Moscova, faci aproximativ două 
ore şi jumătate până în gara Borodino, cea mai bună variantă de excursie în 
afara Moscovei pentru a vizita locurile în care s-au purtat luptele decisive ale 
campaniei. Se organizează şi excursii de o zi la Klin (oraş grav afectat în război), 
la Istra şi la Tula, numai că acestea se concentrează, aproape exclusiv, pe 
vizitarea locurilor de importanţă culturală, cum ar fi Muzeul Ceaikovski sau 
Muzeul Tolstoi. În aceste regiuni sunt puţine lucruri interesante legate de al 
Doilea Război Mondial care ar putea satisface spiritul aventu-ros, dar avantajul 
este că aceste zone, precum Mtensk şi lahroma (care are un pod de oţel peste 
Canalul Moscova-Volga, deşi nu cel original), nu s-au schimbat prea mult în 
ultimii 60 de ani, rămâ-nând, în linii mari, rurale. 

